title: বার্ট সাটক্লিফ ওভাল

text: ২৩ জুন, ২০১৪ তারিখে ক্রিকেট বিশ্বকাপের বাছাইপর্বের নেদারল্যান্ডস বনাম কেনিয়া’র মধ্যকার প্রথম একদিনের আন্তর্জাতিক খেলা আয়োজন করে।


title: লুনা ১৬

text: লুনা ১৬ ছিল একটি জনহীন মহাকাশ অভিযান, সোভিয়েত লুনা প্রোগ্রামের একটি অংশ। লুনা ১৬ ছিল প্রথম রোবটিক প্রোব যা প্রথম চাঁদের ভূপৃষ্ঠের মাটির নমুনা পৃথিবীতে আনে। নমুনাটি ছিল চাঁদের মেয়ার ফেকান্ডিটাটিসের। এটি সোভিয়েত ইউনিয়নের প্রথম চান্দ্র নমুনা মিশন এবং সামগ্রিক ক্ষেত্রে অ্যাপোলো ১১ ও অ্যাপোলো ১২ এর পরে এটি তৃতীয়।


title: লুনা ১৬

text: মহাকাশযানটি দুটি সংযুক্ত পর্যায়ে গঠিত ছিল, একটি অবরোহ অংশের উপর অধিরোহ অংশ সংযুক্ত ছিল। এর অবরোহ অংশটি নলাকার এবং এতে চারটি সম্প্রসারনক্ষম অবতরণ পা, জ্বালানি ট্যাংক, একটি অবতরণ রাডার, এবং একটি দ্বৈত অবরোহ ইঞ্জিন।


title: এমা গোল্ডম্যান

text: এমা গোল্ডম্যান (ইংরেজি:Emma Goldman; জুন ২৭, ১৮৬৯ - মে ১৪, ১৯৪০ ) একজন নৈরাজ্যবাদী রাশিয়ান লেখক যিনি লেখা, বক্তৃতা এবং রাজনৈতিক সক্রিয়তার মাধ্যমে পরিচিত ছিলেন। বিংশ শতকের প্রথম ভাগে উত্তর আমেরিকা এবং ইউরোপে নৈরাজ্যবাদী রাজনৈতিক দর্শনের বিকাশে গুরুত্বপূর্ণ ভূমিকা পালন করেন।


title: এমা গোল্ডম্যান

text: রাশিয়ান সাম্রাজ্যের কভ্ন (বর্তমানে কাউনাস, লিত্ভা) জন্মগ্রহণ করেন। ১৮৮৫ সালে গোল্ডম্যান মার্কিন যুক্তরাষ্ট্রে নাগরিক হন এবং নিউ ইয়র্ক শহর বসবাস করতেন, সেখান থেকেই তিনি ১৮৮৯ সালে হ্যেইমার্কেট এফেয়ার দ্বারা নৈরাজ্যবাদীতে আকৃষ্ট হয়ে বার্জেনিং নৈরাজ্যবাদী আন্দোলনে যোগ দেন। নৈরাজ্যবাদী দর্শন, নারী অধিকার, এবং সামাজিক বিষয়ে একজন বিখ্যাত লেকচারার হিসেবে হাজার হাজার মানুষের কাছে আকৃষ্ট হয়ে ওঠেন। প্রোগেন্ডা অফ দ্যা ডিড প্রচারের কারনে গোল্ডম্যান এবং নৈরাজ্যবাদী লেখক আলেকজান্ডার বার্কম্যান (তার প্রেমিকা ও কাছের বন্ধু) একসাথে তার স্বামী ধনিক ও শিল্পপতি হেনরি ক্লে ফ্রিক হত্যার পরিকল্পনা করেন। গুপ্তহত্যা থেকে ফ্রিক বেঁচে যান। বার্কম্যান ২২ বছর কারাদন্ডে দন্ডিত হন। "দাঙ্গা উস্কে" এবং অবৈধভাবে জন্ম নিয়ন্ত্রণ সম্পর্কে তথ্য বিতরণের জন্য সে বছরে কয়েকবার গোল্ডম্যানকে কারারুদ্ধ করা হয়। ১৯০৬ সালে গোল্ডম্যান “মাদার আর্থ” নামক নৈরাজ্যবাদী জার্নাল প্রতিষ্ঠা করেছিলেন।


title: এমা গোল্ডম্যান

text: ১৯১৭ সালে গোল্ডম্যান এবং বার্কম্যান "না রেজিস্টার ব্যক্তি প্রবৃত্ত" চক্রান্ত জন্য দুই বছরের কারা দন্ডে দন্ডিত করা হয়। কারাগার থেকে তাদের মুক্তির পর আরো শতশত মানুষের সাথে রাশিয়াতে নির্বাসিত করা হয়।”বলশেভিক বিপ্লবে” প্রাথমিকভাবে সহায়ক ছিলেন, ক্রোনস্ট্রাট বিদ্রোহের প্রাক্কালে গোল্ডম্যানের বিপরীত মতাদরর্শ এবং স্বাধীন কণ্ঠ দমনের কারনের সোভিয়েত ইউনিয়ন নিন্দা জানান।“মাই ডিসইলউসেন্পমেন্ট ইন রাশিয়া” সম্পর্কে ১৯২৩ সালে একটি বই প্রকাশ করেন।ইংল্যান্ড, কানাডা এবং ফ্রান্স বসবাস কালে ‘লিভিং মাই লাভ” নামক একটি আত্মজীবনীমূলক বই রচনা করেন।স্প্যানিশ সিভিল ওয়ার পরবর্তীতে তিনি নৈরাজ্যবাদী বিপ্লব সমর্থনে স্পেন ভ্রমণে যান।তিনি ১৪ মে ১৯৪০ সালে ৭০ বছর বয়সে টরেন্টতে মারা যান।


title: এমা গোল্ডম্যান

text: এমা গোল্ডম্যান রাশিয়ান সাম্রাজ্যের কভ্ন (বর্তমানে কাউনাস, লিত্ভা) এর অর্থাডক্স ইহুদি পরিবারে জন্মগ্রহণ করেন। তার পরিবার লিথুয়ানিয়ান শহর মধ্যে বসবাস করতেন। গোল্ডম্যান এর মা ত্যুব বিয়ানাউচ প্রথম স্বামী যক্ষ্মা-এ মারা যান। স্বামীর মৃত্যুর পর তিনি ভেঙ্গে পড়েন। পরে তিনি দ্বিতীয় বিয়ে করেন যার দুই মেয়ে হেলেন (১৮৬০) এবং লিনা (১৮৬২) ছিল। গোল্ডম্যান পরে লিখেছিলেন: "তিনি যখন পনের বছর বয়সে বিয়ে হয়েছিল, যে রকমেরই প্রেম হোক না কেন তা যৌবনেই মারা গেছে।


title: মুহাম্মদ আমিন আল-হুসাইনি

text: মুহাম্মদ আমিন আল-হুসাইনি (; ১৮৯৭; – ৪ জুলাই ১৯৭৪) ছিলেন ফিলিস্তিনি আরব জাতীয়তাবাদী ও মেন্ডেটরি প্যালেস্টাইনের মুসলিম নেতা।


title: মুহাম্মদ আমিন আল-হুসাইনি

text: তিনি জেরুজালেমের সম্ভ্রান্ত পরিবারে জন্মগ্রহণ করেন। ইসলামি, উসমানীয় ও ক্যাথলিক শিক্ষালয়ে শিক্ষাগ্রহণের পর তিনি প্রথম বিশ্বযুদ্ধে উসমানীয় সেনাবাহিনীতে কাজ করেন। যুদ্ধ শেষে তিনি সিরিয়া আরব রাজতন্ত্রের সমর্থক হিসেবে দামেস্কে অবস্থান নেন। ফরাসি-সিরিয়ান যুদ্ধে পরাজয় এবং দামেস্কে আরব হাশেমি শাসনের পতনের পর তিনি ইতঃপূর্বের প্যান আরবিজম ধারণা থেকে ফিলিস্তিনি আরবদের জন্য স্থানীয় জাতীয়তাবাদে সরে আসেন। তিনি নিজে জেরুজালেমে চলে আসেন। ১৯২০ এর প্রথম থেকে আরব রাষ্ট্র হিসেবে স্বাধীন ফিলিস্তিনের সুরক্ষার জন্য তিনি সক্রিয়ভাবে জায়নবাদের বিরোধিতা করেন। ফিলিস্তিনে ইহুদিদের জাতীয় আবাসভূমির প্রতিষ্ঠাকে কেন্দ্র করে সৃষ্ট দাঙ্গার সাথে সংশ্লিষ্ট ধরা হয়েছিল। তাকে দশ বছরের কারাদন্ড দেয়া হয়। কিন্তু ব্রিটিশরা তাকে মুক্তি দেয়। ১৯২১ সালে তিনি জেরুজালেমের গ্র্যান্ড মুফতি হিসেবে নিয়োগ পান।


title: মুহাম্মদ আমিন আল-হুসাইনি

text: ১৯৩৬-৩৯ এর ফিলিস্তিনে আরব বিদ্রোহের সময় তার ব্রিটিশ বিরোধিতা অনেকাংশে বৃদ্ধি পায়। গ্রেপ্তারি পরোয়ানা এড়িয়ে তিনি ফিলিস্তিন থেকে পালিয়ে প্রথমে লেবাননের ফরাসি মেন্ডেট ও পরে ইরাক রাজতন্ত্রে চলে যান এবং ইটালি ও জার্মানিতে নিজেকে প্রতিষ্ঠিত করার আগ পর্যন্ত সেখানে অবস্থান করেন। দ্বিতীয় বিশ্বযুদ্ধের সময় তিনি বেতার সম্প্রচার ও বসনিয়ান মুসলিমদের জার্মানদের সাথে যোগ দিতে সাহায্য করে নাৎসি জার্মানি ও ফেসিস্ট ইটালির সহযোগিতা করেন। এডলফ হিটলারের সাক্ষাতের সময় তিনি আরব স্বাধীনতায় সমর্থন এবং ফিলিস্তিনে ইহুদি রাষ্ট্র গঠনের বিরোধিতায় সমর্থন দেয়ার জন্য অনুরোধ জানান। যুদ্ধের পর তিনি ফরাসি হেফাজতে আসেন এবং অভিযোগ এড়ানোর জন্য কায়রোর কাছে আশ্রয় চান।


title: মুহাম্মদ আমিন আল-হুসাইনি

text: ১৯৪৮ ফিলিস্তিন যুদ্ধের সময় পর্যন্ত হুসাইনি ১৯৪৭ সালের জাতিসংঘের বিভাগ পরিকল্পনা ও বাদশাহ প্রথম আবদুল্লাহ কর্তৃক মেন্ডেটরি প্যালেস্টাইনকে জর্ডানের অংশ করে নেয়া, উভয় পরিকল্পনার বিরোধিতা করেন। "জইশ আল-ইনকাদ আল-আরাবির" কমান্ড লাভে ব্যর্থ হয়ে তিনি আরব লীগের পৃষ্ঠপোষকতায় নিজস্ব মিলিশিয়া "আল-জিহাদ আল-মুকাদ্দাস" গঠন করেন। ১৯৪৮ সালের সেপ্টেম্বরে তিনি নিখিল ফিলিস্তিন সরকার গঠনে অংশ নেন। এটি মিশর শাসিত গাজায় অবস্থিত ছিল। এই সরকার আরব রাষ্ট্রসমূহের কাছ থেকে স্বল্প স্বীকৃতি পায়। ১৯৫৯ সালে মিশরের রাষ্ট্রপতি জামাল আবদেল নাসের একে বিলুপ্ত করেন। যুদ্ধ ও পরবর্তী ফিলিস্তিনিদের দেশত্যাগের ফলে তার নেতৃত্ব অস্বীকৃত হয় এবং প্যালেস্টাইন লিবারেশন অর্গানাইজেশন কর্তৃক আড়াল হয়ে পড়েন। তিনি তার অধিকাংশ অভ্যন্তরীণ রাজনৈতিক প্রভাব হারিয়ে ফেলেন। ১৯৭৪ সালের জুলাইয়ে তিনি লেবাননের বৈরুতে মৃত্যুবরণ করেন। তিনি সর্বদা আলোচিত ব্যক্তিত্ব ছিলেন। ইতিহাসবিদরা তার জায়নবাদ বিরোধী অবস্থানের কারণ নিয়ে মতপার্থক্য প্রকাশ করে থাকেন।


title: বাংলা-অসমীয়া ভাষাসমূহ

text: বাংলা-অসমীয় ভাষাসমুহ ইন্দো-আর্য ভাষাপরিবারের পূর্বাঞ্চলীয় সদস্য।


title: বাংলা-অসমীয়া ভাষাসমূহ

text: এ অঞ্চলের অন্যান্য ভাষাসমুহ নিন্মরূপঃ


title: প্যান আরব রং

text: প্যান আরব রং মোট চারটি রং নিয়ে গঠিত। এগুলো হল কালো, সাদা, সবুজ ও লাল। এই চারটি রঙের প্রত্যেকটি একেকটি নির্দিষ্ট আরব রাজবংশ বা যুগকে নির্দেশ করে। কালো মুহাম্মদ (সা) ও রাশিদুন খিলাফত কর্তৃক, সাদা উমাইয়া খিলাফত কর্তৃক, সবুজ ফাতেমীয় খিলাফত কর্তৃক এবং লাল খারেজিদের কর্তৃক ব্যবহৃত পতাকার রং। ১৪ শতকের ইরাকি কবি সাফিউদ্দিন আল হিল্লির "সাদা আমাদের কাজ, কালো আমাদের যুদ্ধ, সবুজ আমাদের ভূমি ও লাল আমাদের তলোয়ার" পংতি থেকে এই চারটি রং গ্রহণের অনুপ্রেরণা লাভ করেছে।


title: প্যান আরব রং

text:
সর্বপ্রথম ১৯১৬ সালে আরব বিদ্রোহের পতাকায় প্যান আরব রংগুলো সমন্বিত হয়। অনেক রাষ্ট্রের পতাকা আরব বিদ্রোহের পতাকাকে ভিত্তি করে গড়ে উঠেছে, যেমন জর্ডান, কুয়েত, ফিলিস্তিন, পশ্চিম সাহারা ও সংযুক্ত আরব আমিরাত এবং প্রাক্তন আরব ফেডারেশন।
১৯৫০ এর দশক থেকে প্যান আরব রঙের একটি অনুকরণ আরব স্বাধীনতা রং লক্ষ্য করা যায়। এতে লাল, সাদা ও কালো রঙের ব্যান্ড রয়েছে। সবুজকে এতে প্রাধান্য দেয়া হয়নি। এই রংগুলো ১৯৫২ সালের মিশরীয় বিপ্লবের "আরব স্বাধীনতা পতাকা" থেকে অনুপ্রাণিত। বর্তমানে এসব রং মিশর, ইরাক, সোমালিল্যান্ড, সুদান, সিরিয়া, ইয়েমেন ও প্রাক্তন বিপক্ষ রাষ্ট্র উত্তর ইয়েমেন ও দক্ষিণ ইয়েমেন এবং স্বল্পস্থায়ী ইউনাইটেড আরব রিপাবলিক ও ফেডারেশন অব আরব রিপাবলিকসের পতাকায় দেখা যায়।


title: আনোয়ারা (উপন্যাস)

text: আনোয়ারা বাঙ্গালী ঔপন্যাসিক মোহাম্মদ নজিবর রহমান সাহিত্যরত্ন রচিত একটি কালজয়ী সামাজিক উপন্যাস। এটি তার রচিত প্রথম ও সর্বাধিক সার্থক উপন্যাস। এটি ১৯১৪ সালের ১৫ জুলাই (১৩২১ বঙ্গাব্দে) কলকাতা থেকে সর্বপ্রথম প্রকাশিত হয়। বাঙালি মুসলমান সমাজে মীর মশাররফ হোসেন রচিত “বিষাদ সিন্ধু”র পর এটিই সর্বাধিক পঠিত ও জনপ্রিয় উপন্যাস। ২০১৪ সালে এ উপন্যাসের শতবর্ষ পূর্তি পালন করা হয়। এই উপন্যাসে সপ্তাদশ শতাব্দীতে গ্রামীণ বাঙালি মধ্যবিত্ত মুসলমান সমাজের সামাজিক ও পারিবারিক জীবনের চিত্র ফুটে উঠে।আনোয়ারা উপন্যাসটি প্রথম প্রকাশিত হয় ১৯১৪ সনে। ১৯৫৬ সালে ‘আনোয়ারা’ সম্পর্কে ড. মুহম্মদ আবদুল হাই ও সৈয়দ আলী আহসান বাংলা সাহিত্যের ইতিবৃত্ত (আধুনিক যুগ) এ বলেছেন,


title: আনোয়ারা (উপন্যাস)

text: “জনপ্রিয়তা দিয়ে যদি কোন বইয়ের বিচার করতে হয়, তাহলে মোহাম্মদ নজিবর রহমান রচিত ‘আনোয়ারা’র দাবিই সর্বাগ্রে বিবেচ্য। ১৯১১ থেকে ১৪ সালের মধ্যে এ বইটি প্রথম প্রকাশিত হয়। ১৯৪৯ সালে এ বইটির ত্রয়োবিংশতি সংস্করণ প্রকাশিত হয়েছে এবং এ যাবৎ ‘আনোয়ারা’র দেড়লক্ষ কপি নিঃশেষিত হয়েছে।”


title: আনোয়ারা (উপন্যাস)

text: ১৯৬১ সালে (বাংলা ১৩৬৮ সনের চৈত্র মাসে) এর সাতাশতম সংস্করণ প্রকাশিত হয় এবং ঐ সময় পর্যন্ত এর সাড়ে পাঁচ লক্ষ কপি বিক্রয় হয় বলে জানা যায়। কলকাতা ও ঢাকা থেকে এ পর্যন্ত এ উপন্যাসের ৬০টিরও বেশি সংস্করণ প্রকাশিত হয়েছে। ‘আনোয়ারা' এক সময় পাঠ্য-তালিকাভুক্ত ছিল।


title: আনোয়ারা (উপন্যাস)

text: নজিবর রহমান সাহিত্যরত্ন তাঁর উপন্যাসে তাঁর সমকালীন জীবন ও সমাজকে যথাযথভাবে তুলে ধরার চেষ্টা করেছেন। সে সময়কার মানুষের আশা-আকাঙ্ক্ষা, স্বপ্ন-কল্পনা ও স্খলন-পতনকে তিনি বাস্তবসম্মতভাবে রূপায়িত করতে সচেষ্ট হয়েছেন। তাছাড়া মানবজীবনের কতগুলো চিরায়ত মূল্যবোধ যেমন-প্রেম, ন্যায়পরায়ণতা ও মানুষের প্রতি মানুষের মমত্ববোধ ইত্যাদি তাঁর লেখায় যথাযথভাবে ফুটে উঠেছে। এসব কারনেই তাঁর রচনা সেসময়ে যেমন ব্যাপকভাবে সমাদৃত ও জনপ্রিয়তা লাভ করেছে, তেমনি তা চিরকালীন মানুষের কাছেও প্রশংসিত হয়েছে, বিশেষত তাঁর রচিত ‘আনোয়ারা' উপন্যাস বাংলা সাহিত্যে ক্লাসিক মর্যাদা পেয়েছে।


title: আনোয়ারা (উপন্যাস)

text: ১৯১৭- ১৯১৮ সালের মধ্যে ‘আনোয়ারা' উপন্যাসের পরিশিষ্ট বা সিকুয়্যাল হিসাবে 'প্রেমের সমাধি' প্রকাশিত হয়। ১৯৬৩ সালে (বাংলা ১৩৭০ বঙ্গাব্দে) এর উনিশতম সংস্করণ প্রকাশিত হয়। আনোয়ারার মত এটিও ব্যাপক জনপ্রিয়তা লাভ করে।


title: আনোয়ারা (উপন্যাস)

text: ১৯৬৭ সালে প্রখ্যাত চলচ্চিত্রকার ও সাহিত্যিক জহির রায়হান এ উপন্যাস অবলম্বনে একই নামে একটি চলচ্চিত্র নির্মাণ করেন। প্রযোজনা করেছেন ইফতেখারুল আলম। চলচ্চিত্রটিতে প্রধান চরিত্রসমূহে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।


title: আনোয়ারা (উপন্যাস)

text: বাংলাদেশ টেলিভিশন (বিটিভি) ১৯৮৭ সালে এ উপন্যাসের ধারাবাহিক নাট্যরূপ সম্প্রচার করে।


title: আনোয়ারা (দ্ব্যর্থতা নিরসন)

text: আনোয়ারা বলতে যা যা বুঝানো হতে পারে:


title: পটাসিয়াম পারক্লোরেট

text: পটাসিয়াম পারক্লোরেট একটি অজৈব রাসায়নিক যৌগিক পদার্থ, যার রাসায়নিক সংকেত KClO। অন্যান্য পারক্লোরেটের মতই, পটাসিয়ামের এই রাসায়নিক লবণ একটি শক্তিশালী জারক এবং যদিও এটি সাধারণত খুব ধীরে ধীরে জৈব পদার্থের সঙ্গে বিক্রিয়া করে। এটি সাধারণত বর্ণহীন, এর কঠিন স্ফটিক একটি প্রচলিত জারক যা বাজি, গোলাবারুদ সংঘর্ষ ক্যাপ ইত্যাদিতে ব্যবহার করা হয়।


title: পটাসিয়াম পারক্লোরেট

text: বাণিজ্যিকভাবে সোডিয়াম পারক্লোরেটের জলীয় দ্রবণের সঙ্গে KCl এর বিক্রিয়ার মাধ্যমে KClO প্রস্তুত করা হয়। এই একক অধঃক্ষেপণ বিক্রিয়া KClO এর কম দ্রবণীয়তার অবদান, যা NaClO (২৫ °সে তাপে ২০৯.৬ গ্রা/১০০ মিলি) এর দ্রাব্যতার চেয়ে প্রায় ১০০ গুণ কম।


title: রাইলি রুশো

text: রাইলি রসকো রুশো (জন্ম: ৯ অক্টোবর, ১৯৮৯) অরেঞ্জ ফ্রি স্টেটের ব্লুমফন্টেইন এলাকায় জন্মগ্রহণকারী দক্ষিণ আফ্রিকার উদীয়মান ক্রিকেটার। দক্ষিণ আফ্রিকা ক্রিকেট দলের অন্যতম সদস্য রাইলি রুশো মূলতঃ বামহাতি ব্যাটসম্যান। পাশাপাশি ডানহাতে অফ-স্পিন বোলিং করে থাকেন। ঘরোয়া ক্রিকেটে নাইটস ও ফ্রি স্টেটের পক্ষে খেলছেন।


title: রাইলি রুশো

text: নভেম্বর, ২০০৭ সালে প্রথম-শ্রেণীর ক্রিকেটে ফ্রি স্টেট দলের পক্ষে তার অভিষেক ঘটে। প্রতিপক্ষ ইস্টার্নসের বিরুদ্ধে তিন নম্বরে ব্যাটিংয়ে নেমে দলের পক্ষে ১৩ বাউন্ডারিতে সর্বোচ্চ ৮৩ রান সংগ্রহ করেন। প্রথম মৌসুম শেষে ফ্রাঞ্চাইজ ক্রিকেট দল ঈগলের পক্ষে তিনটি টুয়েন্টি২০ খেলায় অংশগ্রহণ করেন। ২০১১ সালে ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের পক্ষে অংশ নেন।


title: রাইলি রুশো

text: ২০১০ সালে বাংলাদেশ ও শ্রীলঙ্কা সফরে দক্ষিণ আফ্রিকা এ-দলের সদস্য মনোনীত হন। তন্মধ্যে শ্রীলঙ্কা এ-দলের বিপক্ষে ১৫১ বলে ১৩১ রান করেন। এছাড়াও এলগার ও জোনাথন ভানদিয়ারের সাথে শতরানের জুটি গড়েন।


title: রাইলি রুশো

text: আগস্ট, ২০১৪ সালে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ২০১৪ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষিক্ত হন রুশো। খেলায় তিনি ৫০ বলে ৭৮ রানের চমৎকার ইনিংস খেলেন ও ম্যান অব দ্য ম্যাচের পুরস্কার পান।


title: রাইলি রুশো

text: ২৮ জানুয়ারি, ২০১৫ তারিখে সেঞ্চুরিয়নের সুপারস্পোর্ট পার্কে সফরকারী ওয়েস্ট ইন্ডিজ দলের বিপক্ষে অনুষ্ঠিত বৃষ্টিবিঘ্নিত ৫ম ওডিআইয়ে হাশিম আমলা’র (১৩৩) সাথে ২৪৭ রান করে ৩য় উইকেট জুটিতে দক্ষিণ আফ্রিকার পক্ষে নতুন রেকর্ড গড়েন। খেলায় তিনি ৮৩ বলে শতরানসহ ১৩২ রান করেন। তার দল ১৩১ রানের বিশাল ব্যবধানে জয়সহ ৪-১ ব্যবধানে সিরিজ জয় করে। খেলায় তিনি ম্যান অব দ্য ম্যাচ নির্বাচিত হন।


title: ইন্টারস্টেলার (চলচ্চিত্র)

text: ইন্টারস্টেলার ২০১৪ সালের মহাকাব্যিক বৈজ্ঞানিক কল্পকাহিনী চলচ্চিত্র। এটি পরিচালনা করেছেন ক্রিস্টোফার নোলান এবং অভিনেয়ে ছিলেন ম্যাথু ম্যাকণাহে, অ্যান হ্যাথাওয়ে, জেসিকা চ্যাস্টেইন, ম্যাকেনজি ফয়, জন লিথগউ, মাইকেল কেইন প্রমুখ। এই চলচ্চিত্রে মানবতাকে টিকিয়ে রাখার জন্য একদল মহাকাশচারী একটি বাসযোগ্য গ্রহের অনুসন্ধানে ক্ষুদ্রবিবরের মধ্য দিয়ে ভ্রমণ করে। ক্রিস্টোফার এবং জোনাথান নোলান দুই ভাই চলচ্চিত্রটির চিত্রনাট্য রচনা করেন। মূলত ২০০৭ সালে এই চিত্রনাট্যটি পরবর্তীতে ক্রিস্টোফারের সহযোগীতায় জোনাথান আরো উন্যত করে তোলেন। চলচ্চিত্রটি প্রযোজনায় ছিলেন ক্রিস্টোফার নোলান, তার স্ত্রী ইমা টমাস এবং লিন্ডা অবস্ট। তাত্ত্বিক পদার্থবিজ্ঞানী কিপ থর্ন বৈজ্ঞানিক পরামর্শকারী এবং নির্বাহী প্রযোজক হিসেবে কাজ করেন, যিনি চলচ্চিত্রটিকে আরো অণুপ্রাণিত করে তোলেন।ম্যাট ডেমন ২০১৩ সালের আগস্টের শেষে একটি পাশ্বচরিত্রে অভিনয় করেন যা ধারণ করা হয় আইসল্যান্ডে।


title: ইন্টারস্টেলার (চলচ্চিত্র)

text: চলচ্চিত্রের প্রধান আলোকচিত্র চার মাস পর্যন্ত স্থায়ী ছিল।


title: ইন্টারস্টেলার (চলচ্চিত্র)

text: "ইন্টারস্টেলার" হোম ভিডিও হিসেবে যুক্তরাজ্যে মার্চ ৩০, ২০১৫ সালে মুক্তি পেতে পারে এবং মার্কিন যুক্তরাষ্ট্রে মার্চ ৩১, ২০১৫ সালে চলচ্চিত্রটির হোম ভিডিও মুক্তি দেয়া হবে।


title: ইন্টারস্টেলার (চলচ্চিত্র)

text: মার্চ ১২, ২০১৫ সালের হিসেবে, "ইন্টারস্টেলার" উত্তর আমেরিকায় $১৮৭,৯৩০,৫৫১ এবং অন্যান্য অঞ্চলে $৪৮৭,৭০০,০০০, বিশ্বব্যাপী সর্বমোট $৬৭২,৬৩০,৫৫১ মিলিয়ন আয় করে, যেখানে এর উৎপাদন ব্যয় ছিল $১৬৫ মিলিয়ন। চলচ্চিত্রটি ৫৭৪টি আইম্যাক্স প্রেক্ষাগৃহ থেকে বিশ্বব্যাপী $২০.৫ মিলিয়ন আয় করে আইম্যাক্স উদ্বোধনী রেকর্ড গড়ে, $১৭.১ মিলিয়নের রেকর্ড কৃত "" চলচ্চিত্রকে অতিক্রম করে এবং আইম্যাক্স ২ডি, অ-ধারাবাহিক ও নভেম্বরে মুক্তির শেষ্ঠ উদ্বোধনী চলচ্চিত্র হিসেবে বিবেচিত হয়। এটি বিশ্বব্যাপী উদ্বোধনীতে $১৩২.৬ মিলিয়ন আয় করে ২০১৪ সালের শেষ্ঠ উদ্বোধনী হিসেবে ১০ম স্থানে অবস্থান নেয়। চলচ্চিত্রটি মাত্র ৬ দিনে $২০০ মিলিয়ন, দশ দিনে $৩০০ মিলিয়ন, ১৭ দিনে $৪০০ মিলিয়ন, ২৪ দিনে $৫০০ মিলিয়ন এবং ৩৭ দিনে $৬০০ মিলিয়ন আয়ের মাইলফলক পেরিয়ে যায়। এটি ২০১৪ সালের দশম সর্বোচ্চ-আয়কৃত চলচ্চিত্র। "ইন্টারস্টেলার" চতুর্থ চলচ্চিত্র হিসেবে আইম্যাক্স টিকিট বিক্রয় থেকে বিশ্বব্যাপী $১০০ মিলিয়নের অধিক আয় করে। মোট আইম্যাক্স বক্স অফিসে আয়ের বাকি তিনটি চলচ্চিত্র ছিল "অ্যাভাটার", "দ্য ডার্ক নাইট রাইজেস" এবং "গ্র্যাভিটি"।


title: ইন্টারস্টেলার (চলচ্চিত্র)

text: "ইন্টারস্টেলার" মিডিয়া পুরস্কারে হলিউড মিউজিকের জন্য মূল স্কোরের জন্য মনোনীত হয়, ছয়টি চলচ্চিত্রের বিপরীতে। উপদেষ্টা পর্ষদ হান্স জিমারের সঙ্গীত অন্তর্ভুক্ত চলচ্চিত্রের পাঁচ মিনিটের ট্রেলার গ্রহণ করেন।


title: ক্ল্যাশ অব ক্ল্যানস

text: ক্ল্যাশ অফ ক্ল্যানস হলো একটি বিনামূল্যের অনলাইন ভিডিও গেম; তবে অর্থ ব্যয় করে রত্ন কিনে এতে দ্রুত উন্নয়ন করা যায়। ২০১২ সালে সুপারসেল এই গেমটি তৈরি করে। বর্তমানে সুপারসেল এর সদর দপ্তর ফিনল্যান্ডের হেলসিঙ্কিতে অবস্থিত।


title: ক্ল্যাশ অব ক্ল্যানস

text: গেমটি ২০১২ সালের ২ আগস্ট আইওএস প্লাটফর্মে মুক্তি দেওয়া হয়। অ্যান্ড্রয়েড প্ল্যাটফর্মে কানাডা ও ফিনল্যান্ডে ২০১৩ সালের ৩০ সেপ্টেম্বর মুক্তি দেওয়া হয় এবং পরবর্তীতে ২০১৩ সালের ৭ অক্টোবর গুগল প্লেতে আন্তর্জাতিকভাবে গেমটি মুক্তি দেওয়া হয়। এটি অত্যন্ত জনপ্রিয় একটি গেম। বর্তমানে এটি গুগল প্লে এর সর্বোচ্চ ডাউনলোড হওয়া গেমের তালিকায় ৯৬ তম অবস্থানে আছে। এছাড়াও এটি এখনো পর্যন্ত দ্বিতীয় সর্বোচ্চ আয় করা গেম, প্রতিদিন এই গেম থেকে প্রায় এক মিলিয়ন ডলার আয় হয়।


title: ক্ল্যাশ অব ক্ল্যানস

text: এটি মূলত একটি কৌশলগত গেম। শুরুতেই খেলোয়াড় একটি গ্রাম পায়। গ্রামে বিভিন্ন ধরণের ঘর থাকে, বিভিন্ন স্থাপনা থাকে। গ্রামের মূল অংশটি হলো "টাউনহল"। এটির উন্নয়ন করালে বিভিন্ন সুবিধা খুলে যায়। টাউন হল এখন সর্বোচ্চ ১২ ধাপ পর্যন্ত উন্নীত করা যেতে পারে।


title: ক্ল্যাশ অব ক্ল্যানস

text: খেলোয়াড়রা অন্য খেলোয়াড়দের গ্রামকে আক্রমণ করে স্বর্ণ, এলিক্সার ও ডার্ক এলিক্সার আনতে পারে। এছাড়া একাধিক খেলোয়াড় একসাথে হয়ে সর্বোচ্চ ৫০ জনবিশিষ্ট দল গঠন করতে পারে, যাকে ক্ল্যান বলা হয়। একটি ক্ল্যানের সদস্যরা (নূন্যতমপক্ষে ৫ জন) অন্য ক্ল্যানের সদস্যদের গ্রামে আক্রমণ করার মাধ্যমে ক্ল্যান যুদ্ধ করতে পারে; যার ফলাফলের প্রভাব যুদ্ধে অংশগ্রহণকারী সকল খেলোয়াড়রাই ভোগ করে। এই ক্ল্যান যুদ্ধকেই গেমটির জনপ্রিয় হওয়ার অন্যতম কারণ হিসেবে দেখা হয়। এছাড়াও ক্ল্যানের সদস্যরা নিজেদের মধ্যে আলাপচারিতা, বন্ধুত্বপূর্ণ চ্যালেঞ্জ ও সৈন্য প্রদান করতে পারেন। এসব ক্ল্যানের প্রধান থাকেন একজন নেতা; যিনি তাঁর ক্ল্যানের সর্বময় ক্ষমতার অধিকারী। নেতা ছাড়াও তুলনামূলক সীমিত ক্ষমতা নিয়ে যথাক্রমে সহনেতা, অগ্রজ ও সদস্য থাকে। খেলোয়াড়রা ইচ্ছা করলেই এসব ক্ল্যান পরিবর্তন করে অন্য ক্ল্যানে যেতে পারে অথবা নতুন ক্ল্যান তৈরি করতে পারে।


title: ক্ল্যাশ অব ক্ল্যানস

text: এই খেলার সম্পদসমূহ হলো: রত্ন, স্বর্ণ, এলিক্সর এবং ডার্ক এলিক্সর।


title: ক্ল্যাশ অব ক্ল্যানস

text: নতুন খেলোয়াড়দের ৫০০ রত্ন বিনামূল্যে দেওয়া হয়। এছাড়া বিভিন্ন ইভেন্ট সম্পন্ন করলে কিংবা গ্রামের ঝোপ, গাছ, পাথর ইত্যাদি সরালেও বিভিন্ন সংখ্যক রত্ন উপহার দেওয়া হয়। এটিই এ গেমের প্রধান সম্পদ। এটি দিয়ে অন্যান্য যেকোনো সম্পদ ক্রয় করা বা কোনো কিছুর হালনাগাদ ত্বরান্বিত করা যায়। এটি দিয়ে "বিল্ডারের হাট" বসানো যায়, যা গ্রামের উন্নয়নে সহায়তা করে।


title: ক্ল্যাশ অব ক্ল্যানস

text: স্বর্ণ সাধারণত স্বর্ণ সংগ্রহকারী ও অন্যদের আক্রমণ করে অর্জন করা যায়। এটি নির্দিষ্ট কিছু অস্ত্র, স্থাপনা, সৌন্দর্যবর্ধক জিনিস ক্রয় করতে ও সেগুলোর উন্নতিসাধন অর্থাৎ আপগ্রেড করতে ব্যবহার করা হয়। এছাড়া স্বর্ণ মাইন নামে একটি মেশিন আছে যার মাধ্যমে স্বর্ণ সংগ্রহ করে তা স্বর্ণ ভাণ্ডারে সংগ্রহ করে রাখতে হয়। প্রতিরক্ষা ভবনগুলি এবং এলিক্সর সংগ্রহকারী, এলিক্সর ভাণ্ডার আপগ্রেডের জন্য ব্যবহার করা হয়।


title: ক্ল্যাশ অব ক্ল্যানস

text: এলিক্সার সংগ্রহকারী ও অন্য কাউকে আক্রমণ করার সাহায্যে অর্জন করা যায়। এলিক্সার দিয়ে সৈন্যদের ল্যাবরেটরি তে রিসার্চ ও ক্ষমতা বৃদ্ধি, নির্দিষ্ট কাঠামোর উন্নয়ন (আপগ্রেড) এবং নানান জিনিস ক্রয় করা যায়।


title: ক্ল্যাশ অব ক্ল্যানস

text: সাধারণ এলিক্সার মূল্যবান ও দুষ্প্রাপ্য। এটি ব্যবহার করে বিশেষ সৈন্যদের ক্রয় ও তাদের উন্নতিসাধনে ব্যবহার করা হয়। এটি দিয়ে বিশেষ হিরো ক্রয় করা যায়।এটি ড্রিল এর মাধ্যমে উত্তোলন করা হয়।


title: ক্ল্যাশ অব ক্ল্যানস

text:
ক্ল্যান এ যুক্ত হতে একজন খেলোয়ারকে আগে তার ক্ল্যান ক্যাসল(গোত্র প্রাসাদ) নির্মাণ করতে হয়।
একাধিক খেলোয়াড় মিলিত হয়ে ক্ল্যান বা গোত্র গঠিত হয়। একটি গোত্রে সর্বোচ্চ ৫০ জন খেলোয়াড় যুক্ত হতে পারেন। তারা গোত্রীয় যুদ্ধের মাধ্যমে তাদের গোত্রের উন্নয়ন করেন। গোত্রের সদস্যদের নিজেদের আলাপ আলোচনার জন্য চ্যাটরুম রয়েছে। তাছাড়া তারা একে অপরকে সীমিতসংখ্যক সৈন্য দান করতে পারে।ক্ল্যান যুদ্ধের মাধ্যমে এক্স পি সংগ্রহ করে ক্ল্যান এর লেভেল বাড়ানো যায়।আর ক্ল্যান লেভেল বাড়লে নতুন নতুন সুবিধা যুক্ত হয় যেমনঃভাল মানের সৈন্য দান ও গ্রহন করা যায়।
ক্ল্যান যুদ্ধ হলো ২টি গোত্রের মধ্যে সংঘটিত যুদ্ধ। ক্ল্যান যুদ্ধ শুরু করার জন্য ক্ল্যান এর নেতা বা সহনেতাদের মধ্যে একজন অনুসন্ধান করেন। উপযুক্ত প্রতিদ্বন্দ্বী পাওয়া গেলে ২৩ ঘন্টা প্রস্তুতি দিবস এবং পরবর্তী ২৪ ঘন্টা আক্রমণের জন্য নির্ধারিত থাকে।


title: ক্ল্যাশ অব ক্ল্যানস

text: ক্ল্যান যুদ্ধ ৫ বনাম ৫, ১০ বনাম ১০, ১৫ বনাম ১৫, ২০ বনাম ২০, ২৫ বনাম ২৫, ৩০ বনাম ৩০, ৪০ বনাম ৪০, ৫০ বনাম ৫০ হয়ে থাকে। এতে প্রত্যেক খেলোয়াড় ২টি করে আক্রমণ করার সুযোগ পায়। ক্ল্যানের সকলের আক্রমণে পাওয়া মোট তারকা এবং সামগ্রিক ধ্বংসের পরিমাণের উপর বিজয়ী দল নির্ধারিত হয়ে থাকে। বিজয়ী দলের যুদ্ধে অংশগ্রহণকারী সদস্যরা যার যার আক্রমণের পরিপ্রেক্ষিতে নির্দিষ্ট পরিমাণ সম্পদ (স্বর্ণ, এলিক্সার ও ডার্ক এলিক্সার) পেয়ে থাকে।


title: ক্ল্যাশ অব ক্ল্যানস

text: হিরো হলো এক ধরনের অমরনশীল সেনা। তাদের নিজেদের কিছু ক্ষমতা আছে যা যুদ্ধে অনেক কার্যকর।


title: ক্ল্যাশ অব ক্ল্যানস

text: লেভেল-৩


title: পায়োনীয়ার ১১

text: পায়োনীয়ার ১১ (পায়োনীয়ার জি নামেও পরিচিত) হল একটি ২৬৯ কিলোগ্রামের (569 পা) স্পেস প্রোব যা নাসা ৬ এপ্রিল ১৯৭৬ সালে গ্রহাণু বেল্ট, বৃহস্পতি এবং শনি, সৌর বায়ু, কসমিক রশ্মি, হিলিওস্ফেয়ার এবং এদের চারপাশের পরিবেশ এমনকি সৌরজগতের যতদূর পারা যায় জানার জন্য মহাশূন্যে প্রেরন করে। এটিই ছিল প্রথম প্রোব যা শনির সম্মুখীন হয় এবং বৃহস্পতি দ্বারা উড়ে গ্রহাণু বেল্টে যাওয়ায় দ্বিতীয়। পাওয়ার সীমাবদ্ধতা ও সুবিশাল দূরত্বের কারনে ১৯৯৫ সালের ৩০ সেপ্টেম্বরের পরে মহাকাশযানটির সাথে আর যোগাযোগ সম্ভব হয়নি।


title: আরব বিদ্রোহের পতাকা

text: আরব বিদ্রোহের পতাকা প্রথম বিশ্বযুদ্ধকালীন সময়ে সংঘটিত আরব বিদ্রোহে আরব জাতীয়তাবাদীরা উসমানীয় সাম্রাজ্যের বিরুদ্ধে ব্যবহার করে।


title: আরব বিদ্রোহের পতাকা

text: ব্রিটিশ কূটনৈতিক স্যার মার্ক সাইকস এটির নকশা প্রণয়ন করেন। এর উদ্দেশ্য ছিল বিদ্রোহে উদ্দীপনা সৃষ্টির জন্য “আরবত্ব” এর অণুভূতি তৈরী করা। আরব বিদ্রোহ ক্ষেত্রের দিক থেকে সীমাবদ্ধ এবং ব্রিটিশদের কর্তৃক অণুপ্রাণিত হলেও এর পতাকা প্রথম বিশ্বযুদ্ধ পরবর্তী গঠিত আরব রাষ্ট্রসমূহের জাতীয় পতাকাকে অণুপ্রাণিত করেছেন। আরব বিদ্রোহের পতাকা থেকে অণুপ্রেরণা লাভ করা পতাকার দেশগুলো হল মিশর, জর্ডান, ইরাক, কুয়েত, সুদান, সিরিয়া, সংযুক্ত আরব আমিরাত, ইয়েমেন, প্যালেস্টাইন ন্যাশনাল মুভমেন্ট (পিএলও এবং ফিলিস্তিনি কর্তৃপক্ষ কর্তৃক ব্যবহৃত), সোমালিল্যান্ড, সাহরাউয়ি আরব ডেমোক্রেটিক রিপাবলিক এবং লিবিয়া।


title: আরব বিদ্রোহের পতাকা

text: আনুভূমিক রঙ্গুলো আব্বাসীয় (কালো), উমাইয়া (সাদা) এবং ফাতেমীয় (সবুজ) খিলাফতকে নির্দেশ করলে। লাল ত্রিভুজ হাশেমি রাজবংশ নির্দেশ করে।


title: আরব বিদ্রোহের পতাকা

text: হাশেমিরা উসমানীয় সাম্রাজ্যের বিরুদ্ধে ব্রিটিশদের মিত্র ছিল। যুদ্ধ শেষ হলে হাশেমিদেরকে হেজাজ, জর্ডান, সংক্ষিপ্তকালের বৃহত্তর সিরিয়া ও ইরাকের শাসনভার লাভ করে।


title: আরব বিদ্রোহের পতাকা

text: বৃহত্তর সিরিয়া ১৯২০ সালে মাত্র কয়েকমাস টিকে ছিল। ১৯২৫ সালে সৌদ পরিবার হেজাজের হাশেমিদেরকে উৎখাত করে। ১৯৫৮ সালে অভ্যুত্থানের ফলে ইরাক থেকে তারা ক্ষমতাচ্যুত হয়। শুধু জর্ডানে তারা টিকে থাকে।


title: আরব বিদ্রোহের পতাকা

text: জর্ডানের আকাবায় ১৯৭ ফুট দৈর্ঘ্য ও ৯৮.৫ প্রস্থ মাপের আরব বিদ্রোহের একটি পতাকা আকাবা পতাকাদন্ডে লাগানো রয়েছে। এটি বর্তমানে বিশ্বের পঞ্চম শীর্ষতম পতাকাদন্ড।


title: এবি ব্যাংক লিমিটেড

text: এবি ব্যাংক বা আরব বাংলাদেশ ব্যাংক লিমিটেড (এবিবিএল) বাংলাদেশ এর প্রথম বেসরকারি ব্যাংক হিসাবে প্রতিষ্ঠা লাভ করে ১৯৮২ সালের ১২ এপ্রিল।


title: এবি ব্যাংক লিমিটেড

text: এবি ব্যাংকের বিশাল এটিএম নেটওয়ার্ক আছে। তাছাড়া এবি ব্যাংকের বর্তমানে সারা দেশে ১০৪টি শাখা রয়েছে। এসব শাখায় তারা দেশের মানুষের সেবা প্রদান করে থাকে।


title: এবি ব্যাংক লিমিটেড

text: এবি ব্যাংকে ইন্টারনেট ব্যাংকিং করা যায়। ব্যাংকের ইন্টারনেট পেমেন্ট গেটওয়ে ব্যবহারের মাধ্যমে গ্রাহকরা ভিসা, মাস্টারকার্ড ও নেক্সাস কার্ডের মাধ্যমে বিল দিতে পারেন।


title: লামাবাজার এ এ এস সিটি কর্পোরেশন উচ্চ বিদ্যালয়

text: লামাবাজার এ,এ,এস সিটি কর্পোরেশন উচ্চ বিদ্যালয় চট্টগ্রাম জেলার কোতোয়ালী থানার অন্তর্গত একটি স্বনামধন্য প্রাচীন বিদ্যাপিঠ। এটি চট্টগ্রাম সিটি কর্পোরেশনের আওতাধীন অন্যতম একটি বিদ্যালয়।


text: এই বিদ্যালয়টি ১৯৬৮ইং সনে প্রতিষ্ঠা লাভ করে। তৎকালীন এলাকার স্বনামধন্য ব্যক্তি মরহুম আকবর আলী সওদাগর এই বিদ্যালয়টির প্রতিষ্ঠাতা হিসেবে পরিচিত। তাঁরই নামানুসারে বিদ্যালয়টির নামকরণ করা হয়।


text: এটি চট্টগ্রাম শহরের অন্তর্গত কোতোয়ালী থানার কোরবানীগঞ্জ এলাকায় অবস্থিত। এই বিদ্যালয়টি একটি বালক বিদ্যালয়। এর পাশেই আরেকটি বালিকা বিদ্যালয় রয়েছে যার নাম বলুয়ারদিঘী সিটি কর্পোরেশন বালিকা উচ্চ বিদ্যালয়।


title: রাসায়নিক সংকেত

text: রাসায়নিক সংকেত () হল একটি রাসায়নিক যৌগ গঠনের জন্য নির্দিষ্ট অনুসমূহের অনুপাতিক তথ্যসমূহ, যা রাসায়নিক উপাদানসমূহের প্রতীক, সংখ্যা এবং অন্যান্য প্রতীকসমূহ যেমন, ড্যাশ, বন্ধনী, যোগ-বিয়োগ প্রভৃতি চিহ্নের দ্বারা প্রকাশের মাধ্যম। রাসায়নিক সংকেত কোন রাসায়নিক নাম নয়, এটি কোন শব্দ দ্বারা লেখা হয় না। যদিও রাসায়নিক সংকেত দ্বারা কিছু নির্দিষ্ট সাধারণ রাসায়নিক গঠন প্রকাশ করা যায়, কিন্তু রাসায়নিক গাঠনিক সংকেত এবং রাসায়নিক সংকেত সম্পূর্ণ এক নয়।


ইন্টারন্যাশনাল মোবাইল স্যাটেলাইট অর্গানাইজেশন (আইএমএসও) আন্তঃরাষ্ট্রীয় পাবলিক স্যাটেলাইট নিরাপদ ও নিরাপত্তা প্রদানকারী একটি সেবা যা ইনমারসাট স্যাটেলাইট ব্যবহারের মাধ্যম করে থাকে। এ সংস্থার কয়েকটি সেবার মধ্যে রয়েছে:


title: ইন্টারন্যাশনাল মোবাইল স্যাটেলাইট অর্গানাইজেশন

text: The International Maritime Satellite Organization (IMSO) was established under the auspices of the International Maritime Organization by the Convention on the International Maritime Satellite Organization, signed at London on 3 September 1976 and entered into force on 16 July 1979. The Assembly of the IMSO decided to rename the organization to the International Mobile Satellite Organization (Inmarsat) in December 1994. The IMSO was reestablished by the Convention on the International Mobile Satellite Organization signed at London on 24 April 1998 and succeeded INMARSAT on 15 April 1999.


text: After the succession, the Inmarsat space segment and operational business were transferred to Inmarsat plc, a newly created private company based in the UK, with the IMSO overseeing the public services obligations of the company pursuant to an agreement concluded between IMSO and Inmarsat Ltd. An agreement between the International Civil Aviation Organization (ICAO) and the IMSO was signed in Montreal, Canada, on 20 September 2000 and addresses the relationship between ICAO and IMSO.


text: As of December 2014, Inmarsat has 99 state parties that represent approximately 95 per cent of the gross tonnage of the world's merchant fleet.


title: কোলাঘাট তাপবিদ্যুৎ কেন্দ্র

text: কোলাঘাট তাপবিদ্যুৎ কেন্দ্র পশ্চিম বঙ্গের একটি বড় তাপবিদ্যুৎ কেন্দ্র। এটি কলকাতা থেকে ৫৫ কিলোমিটার দূরে পূর্ব মেদিনীপুরের মেছেদায় অবস্থিত। পশ্চিমবঙ্গ বিদ্যুৎ উন্নয়ন নিগম লিমিটেড এটি পরিচালনা করে।


title: কোলাঘাট তাপবিদ্যুৎ কেন্দ্র

text: এই বিদ্যুৎ কেন্দ্রে ২১০ মেগাওয়াটের ৬টি ইউনিট আছে। এটি ১৯৮৪ থেকে ১৯৯৫ সালের মধ্যে তৈরি।


title: কোলাঘাট তাপবিদ্যুৎ কেন্দ্র

text:
ইউনিট ভিত্তিক ক্ষমতা [[বিষয়শ্রেণী:বিদ্যুৎ শক্তি উৎপাদন]]
[[বিষয়শ্রেণী:পূর্ব মেদিনীপুর জেলা]]
[[বিষয়শ্রেণী:পশ্চিমবঙ্গ]]


title: বন্দর থানা, চট্টগ্রাম

text: বন্দর বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।


title: বন্দর থানা, চট্টগ্রাম

text: বন্দর থানার মোট আয়তন ২০.০৪ বর্গ কিলোমিটার।


title: বন্দর থানা, চট্টগ্রাম

text: ১৯৭৮ সালের ৩০ নভেম্বর হাটহাজারী উপজেলার কিছু অংশ ও আরো ৬টি থানা নিয়ে গঠিত হয় চট্টগ্রাম সিটি কর্পোরেশন, তন্মধ্যে বন্দর থানা অন্যতম।


title: বন্দর থানা, চট্টগ্রাম

text: ২০১১ সালের পরিসংখ্যান অনুযায়ী চট্টগ্রাম বন্দর থানার লোকসংখ্যা ২,১৩,৫৯৮ জন। এর মধ্যে পুরুষ ১,১৫,০৮৫ জন এবং মহিলা ৯৮,৫১৩ জন।


title: বন্দর থানা, চট্টগ্রাম

text: চট্টগ্রাম সিটি কর্পোরেশনের পশ্চিমাংশে বন্দর থানার অবস্থান। এর উত্তরে হালিশহর থানা ও ডবলমুরিং থানা; পূর্বে ডবলমুরিং থানা, কর্ণফুলি নদী ও কর্ণফুলি থানা, দক্ষিণে ইপিজেড থানা ও পতেঙ্গা থানা এবং পশ্চিমে বঙ্গোপসাগর।


title: বন্দর থানা, চট্টগ্রাম

text: ১৯৭১ সালে বন্দর থানায় মুক্তিযোদ্ধা নৌ-কমান্ড মাইন দিয়ে বেশ কিছু শত্রু জাহাজের ক্ষতি করে। মুক্তিযুদ্ধের শেষদিকে পাকসেনারা বন্দরে মাইন পেতে রাখে। যুদ্ধ পরবর্তী সময়ে পাকসেনাদের পেতে রাখা মাইন অপসারণ করতে গিয়ে বেশ কয়েকজন সোভিয়েত নৌসেনা নিহত হন।


title: বন্দর থানা, চট্টগ্রাম

text: চট্টগ্রাম বন্দর থানার আওতাধীন চট্টগ্রাম সিটি কর্পোরেশনের এলাকাসমূহ হল:


title: পায়োনীয়ার ১০

text: পায়োনীয়ার ১০ (মূলত পায়োনীয়ার এফ নামে পরিচিত) হল মার্কিন ২৫৮ কিলোগ্রামের স্পেস প্রোব, যা সর্বপ্রথম বৃহস্পতি গ্রহের অভিযান সম্পন্ন করে। তারপর, পায়োনীয়ার ১০ সর্বপ্রথম সৌরজগত থেকে বের হওয়ার গতিবেগ অর্জন করে। এই মহাকাশ অভিযানের প্রকল্পটি ক্যালিফোর্নিয়ার নাসা এমস রিসার্চ সেন্টার দ্বারা পরিচালিত হয়, এবং স্পেস প্রোবটি TRW দ্বারা নির্মিত হয়েছিল।


title: পায়োনীয়ার ১০

text: পায়োনীয়ার ১০ মহাকাশযানে একটি ২.৭৪ মিটার ব্যাস অধিবৃত্তসদৃশ হাই-গেইন ডিশ এন্টেনা সম্পন্ন ষড়্ভুজাকার বাস বসানো ছিল। মহাকাশযানটি এন্টেনার অক্ষের চারপাশে ঘূর্ণন স্থিতিশীল ছিল। প্রেরনকালে চারটি রেডিওইসোটোপ থারমোইলেক্ট্রিক জেনারেটর সম্মিলিতভাবে এটিকে ১৫৫ ওয়াট বৈদ্যুতিক শক্তি সরবরাহ করেছিল।


title: পায়োনীয়ার ১০

text: ১৯৭২ সালের ৩ মার্চ এটি ফ্লোরিডার কেপ কেনেভেরাল থেকে অ্যাটলাস-সেন্টর এক্সপেন্ডেবল গাড়ি কর্তৃক মহাকাশে প্রেরন করা হয়। ১৯৭২ জুলাই ১৫ থেকে ১৯৭৩ ফেব্রুয়ারি ১৫ এর ভেতর এটিই সর্বপ্রথম বিজ্ঞানীদের মাঝে গ্রহানু বেষ্টনী নিয়ে তর্কের ঝর সৃষ্টি করে। ৬ নভেম্বর ১৯৭৩ সালে মহাকাশযানটি বৃহস্পতির ২৫,০০০,০০০ কিমি পরিসীমার মধ্যে ফটোগ্রাফি শুরু করে এবং সর্বমোট প্রায় ৫০০ ছবি পৃথিবীতে পাঠায়।


title: মিডিয়া প্লেয়ার

text: মিডিয়া প্লেয়ার একটি কম্পিউটার প্রোগ্রাম, যেটি দিয়ে মাল্টিমিডিয়া ফাইল দেখা/ শোনা যায়। সাধারণ টেপ রেকর্ডার এবং সিডি প্লেয়ারের মতো মিডিয়া প্লেয়ারে পরিচিত মিডিয়া নিয়ন্ত্রণ আইকন প্রদর্শন হয়। যেমন - (চালু), (বিরতি), এবং (থামা).


title: মিডিয়া প্লেয়ার

text: মূলধারার অপারেটিং সিস্টেম অন্তত এক বিল্ট ইন মিডিয়া প্লেয়ার থাকে। উদাহরণস্বরূপ, মাইক্রোসফট উইন্ডোজে উইন্ডোজ মিডিয়া প্লেয়ার, ম্যাক-এ কুইকটাইম প্লেয়ার, লিনাক্সে এসএম প্লেয়ার, আমারক, অডাসিয়াস, এমপ্লেয়ার, ভিএলসি মিডিয়া প্লেয়ার আছে।


title: মিডিয়া প্লেয়ার

text: সাধারণ মিডিয়া প্লেয়ার অডিও এবং ভিডিও উভয়ই চালাতে পারে। বিশেষায়িত প্লেয়ার, বর্ধিত প্লেব্যাক বৈশিষ্ট্য প্রদানকে ফোকাস করে।


title: মিডিয়া প্লেয়ার

text: মাল্টিমিডিয়া


title: এমপ্লেয়ার

text: এমপ্লেয়ার একটি ফ্রী এবং উন্মুক্ত মিডিয়া প্লেয়ার সফটওয়্যার। এই প্লেয়ারটি পার‍্য সব অপারেটিং সিস্টেমে চলে, যেমন লিনাক্স, মাইক্রোসফট ও ম্যাক। এটি ডস-এও ব্যবহার করা যায়।


title: এমপ্লেয়ার

text: এটি বিভিন্ন ধরনের ভিডিও ফাইল পড়তে পারে, যেমন এনডিভিডিয়া পিওর ভিডিও, ইউনিফাইড ভিডিও ডিকোডার, ইন্টেল কুইক ভিডিও।


title: এমপ্লেয়ার

text: এমপ্লেয়ার মিডিয়া বিভিন্ন ধরনের ভিডিও প্লে করতে পারে এবং একটি ফাইল সব স্ট্রিম বিষয়বস্তু সংরক্ষণ করতে পারে।


title: নেহা মেহতা

text: নেহা মেহতা (জন্ম: ৯ জুন ১৯৭৮) হলেন একজন ভারতীয় টেলিভিশন অভিনেত্রী। তিনি সাব টিভিতে সম্প্রচারিত জনপ্রিয় টেলিভিশন ধারাবাহিক তারাক মেহতা কা উল্টা চশমায় "অঞ্জলি মেহতা" চরিত্রে অভিনয়ের জন্য অধিক পরিচিতি লাভ করেছেন।


title: নেহা মেহতা

text: মেহতা ভারতের গুজরাতে ১৯৭৮ সালের ৯ই জুন তারিখে জন্মগ্রহণ করেন। মেহতার পূর্বসূরী গুজরাতের পাটানের অন্তর্গত, কিন্তু তিনি আহম্মেদাবাদ ও বড়োদরায় তার শৈশব অতিবাহিত করেন। তিনি গুজরাতি সাহিত্যের সাথে গভীরভাবে জড়িত একটি পরিবারে বড় হয়েছেন। এছাড়াও তিনি নিজে হচ্ছেন একজন গুজরাটি স্পিকার। তার বাবা একজন জনপ্রিয় লেখক, যিনি তাকে অভিনেত্রী হতে অনুপ্রাণিত করেছিলেন। তিনি ভারতীয় ক্লাসিক্যাল নৃত্য এবং ভোকাল ও নাটক বিভাগে মাস্টার্স ডিগ্রি অর্জন করেছেন।


title: নেহা মেহতা

text: বেশ কয়েক বছর ধরে মেহতা গুজরাতের মঞ্চে অভিনয় করেছেন। ২০০১ সালে জি টিভি চ্যানেলের ধারাবাহিক "ডলার বহু"তে অভিনয়ের মাধ্যমে অভিনয় জগতে পদার্পণ করেন। ২০০২ থেকে ২০০৮ সাল পর্যন্ত তিনি স্টার প্লাসে প্রচারিত ধারাবাহিক "ভাবি"তে প্রধান চরিত্রে অভিনয় করেছেন। এটি ভারতের চতুর্থতম চলমান টেলিভিশন ধারাবাহিক ছিল।


title: নেহা মেহতা

text: ২০০৮ সালের ২৮শে জুলাই তারিখ হতে, তিনি সাব টিভিতে সম্প্রচারিত টেলিভিশন ধারাবাহিক তারাক মেহতা কা উল্টা চশমায় অঞ্জলি মেহতার চরিত্রে অভিনয় করছেন; যেটি বর্তমানে টেলিভিশন তার দীর্ঘতম কাজ। উক্ত ধারাবাহিকে অঞ্জলি মেহতা হচ্ছেন নাটকের প্রধান চরিত্র তারাক মেহতার (শৈলেশ লোধা) স্ত্রী। তার চরিত্রটি হচ্ছে একটি তরুণ, বাস্তববুদ্ধিসম্পন্ন এবং আধুনিক নারী। অঞ্জলি হচ্ছেন একজন খাদ্যনির্বাচনবিদ্যাবিত এবং তিনি তার স্বামী তারাক মেহতার খাদ্যের নিয়ন্ত্রণ করেন।


title: নেহা মেহতা

text: ২০১২–২০১৩ সালে, তিনি সাব টিভিতে প্রচারিত অন্য আরেকটি অনুষ্ঠান "ওয়াহ! ওয়াহ! কেয়া বাত হ্যায়!"-এ শৈলেশ লোধার সাথে উপস্থাপনার দায়িত্ব পালন করেছেন।


title: মেসোপটেমিয়ায় ব্রিটিশ মেন্ডেট

text: মেসোপটেমিয়ায় ব্রিটিশ মেন্ডেট () সাইকস পিকট চুক্তি অনুযায়ী সান রেমো সম্মেলনে ব্রিটেনকে দেয়ার প্রস্তাব করা হয়। এটি কার্যকর করা যায়নি। এর পরিবর্তে ইরাক রাজতন্ত্র প্রতিষ্ঠিত হয়। ইঙ্গ-ইরাকি চুক্তির মাধ্যমে ব্রিটিশ প্রশাসন সাজানো হয়।


title: মেসোপটেমিয়ায় ব্রিটিশ মেন্ডেট

text: প্রস্তাবিত মেন্ডেট ১৯২০ সালের ২৫ এপ্রিল সান রেমো সম্মেলনে প্রদান করা হয়। তবে এটি নথিবদ্ধ বা সংজ্ঞায়িত করা হয়নি। লিগ অব নেশনসের বিধির ২২ অনুচ্ছেদ অনুযায়ী এটি ছিল ক্লাস এ মেন্ডেট। ১৯২০ সালের জুনে ব্রিটিশ ঔপনিবেশিক অফিস একটি খসড়া মেন্ডেট নথি তৈরী করে।


title: মেসোপটেমিয়ায় ব্রিটিশ মেন্ডেট

text: প্রস্তাবিত মেন্ডেট প্রতিষ্ঠায় কিছু বাধাবিপত্তির সম্মুখীন হয়। ১৯২০ সালে দেশজুড়ে ইরাকি বিদ্রোহ দেখা দেয়। এরপর ইঙ্গ-ইরাকি চুক্তির মাধ্যমে ঠিক করা হয় যে এই অঞ্চলে ইরাক রাজতন্ত্র প্রতিষ্ঠিত হবে। ১৯৩১-১৯৩২ সালে লিগ অব নেশনসের অবস্থানের মাধ্যমে ইরাক রাজতন্ত্র স্বাধীন হয়। উল্লেখ করা হয় যে সম্পূর্ণ স্বাধীন রাষ্ট্র হিসেবে দেশ উন্নয়নে এগিয়ে যেতে পারবে।


title: মেসোপটেমিয়ায় ব্রিটিশ মেন্ডেট

text: যুদ্ধ পরবর্তী ইরাকের বেসামরিক সরকার মূলত হাইকমিশনার স্যার পারসি কক্স ও তার ডেপুটি কর্নেল আর্নল্ড উইলসন কর্তৃক পরিচালিত হয়। নাজাফে ব্রিটিশ অফিসার হত্যার পর ব্রিটিশ পাল্টা আঘাত শৃঙ্খলা ফিরিয়ে আনতে ব্যর্থ হয়। এসময় উত্তর ইরাকের পর্বতে ব্রিটিশ প্রশাসন প্রতিষ্ঠা বাকি ছিল। ব্রিটিশদের সবচেয়ে বড় সমস্যা ছিল জাতীয়তাবাদীদের বর্ধমান ক্রোধ। মেন্ডেট অবস্থার কারণে তারা বিশ্বাসঘাতকতার স্বীকার হয়েছে বলে মনে করত।


title: ইসলাম ও বিজ্ঞান

text: ইসলাম এবং বিজ্ঞান বলতে বুঝানো হয় ইসলাম ধর্ম ও তার অনুগামী মুসলমান ধর্মাবলম্বীদের সঙ্গে বিজ্ঞানের সম্পর্ককে।


title: ইসলাম ও বিজ্ঞান

text: মুসলিম পণ্ডিতেরা কোরআনে বর্ণিত বিষয়গুলির সাথে বিজ্ঞানীদের দৃষ্টিভঙ্গি নিয়ে একটি মতবাদ তৈরি করেছেন । কোরআন মুসলমানদের প্রকৃতি অধ্যয়নের এবং সত্যের তদন্ত করার জন্য উৎসাহ দেয়। মুসলিমরা প্রায়ই সূরা আল-বাকারা থেকে ২৩৫ আয়াত উদ্ধৃত করেন - "তিনি তোমাকে তাই শিখিয়েছেন যা তুমি জানতে না ।" তাদের মতামত এটাই সমর্থন করে যে কোরআন নতুন জ্ঞান অর্জনের জন্য উৎসাহ প্রদান করে । কিছু মুসলিম লেখকদের মতে, বিজ্ঞান অধ্যয়ন তওহীদ থেকে উৎপন্ন হয়েছে ।


title: ইসলাম ও বিজ্ঞান

text: মধ্যযুগীয় মুসলিম সভ্যতার বিজ্ঞানীরা (যেমন ইবনে আল-হায়থাম) আধুনিক বিজ্ঞানের ক্ষেত্রে অনেক অবদান রেখেছিলেন। এই সত্য আজ মুসলিম বিশ্বে পালিত হয় । একই সময়ে, মুসলিম বিশ্বের অনেক অংশে বৈজ্ঞানিক সাক্ষরতার অভাব সম্পর্কে উদ্বেগ উত্থাপিত হয়েছে।


title: ইসলাম ও বিজ্ঞান

text: কিছু মুসলিম লেখক দাবি করেছেন যে কোরআন বৈজ্ঞানিক উদ্ভাবনের বিষয়ে ভবিষ্যদ্বাণীমূলক বিবৃতি তৈরি করেছে যা পরে বৈজ্ঞানিক গবেষণা দ্বারা নিশ্চিত করা হয়েছিল । যাইহোক, সবাই এর সাথে একমত না, এমনকি কিছু মুসলিম এর নিন্দা করেছেন।


title: ইসলাম ও বিজ্ঞান

text: সাধারণত এটি গৃহীত হয় যে কোরআনের প্রায় ৭৫০ টি আয়াত প্রাকৃতিক ঘটনাগুলির সাথে সম্পর্কিত। কুরআনের অনেক আয়াত মানবজাতিকে প্রকৃতি অধ্যয়নের জন্য জোর দিয়েছে , বৈজ্ঞানিক অনুসন্ধানের জন্য এটিকে উৎসাহ উদ্দীপক বলে ব্যাখ্যা করা হয়েছে। সত্যের অনুসন্ধান কুরআনের মূল বার্তাগুলির মধ্যে একটি। ঐতিহাসিক ইসলামি বিজ্ঞানী আল-বেরুনী এবং আল-বাট্টানী কুরআনের আয়াত থেকে অনুপ্রেরণা প্রাপ্ত। মোহাম্মদ হাশিম কামালি বলেছেন যে, "বৈজ্ঞানিক পর্যবেক্ষণ, পরীক্ষামূলক জ্ঞান এবং যুক্তিসম্মত" এমন প্রাথমিক সরঞ্জাম যা দিয়ে মানবজাতি নির্ধারিত লক্ষ্য অর্জন করতে পারে যা কোরআনে বর্ণিত আছে। জিয়াউদ্দিন সরদার আধুনিক বিজ্ঞানের ভিত্তি গড়ে তোলার জন্য মুসলমানদের জন্য একটি মত তৈরি করেছিলেন, যা কোরআনের মাধ্যমে প্রাকৃতিক প্রপঞ্চের প্রতিফলন এবং প্রতিফলিত বিষয়গুলোর বেশি জোর দেয়। "বৈজ্ঞানিক পদ্ধতি" বলতে আজ আমরা যা বোঝতে পারি তা প্রথমে মুসলিম বিজ্ঞানীরা "ইবনে আল-হায়থাম" এবং আল-বেরুনী-এর মত অসংখ্য মুসলিম বিজ্ঞানীদের সাহায্যে উন্নত হয়েছিল ।


title: ইসলাম ও বিজ্ঞান

text: জ্যোতিঃপদার্থবিদ নিধাল গেয়সুউম কুরআনের ছদ্ম-বৈজ্ঞানিক দাবিগুলো নিয়ে আলোকপাত করেন, "জ্ঞানের ধারণা" বিকাশের মাধ্যমে কুরআন বিজ্ঞানকে উৎসাহ প্রদান করে। তিনি লিখেছেন: "কুরআন কোন প্রমাণ ছাড়াই অনুমানের দিকে মনোযোগ আকর্ষণ করে। (এবং অনুসরণ করোনা যে ব্যাপারে তোমার নিশ্চিত জ্ঞান নেই ...) এবং বেশ কয়েকটি আয়াতে মুসলিমদের প্রমাণের উপর গুরুত্বারোপ করে (বলুনঃ যদি তুমি সত্যবাদী হও তাহলে প্রমাণ নিয়ে আসো ), উভয়ই ধর্মীয় বিশ্বাস এবং প্রাকৃতিক বিজ্ঞানের ক্ষেত্রে প্রযোজ্য। " কোরআন হচ্ছে "স্পষ্ট এবং দৃঢ় ... বিশ্বাসযোগ্য প্রমাণ বা যুক্তি"। "প্রমাণ" এর সংজ্ঞা দিয়ে গেয়সুউম গালিব হাসানকে উদ্ধৃত করেন । এছাড়াও, এই ধরনের প্রমাণটি আয়াতে উদ্ধৃত করে যা কর্তৃপক্ষের আর্গুমেন্টের উপর নির্ভর করতে পারে না । অবশেষে আয়াত অনুযায়ী উভয় দাবি গ্রহণ ও প্রত্যাখ্যানের জন্য প্রমাণ প্রয়োজন বলে উল্লেখ করা হয়। ইসমাইল আল-ফারুকী ও তাহা জাবির আলালওয়ানি এই মত পোষণ করেন যে মুসলমান সভ্যতার পুনর্বিন্যাসের জন্য কোরআনের অনুসারী হওয়া উচিত; যাইহোক, এই রুটের সবচেয়ে বড় বাধা হল "শত শত পুরনো ঐতিহ্যের তাফসির (প্রাক্কলন) এবং অন্যান্য শাস্ত্রীয় নিয়মানুবর্তিতা" যা কোরআনের বার্তাকে সর্বজনীন, এপিস্টেমিয়েলজিকাল ও নিয়মানুগ বলে মনে করেন। দার্শনিক মুহম্মদ ইকবাল কোরআনের পদ্ধতি ও প্রবিধানবিজ্ঞানকে গবেষণামূলক এবং যুক্তিসঙ্গত বলে বিবেচনা করেছেন।


title: ইসলাম ও বিজ্ঞান

text: পদার্থবিজ্ঞানী আবদুস সালাম বিশ্বাস করেন যে ইসলাম ও আবিষ্কারের মধ্যে কোন দ্বন্দ্ব নেই যা বিজ্ঞান মানবজাতিকে প্রকৃতি এবং মহাবিশ্বের ব্যাপারে ধারণা দিয়েছে ; এবং কোরআন অধ্যয়ন ও এর যুক্তিসঙ্গত প্রতিফলন ইসলামী সভ্যতা উন্নয়নের উৎস হিসাবে অসাধারণ ভূমিকা পালন করেছে । সালাম বিশেষ করে ইবনে আল-হায়থাম ও আল-বেরুনীকে হাইলাইটস করেছেন যারা গবেষণামূলক প্রবর্তক হিসেবে পরীক্ষামূলক পদ্ধতিটি চালু করেছিলেন, শুধু তাই নয় অ্যারিস্টটলের প্রভাব থেকে মুক্ত করেছিলেন এবং আধুনিক বিজ্ঞানের জন্ম দিয়েছিলেন । সালাম অধিবিদ্যা এবং পদার্থবিদ্যা মধ্যে পার্থক্য তৈরি করেছিলেন , এবং কিছু বিষয় নিয়ে উপদেশ দিয়েছিলেন যেমন "পদার্থবিজ্ঞান নীরব এবং তাই থাকবে", যেমন "creation from nothing" মতবাদ যা সালামের দৃষ্টিভঙ্গি বিজ্ঞানের সীমার বাইরে বলে মনে করা হয় যেখানে ধর্মীয় বিবেচনার উপর জোর দিয়েছিলেন।


title: ইসলাম ও বিজ্ঞান

text: ইসলাম ধর্মের নিজস্ব দর্শন ব্যবস্থা রয়েছে, তাছাড়া রয়েছে "চূড়ান্ত বাস্তবতা, প্রবন্ধমালা, নৃতত্ত্ব, নীতিশাস্ত্র, উদ্দেশ্য, ইত্যাদি" সম্পর্কে বিশ্বাস। মুসলমানরা বিশ্বাস করে যে, কোরআন হল মানবজাতির দিক নির্দেশনার জন্য ঈশ্বরের সর্বশেষ উন্মোচন। বিজ্ঞান হল জ্ঞান অর্জন এবং প্রাকৃতিক এবং সামাজিক বিশ্বের জ্ঞান যা প্রমাণের ভিত্তিতে একটি পদ্ধতিগত পদ্ধতি অনুসরণ করে । এটি গবেষণাগার, গবেষণাপত্র এবং পদ্ধতিগত প্রকৃতির উপর ভিত্তি করে জ্ঞান অর্জনের একটি পদ্ধতি, সেই সাথে জ্ঞানের সংগঠিত সংগঠন যা মানুষের এই ধরনের গবেষণার দ্বারা অর্জিত হয়েছে । বৈজ্ঞানিকরা মনে রাখেন যে বৈজ্ঞানিক অনুসন্ধানটি বৈজ্ঞানিক পদ্ধতি মেনে চলবে, প্রামাণিক জ্ঞানের মূল্যায়ন করার একটি প্রক্রিয়া যা অতিপ্রাকৃত ধারণার অনুসরণ ছাড়াই পর্যবেক্ষণযোগ্য ঘটনাগুলি ব্যাখ্যা করে।


title: ইসলাম ও বিজ্ঞান

text: বিজ্ঞানের ইতিহাসে, মুসলিম বিশ্বের বিজ্ঞান বলতে অষ্টম এবং ষোড়শ শতকের মধ্যে ইসলামী সভ্যতায় উন্নত বিজ্ঞানকে বোঝায় যা ইসলামি স্বর্ণযুগ নামে পরিচিত । এটি আরবি বিজ্ঞান নামেও পরিচিত, কারণ এই সময়ের অধিকাংশ গ্রন্থই আরবি ভাষায় লিখিত ছিল, যাকে ইসলামী সভ্যতার লিঙ্গুয়া ফ্রাংকা বলা হয় । এই শর্ত সত্ত্বেও, এই যুগে সব বৈজ্ঞানিকই মুসলিম বা আরব ছিল না, কারণ উল্লেখযোগ্য অ আরব বিজ্ঞানীরা (বিশেষ করে পারসিয়ান) এবং কয়েকটি অমুসলিম বিজ্ঞানী মুসলিম বিশ্বের বৈজ্ঞানিক অধ্যয়নে অবদান রেখেছিলেন ।


title: ইসলাম ও বিজ্ঞান

text: আধুনিক কিছু পণ্ডিত যেমন ফিল্ডিং এইচ গ্যারিসন, আবদুস সালাম, সুলতান বশির মাহমুদ, হোসেন নাসর, আধুনিক বিজ্ঞান ও বৈজ্ঞানিক পদ্ধতির কথা বিবেচনা করে মুসলিম বিজ্ঞানীদের অনুপ্রাণিত করেছেন যারা একটি আধুনিক পরীক্ষামূলক এবং পরিমানগত পদ্ধতির প্রবর্তন করেছিলেন । মধ্যযুগীয় মুসলমান জ্যোতির্বিজ্ঞানী, ভূগোলবিদ ও গণিতবিদগণ ইসলামী শাস্ত্রের মধ্যে উপস্থাপিত সমস্যা দ্বারা অনুপ্রাণিত হয়েছিলেন যেমন, আল-খারিজমী (খ্রিষ্টীয় ৭৮০-৮৫০) এলজ্যাবরার উন্নয়ন করেছিলেন ইসলামী ঐতিহ্যগত আইনের সমাধান এবং কিবলার দিক নির্দেশন, নামাজের সময় নির্ধারণ এবং ইসলামী ক্যালেন্ডারের তারিখ নির্ধারণের জন্য জ্যোতির্বিদ্যা, ভূগোল, গোলাকার জ্যামিতি এবং গোলাকার ত্রিকোণমিতির উন্নয়ন সাধিত হয়েছিল।


title: ইসলাম ও বিজ্ঞান

text: দ্বাদশ ও ত্রয়োদশ শতকে ইসলামী দেহ ব্যবচ্ছেদ সংক্রান্ত ঔষধের বর্ধিত ব্যবহার অনুপ্রাণিত হয়েছিল ইসলামিক ধর্মতত্ত্ববিদ আল-গাজ্জালী দ্বারা, যিনি শারীরিক গবেষণার উত্সাহ দিয়েছিলেন এবং ঈশ্বরের সৃষ্টির জ্ঞান অর্জনের একটি পদ্ধতি হিসাবে ব্যবচ্ছেদকরণের ব্যবহারকে প্রভাবিত করেছিলেন । আল বুখারী ও মুসলমানদের সংগ্রহীত সহীহ হাদিসে এ কথা বলা হয়েছে: "আল্লাহ এমন কোন রোগ সৃষ্টি করেননি যার চিকিৎসা ব্যবস্থা তৈরি করেননি।" (বুখারী ৭-৭১: ৫৮২)। এটি ইবনে আল নাফিস (১২১৩-১২৮৮) এর কাজের মাধ্যমে সর্বোচ্চ সীমায় পৌঁছেছিল, যিনি ১২৪২ সালে ফুসফুসের প্রচলন আবিষ্কার করেছিলেন এবং শারীরিক পুনরুত্থানের ঐতিহ্যগত ইসলামী মতবাদের প্রমাণ হিসেবে তাঁর আবিষ্কারটি ব্যবহার করেছিলেন।


title: ইসলাম ও বিজ্ঞান

text: ইবনে আল-নাফিসও স্ব-ঔষধ হিসেবে ওয়াইন ব্যবহার প্রত্যাখ্যানের জন্য ইসলামিক ধর্মগ্রন্থও ব্যবহার করেছিলেন। রসায়ন ও জ্যোতিষশাস্ত্রের বিরুদ্ধে সমালোচনা ধর্মের দ্বারা অনুপ্রাণিত হয়েছিল, কারণ গোঁড়া ইসলামিক ধর্মতত্ত্ববিদরা রসায়নবিদ এবং জ্যোতির্বিজ্ঞানীদের কুসংস্কারাচ্ছন্ন হিসেবে বিশ্বাস করতো ।


title: ইসলাম ও বিজ্ঞান

text: ফখর আল-দীন আল-রাজি (১১৪৯-১২০৯), তাঁর মাতালিবে পদার্থবিজ্ঞান ও দৈহিক জগতের ধারণার সাথে সম্পৃক্ততায় ইসলামিক ব্রহ্মবিদ্যা নিয়ে আলোচনা করেন, মহাবিশ্বের মধ্যে পৃথিবীর কেন্দ্রীক অ্যারিস্টটলীয় ধারণাকে সমালোচনা করেন এবং মাল্টিভার্স এর অস্তিত্ব প্রসঙ্গে তার ভাষ্যে মতামত ব্যক্ত করেছিলেন কোরআনের আয়াত উপর ভিত্তি করে, যেমন " সমস্ত প্রশংসা সৃষ্টিকর্তার বা পৃথিবীর ঈশ্বরের প্রতি। " তিনি প্রশ্ন উত্থাপন করেন এই "পৃথিবী" শব্দটি এক একক মহাবিশ্ব বা মহাবিশ্বের মধ্যে বহুবিশ্বের পার্থক্য, বা আমাদের জানা মহাবিশ্বের বাইরে অন্যান্য মহাবিশ্ব বা বহু মহাবিশ্ব আছে কিনা । এই আয়াতের ভিত্তিতে তিনি যুক্তি দিয়েছেন যে ঈশ্বর এই পৃথিবী অতিক্রম করে "হাজার হাজার জগতের (আলফা আলফি 'awalim) চেয়ে আরও বৃহত্তর এবং বৃহত্তর পৃথিবী তৈরি করেছেন । " আলি কুসকুস(১৪০৩-১৪৭৪) পৃথিবীর ঘূর্ণনকে সমর্থন করেছিলেন এবং অ্যারিস্টটলীয় মহাজাগতিকতাকে প্রত্যাখ্যান করেন (যা একটি স্থির পৃথিবীকে সমর্থন করে) অ্যারিস্টটলের বিরোধী ইসলামিক ধর্মতত্ত্ববিদ যেমন আল -গাজ্জালী দ্বারা অনুপ্রাণিত হয়ে ।


title: ইসলাম ও বিজ্ঞান

text: অনেক ঐতিহাসিকদের মতে, মুসলিম সভ্যতার বিজ্ঞান মধ্যযুগীয় সময়ে উন্নত হয়েছিল , কিন্তু চতুর্দশ থেকে ষোড়শ শতকের কাছাকাছি সময়ে উন্নতি কিছুটা হ্রাস পাচ্ছিল । অন্তত কিছু পণ্ডিতদের মতে "একটি clerical গোষ্ঠীর উত্থান হয়েছিল যার ফলে বিজ্ঞানের অগ্রগতি হ্রাস পেয়েছিল । ইসলাম এবং বিজ্ঞান এর বিদ্যমান ব্যাখ্যা নিয়ে বিরোধ, টাকি আল-দিন এর মহান ইস্তানবুল পর্যবেক্ষণ কেন্দ্র ধ্বংস করা, তার প্রযুক্তিগত সরঞ্জাম এবং তার উদযাপন সমসাময়িক ডেনিশ জ্যোতির্বিদ Tycho Brahe সঙ্গে তার বিশেষজ্ঞ কর্মীদের তুলনা করাকেও ইসলামি বিজ্ঞান চর্চা কমে যাওয়ার কারণ হিসাবে দেখা হয় । কিন্তু যখন ব্রাহের পর্যবেক্ষণকারী "জ্যোতির্বিদ্যা বিষয়ক বিজ্ঞানের বিকাশের একটি বিশাল নতুন পথ খুলেছিল" তখন ১৫৭৭ খ্রিস্টাব্দের কিছুকাল পরে মুফতির সুপারিশে সুলতানের আদেশে জানিশারির একটি দল দ্বারা টাকি আল-দীনের পর্যবেক্ষণ কেন্দ্র ধ্বংস করা হয়েছিল ।


title: ইসলাম ও বিজ্ঞান

text: ঊনবিংশ শতাব্দীর শুরুতে আধুনিক বিজ্ঞানের মুসলিম বিশ্বে আবির্ভাব ঘটে কিন্তু এটি বিজ্ঞান নয় যে মুসলমান পণ্ডিতদের প্রভাবিত করেছিল। বরং এটি "বিজ্ঞানের সাথে সংঘাতপূর্ণ বিভিন্ন দার্শনিক স্রোতের স্থানান্তর ছিল যা মুসলিম বিজ্ঞানী ও বুদ্ধিজীবীদের মনের উপর গভীর প্রভাব ফেলেছিল। পসিটিভিজম এবং ডারউইনিজম মুসলিম বিশ্বের অনুপ্রেরণা, তাদের একাডেমিক কেন্দ্র এবং ইসলামী ধর্মীয় মতবাদের উপর বিরূপ প্রভাব বিস্তার করেছিল। " মুসলিম পণ্ডিতদের মধ্যে এ নিয়ে ভিন্ন প্রতিক্রিয়া ছিল: এই প্রতিক্রিয়াগুলি অধ্যাপক মেহেদী গুলশানীর কথায়, নিম্নোক্ত ছিল:


title: ইসলাম ও বিজ্ঞান

text: বিংশ শতাব্দীর প্রথম দিকে শিয়া উলেমা ইরানের মেডিক্যাল স্কুলে বিদেশী ভাষা শেখার এবং ব্যবচ্ছেদবিদ্যা শিখতে নিষেধ করেছিল।


title: ইসলাম ও বিজ্ঞান

text: সাম্প্রতিক বছরগুলোতে বিজ্ঞানের ক্ষেত্রে মুসলিম বিশ্বের অবদান হ্রাস পেতে থাকে তাছাড়া বিজ্ঞানের ব্যাপারে বৈজ্ঞানিক জার্নালে প্রকাশিত গবেষণাপত্রগুলি, গবেষণার এবং বিকাশের বার্ষিক ব্যয় এবং গবেষণা বিজ্ঞানী ও প্রকৌশলীদের সংখ্যা বিশ্লেষণ করে দেখা যায় যে বৈজ্ঞানিক উত্পাদনে মুসলিমদের ভূমিকা অপ্রতুল ও ক্ষুদ্র পরিমাণে প্রকাশিত হয়েছে। উদ্বেগ প্রকাশ করা হয়েছে যে সমসাময়িক মুসলিম বিশ্ব বৈজ্ঞানিক নিরক্ষরতা ভোগ করবে। কিছু মুসলমানের মধ্যে বিজ্ঞান বিষয়ে উদাসীনতা লক্ষ্য করা যায়। যেমন উত্তর নাইজেরিয়া থেকে পোলিও টিকা প্রতিরোধের বিষয়গুলিতে তা প্রতিফলিত হয়েছিল। কেউ কেউ বিশ্বাস করে যে "পশ্চিমে একটি কাল্পনিক জিনিস তৈরি করা হয়েছে বা এটি আমাদের এই মন্দ এজেন্ডা বাস্তবায়নে বাধ্য করে।" এছাড়াও পাকিস্তানে স্নাতকোত্তর পদার্থবিজ্ঞানের ছাত্ররা ভূমিকম্পের জন্য "পাপ, নৈতিক শিথিলতা, ইসলামী সত্য পথ থেকে বিচ্যুতি" কে দোষারোপ করা হয়েছে। "কেবলমাত্র কয়েকজন ভয়যুক্ত কণ্ঠে বিজ্ঞানীদের দৃষ্টিভঙ্গি সমর্থন করে যে ভূমিকম্প একটি প্রাকৃতিক বিষয় যা মানুষের কার্যকলাপ দ্বারা প্রভাবিত হয়না।"


title: ইসলাম ও বিজ্ঞান

text: মুসলিম বিজ্ঞানী ও পন্ডিতরা পরবর্তীকালে ইসলামের প্রেক্ষাপটে বৈজ্ঞানিক শিক্ষার গুরুত্ব সম্পর্কে উন্নত দৃষ্টিভঙ্গি প্রকাশ করেছেন।


title: ইসলাম ও বিজ্ঞান

text: মুসলমান জনসংখ্যার তুলনায় মুসলিম নোবেল বিজয়ীদের সংখ্যার অভাব ধর্মের সঙ্কীর্ণচিত্ত আধুনিক ব্যাখ্যাগুলির উপর প্রভাব ফেলেছে । মধ্যযুগে কীভাবে বৈদেশিক ধারণাগুলির জন্য উন্মুক্ত ছিল তার সাথে তুলনা করা হয়েছে।


title: ইসলাম ও বিজ্ঞান

text: আবদুস সালাম তাঁর ইলেকট্রোওইক তত্ত্বের জন্য পদার্থবিজ্ঞানে নোবেল পুরস্কার জিতেছিলেন । তিনি যুক্তি দেন যে প্রকৃতির প্রতিফলন এবং ঐ বিষয়ে ব্যাপক অধ্যয়ন করা মুসলমানদের কর্তব্য।


title: ইসলাম ও বিজ্ঞান

text: জাপান, দক্ষিণ কোরিয়া এবং হংকং ছাড়া অধিকাংশ অ-পশ্চিমা বা নবীন শিল্পিত দেশগুলিতে উচ্চমানের বিশ্ববিদ্যালয়গুলোর আপেক্ষিক অভাব দেখা যায়।


title: ইসলাম ও বিজ্ঞান

text: =আধুনিক মনোভাব=


title: ইসলাম ও বিজ্ঞান

text: ইসলামী সংস্কৃতি বৈজ্ঞানিক অগ্রগতিকে উৎসাহিত করেছে বা বাধা দিয়েছে কিনা তা বিতর্কিত । সাইয়িদ কুত্ববের মতো ইসলামপন্থীরা তর্ক করে যে "ইসলাম মুসলমানদের "ঈশ্বরের প্রতিনিধি হিসেবে নিযুক্ত করেছে এবং তাদের সকলকে বিজ্ঞান শিক্ষার জন্য উৎসাহিত করেছেন"। সত্যিকার মুসলমান ছাড়া একটি সমাজে বিজ্ঞান সফল হতে পারে না বলেও তিনি মনে করেন ।


title: ইসলাম ও বিজ্ঞান

text: অন্যেরা দাবি করে যে ইসলামের ঐতিহ্যগত ব্যাখ্যা বিজ্ঞানের বিকাশের সাথে সামঞ্জস্যপূর্ণ নয়। লেখক রডনি স্টার্ক যুক্তি দেন যে আনুমানিক ১৫০০ খ্রিস্টাব্দের পর থেকে ইসলাম বিজ্ঞানের অগ্রগতিতে পশ্চিমা দেশগুলো থেকে পিছিয়ে পড়েছিল । এর কারণ হিসাবে পদ্ধতিগত প্রাকৃতিক বিষয়গুলির ব্যাখ্যার সাথে "প্রাকৃতিক আইন" একীভূত করার বিষয়টি ঐতিহ্যবাহী উলামা দ্বারা বিরোধিতা করাকেই দায়ী করা হয়েছিল । তিনি দাবি করেন যে, তারা বিশ্বাস করত যে, এই ধরনের আইনগুলি নিন্দনীয় ছিল কারণ তারা "আল্লাহর কাজ করার স্বাধীনতা" এটাকে সীমাবদ্ধ করে যেমনটি তিনি ইচ্ছা করেন, আয়াত ১৪: ৪ এ একটি নীতিমালা উদ্ধৃত করেছেন: "আল্লাহ যাকে ইচ্ছা পথভ্রষ্ট করেন এবং যাকে ইচ্ছা শাস্তি দেন।" ) তারা বিশ্বাস করেন যে এটির প্রয়োগ শুধুমাত্র মানবতার জন্য নয় সমস্ত সৃষ্টিকুলের জন্য প্রযোজ্য ।


title: ইসলাম ও বিজ্ঞান

text: টনার ইডিস লিখেছেন "An Illusion of Harmony: Science and Religion in Islam" । ইডিস চিন্তিত যে, ধর্মনিরপেক্ষ দেশ তুর্কি হচ্ছে পশ্চিমা রীতির সাথে আপোষ করা মুসলিম দেশগুলির মধ্যে একটি । তিনি বলেছিলেন যে তুরস্কের সংখ্যাগরিষ্ঠ লোক বিবর্তনবাদকে প্রত্যাখ্যান করেছে । অনেক মুসলিম প্রযুক্তি এবং বিজ্ঞান নব নব আবিষ্কারে যে ভূমিকা পালন করেছে তাকে সম্মান করে বলে ইডিস মনে করেন । ফলস্বরূপ, তিনি বলেছিলেন যে, অন্য সম্মানিত ধর্মীয় বিশ্বাসের সাথে এই সম্মানকে পুনরুজ্জীবিত করার জন্য ইসলামিক ছদ্মবিজ্ঞানের একটি বড় ভূমিকা রয়েছে । ইডিস বলছেন যে, পবিত্র গ্রন্থে আধুনিক বৈজ্ঞানিক সত্যগুলি পড়ার প্রেরণা খ্রিস্টানদের তুলনায় মুসলিমদের মধ্যে বেশি শক্তিশালী । এর কারণ হিসাবে ইডিস মনে করেন, কুরআনের সত্য নিয়ে সমালোচনা মুসলিম বিশ্বে প্রায় অস্তিত্বহীন। যদিও খৃস্টান ধর্ম তাদের পবিত্র গ্রন্থটিকে ঈশ্বরের সরাসরি শব্দ হিসাবে কম গুরুত্ব দেয় । অন্যদিকে খুব কম মুসলমানই এই ধারণার সাথে আপোষ করবে - তারা বিশ্বাস করে যে বৈজ্ঞানিক সত্যগুলি অবশ্যই কোরআনে প্রদর্শিত হবে । যাইহোক, এডিস মনে করেন যে এমন বৈজ্ঞানিক আবিষ্কারের অসংখ্য উদাহরণ বাইবেল বা কোরআন এ রয়েছে যদি কেউ চায় তা সহজেই পড়তে পারে । ইডিস মনে করেন 'মুসলিম চিন্তাধারা' শুধুমাত্র কোরানের মধ্যে খুঁজলেই বোঝা যাবে না - সাংস্কৃতিক এবং রাজনৈতিক কারণও মানব জীবনে ব্যাপক ভূমিকা পালন করে ।


title: ইসলাম ও বিজ্ঞান

text: =জৈবিক বিবর্তন=


title: ইসলাম ও বিজ্ঞান

text: কোরআনে মহাবিশ্ব সৃষ্টির বিষয় নিয়ে অনেক আয়াত রয়েছে; মুসলমানরা বিশ্বাস করে যে আল্লাহ তায়ালা ছয় দিনে এই মহাবিশ্ব ও আকাশ সৃষ্টি করেছেন;, পৃথিবী দুই দিনে সৃষ্টি করা হয়েছে, এবং আরও দুই দিনে (মোট চার দিনে) ঈশ্বর পৃথিবীকে সজ্জিত করেছেন পাহাড়, নদী এবং ফল-বাগান দ্বারা । আকাশ ও পৃথিবী গঠিত হয়েছে একটি বিষয় থেকে যাকে বিভক্ত করতে হয়েছিল, আকাশ ধূমায়িত ছিল , এবং স্তরগুলি একটির উপর অন্যটি সজ্জিত অবস্থায় আছে, ,। ফেরেশতা সপ্তম আকাশের মধ্যে বাস করে। সর্বনিম্ন স্বর্গ লাইট দিয়ে সজ্জিত সূর্য এবং চন্দ্র (যা নিয়মিত পথ অনুসরণ করে) , তারা এবং রাশিচক্রের নক্ষত্রপুঞ্জ ।


title: ইসলাম ও বিজ্ঞান

text: জৈবিক বিবর্তন এবং মানুষের উদ্ভব সম্পর্কে বর্তমান বৈজ্ঞানিক তত্ত্বগুলির সাথে মুসলমানদের একটি দল একমত নয় । একটি সাম্প্রতিক পিউ গবেষণা প্রকাশ করে যে, ২২ টি দেশের মধ্যে মাত্র চারটি দেশের অন্ততপক্ষে ৫০ শতাংশ মানুষ বিবর্তন প্রত্যাখ্যান করেছে। উদাহরণস্বরূপ, তুলনামূলকভাবে বৃহৎ সংখ্যক মানুষ কাজাখিস্তান (৭৯%) এবং লেবানন (৭৮%) মানুষের মধ্যে মানুষের বিবর্তন গ্রহণ করে, তবে আফগানিস্তানে তুলনামূলকভাবে কম (২৬%), ইরাক (২৭%) এবং পাকিস্তান (৩০%) মধ্যে; মোট জরিপের ১৩ টি দেশের মোট জনসংখ্যার ৫০ শতাংশ জনসংখ্যার সমীক্ষায় দেখা গেছে যারা সময়ের সাথে মানুষের বিবর্তিত বিবৃতির সাথে একমত হন। অটোমান বুদ্ধিজীবী ইসমাইল ফেনী ব্যক্তিগতভাবে ডারউইনবাদকে প্রত্যাখ্যান করলেও জোর দিয়েছিলেন যে এটি স্কুলে শেখানো উচিত কারণ মিথ্যা তত্ত্বগুলি বিজ্ঞানের উন্নতিতে অবদান রাখে । তিনি মনে করেন যে কোরআনের ব্যাখ্যাগুলি সংশোধনীর প্রয়োজন হতে পারে যদি ডারউইনবাদকে সত্য বলে মেনে নেয়া হয়।


title: ঢাকা বিশ্ববিদ্যালয় ডিবেটিং সোসাইটি

text:
ঢাকা ইউনিভার্সিটি ডিবেটিং সোসাইটি সংক্ষেপে DUDS (ডি.ইউ.ডি.এস.), বাংলাদেশের বিতর্ক আন্দোলনে সংযুক্ত একটি সংগঠন। ঢাকা বিশ্ববিদ্যালয় কর্তৃপক্ষের পূর্ণাংগ তত্ত্বাবধানে ঢাকা বিশ্ববিদ্যালয়ের শিক্ষার্থীদের দ্বারা পরিচালিত এই সংগঠনটি বিতর্ককে ছড়িয়ে দিতে কাজ করে চলেছে। ঢাকা ইউনিভার্সিটি ডিবেটিং সোসাইটি ঢাকা বিশ্ববিদ্যালয় সিনেট কর্তৃক অর্থায়িত। এটি ঢাকা বিশ্ববিদ্যালয়ের বিতর্কের কেন্দ্রীয় সংগঠন। ঢাকা বিশ্ববিদ্যালয়ে বিতর্কের চর্চা শুরু হয় বাংলাদেশ স্বাধীন হওয়ারও আগে থেকে। পরবর্তীতে সত্তুরের দশকে বিতর্ক সাংগঠনিক রূপ পেতে শুরু করে। এরই ধারাবাহিকতায় ১৯৮২ সালে ঢাকা বিশ্ববিদ্যালয়ের কতিপয় প্রগতিশীল শিক্ষকদের হাত ধরে তৈরি হয় ঢাকা ইউনিভার্সিটি ডিবেটিং সোসাইটি। গণতন্ত্রের উত্থানের পর, নব্বই এর দশকের শুরু থেকে এটি বিশ্ববিদ্যালয়ের শিক্ষার্থীদের দ্বারা পরিচালিত হয়ে আসছে।
প্রতিবছর ‘প্রতিবাক’ ও ‘প্রত্যুষ’ নামে ডিইউডিএস বার্ষিক প্রকাশনা প্রকাশ করে এবং বিতার্কিকদের মধ্যে বিতরণ করে। জাতীয় বিতর্ক উৎসবের স্মারক গ্রন্থ প্রকাশিত হয়। এছাড়াও বিভিন্ন বিশেষ প্রকাশনাও থাকে।


title: ঢাকা বিশ্ববিদ্যালয় ডিবেটিং সোসাইটি

text: আন্তর্জাতিক অঙ্গনে বিতর্কের ক্ষেত্রে ঢাকা বিশ্ববিদ্যালয় World University Debate Championship এর সাত সদস্যের স্থায়ী কমিটির একজন গর্বিত সদস্য। এছাড়াও বিভিন্ন আন্তর্জাতিক প্রতিযোগীতায় সক্রিয় অংশগ্রহণ রয়েছে সদস্যদের।


title: ঢাকা বিশ্ববিদ্যালয় ডিবেটিং সোসাইটি

text: ঢাকা ইউনিভার্সিটি ডিবেটিং সোসাইটি যখন দেশে বা বাইরে বিতর্কে অংশগ্রহণের জন্য যায় তখন প্রতিটি দলের থাকে নির্দিষ্ট নাম। আর এই নামকরণগুলো করা হয় ঢাকা বিশ্ববিদ্যালয়ের ভাস্কর্যগুলোর নামে। যেমন-


title: ঢাকা বিশ্ববিদ্যালয় ডিবেটিং সোসাইটি

text: ডিইউডিএস এর ১৯ সদস্য বিশিষ্ট কার্যনির্বাহী পরিষদ ১ বছরের জন্য দায়িত্ব পালন ও সামগ্রিক কার্যক্রম পরিচালনা করে। ডিইউডিএস’র নেতৃত্ব নির্ধারিত হয় নির্বাচনের মাধ্যমে গণতান্ত্রিক উপায়ে। প্রতিবছর নির্বাচনী বিতর্ক অনুষ্ঠানের পর প্রতিটি হল ডিবেটিং ক্লাবের একজন করে প্রতিনিধি ভোটারের সরাসরি ভোটে এক বছরের জন্য সভাপতি এবং সাধারণ সম্পাদক নির্বাচিত হয়।


title: মৌলভীবাজার সরকারী উচ্চ বিদ্যালয়

text: মৌলভীবাজার সরকারি উচ্চ বিদ্যালয়, বাংলাদেশের সিলেট বিভাগের অর্ন্তগত মৌলভীবাজার জেলা সদরে অবস্থিত।মৌলভীবাজার জেলার একটি শিক্ষা প্রতিষ্ঠান, যা ১৮৯১ খ্রিস্টাব্দে বৃটিশ শাসনামলে প্রতিষ্ঠিত হয়।বিদ্যালয় মৌলভীবাজার শহরের সৈয়দ মুজতবা আলী সড়কে ১৪.৫৭ একর বিশিষ্ট সুবিশাল জায়গা নিয়ে অবস্থিত। বিদ্যালয়টি একজন প্রধান শিক্ষক/শিক্ষিকা ও দুই সহকারী প্রধান শিক্ষকের/শিক্ষিকার নেতৃত্বে পরিচালিত হয়ে থাকে।


title: মৌলভীবাজার সরকারী উচ্চ বিদ্যালয়

text:
বৃটিশ শাসনামলে ১৭৮৫ সালের জুন মসে বর্তমান মৌলভীবাজার শহরে মিডল ইংলিশ স্কুল প্রতিষ্ঠিত হয়। ছয় বছর পর এটি উচ্চ বিদ্যালয়ে পরিণত হয় ।১৮১৪ সালে আসাম সরকার বিদ্যালয়টি সরকারীকরণের সিদ্ধান্ত গ্রহণ করে এবং তখন থেকেই তা মৌলভীবাজার সরকারি উচ্চ বিদ্যালয় নামে পরিচয় লাভ করে।
১৯৩৮ খ্রিঃ পর্যন্ত মৌলভীবাজার অঞ্চলে ( দক্ষিণ সিলেট মহকুমা)এন্ট্রাস পরীক্ষার কেন্দ্র ছিল সিলেট।১৯৩৩ খ্রিষ্টাব্দ মৌলভীবাজার সরকারি উচ্চ বিদ্যালয় এন্ট্রাস পরীক্ষার কেন্দ্রের স্বীকৃতি পায় এবং ঐ বৎসর সর্বপ্রথম ছাত্ররা উক্ত কেন্দ্রে পরীক্ষা দিতে সমর্থ হয়নি।


title: মৌলভীবাজার সরকারী উচ্চ বিদ্যালয়

text: ঐতিহ্যবাহী এই বিদ্যালয়ে রয়েছে দুটি তিনতলা ভবন, চারটি একতলা ভবন, চারটি টিন-শেডের ভবন।বিদ্যালয়ের তৃতীয় শ্রেণী থেকে দশম শ্রেণীর অধ্যয়ন পরিচালিত হয়। সাধারণত প্রতি শ্রেণীতে ক (A), খ (B), এই দুইটি শাখা রয়েছে।দুইটি শাখাই দিবা ও প্রভাতী শ্রেণীতে পরিচালিত হয়।বিদ্যালয়টিতে প্রভাতি শাখা ও দিবা শাখা পরিচালনার জন্য প্রধান শিক্ষক একজন হলেও আলাদা দুজন সহকারী শিক্ষক রয়েছেন এবং আলাদা শিক্ষকমণ্ডলীও রয়েছেন। এমনকি দুই শাখার জন্য আলাদা তৃতীয় শ্রেণীর কর্মচারী ও স্টাফ রয়েছেন।বিদ্যালয়ের প্রবেশমুখেই স্বাগত জানায় দুইটি ফুলের বাগান।বিদ্যালয়ে রয়েছে ল্যাবরেটরী, মসজিদ, ছাত্র মিলনায়তন এবং সমন্বিত অন্ধ ছাত্র প্রকল্পের কার্যালয়। একটি খেলার সুবিশাল মাঠ এবং মাঠের পাশেই প্রধান শিক্ষকের বাসভবন, অন্ধ ছাত্রদের ছাত্রাবাস এবং অনাবাসিক ছাত্রদের জন্য ছাত্রাবাস রয়েছে, স্কুলের মূল গেটের অপর পার্শ্বে রয়েছে একটি বিশালাকায় উপ-দ্বিতল একটি সুদৃশ্য অডিটরিয়াম (যাহা সাইফুর রহমান অডিটোরিয়াম নামে পরিচিত)।


title: মৌলভীবাজার সরকারী উচ্চ বিদ্যালয়

text:
বিদ্যালয়ের প্রতিষ্ঠালগ্ন থেকেই একটি পাঠাগার রয়েছে যাহা বর্তমানে মূল ভবনের পেছনে নতুন ভবনে অবস্থিত, যাতে রয়েছে প্রায় ৪৮০০টি বই। এছাড়া ব্যবহারিক শিক্ষার প্রয়োজনে বিদ্যালয়ে বিজ্ঞান শিক্ষা সহায়ক ল্যাবরেটরি, কম্পিউটারের একটি আলাদা ল্যাবরেটরি।ব্যতিক্রমবাদে প্রতিদিন ক্লাস শুরুর আগে বিদ্যালয় প্রাঙ্গনে সকল শ্রেণীর ছাত্রদের এবং শিক্ষকদের উপস্থিতিতে কেন্দ্রীয় সমাবেশ অনুষ্ঠিত হয়, সেখানে কোরআন (সূরা ফাতিহা) তেলাওয়াত, সনাতন ধর্মালম্বীদের জন্য গীতা পাঠ, বিদ্যালয়ের শপথ বাক্যে পাঠ এবং জাতীয় সংগীত সমস্বরে গাওয়াসহ শারীরিক কসরত অনুষ্ঠিত হয়।
বিদ্যালয়ের ছাত্রদের জন্য পোষাকের বাধ্যবাধকতা রয়েছে। তৃতীয় শ্রেণী হইতে দশম শ্রেণী পর্যন্ত ছাত্রদের পোশাক হচ্ছে সাদা রঙ্গের প্যান্ট কালো বেল্টসহ, সাদা শার্ট শোল্ডার বেল্টসহ ও সাদা কেডস, শীতকালে খয়েরি রঙ্গের ভি গলা আকৃতির ফুল সোয়েটার। এছাড়া বিদ্যালয় থেকে ব্যাজ দেয়া হয়।


title: মৌলভীবাজার সরকারী উচ্চ বিদ্যালয়

text: মৌলভীবাজার সরকারি উচ্চ বিদ্যালয়ে ঐতিহ্যগতভাবে মধ্যেহ্নকালীন বিরোতির সময় ছাত্রদের মধ্যে টিফিন দেওয়ার ব্যাবস্থা রয়েছে।বিদ্যালয় মাসিক বেতনের সাথে অতিরিক্ত কিছু টাকা সংগ্রহ করা হয়, যা দিয়ে ছাত্রদের জন্য টিফিন দেয়া হয়।


title: মৌলভীবাজার সরকারী উচ্চ বিদ্যালয়

text:
বিদ্যালয়ের শিক্ষার্থীদের শারীরিক শিক্ষাসহায়ক পাঠ্যক্রম রয়েছে এবং প্রতি সপ্তাহে একটি পি.টি. ক্লাস বাধ্যতামূলক অনুষ্ঠিত হয়। বিদ্যালয়ের শিক্ষার্থীদের খেলাধুলার জন্য দুটো মাঠ রয়েছে, যার একটি মূল ভবন দিয়ে ঘেরা, যাকে ভিতরের মাঠ বলা হয়, আর অন্যটি মুল সীমানার বাহিরে, যাকে বড় মাঠ বলা হয়। বাইরের মাঠটিতে ২০০৬ খ্রিস্টাব্দে বড় ধরণের উন্নয়ন কাজ করানো হয়। এই মাঠটি বিদ্যালয়ের বার্ষিক ক্রীড়া প্রতিযোগিতা, আন্তশ্রেণী ক্রীড়া প্রতিযোগিতাসহ বিভিন্ন আন্তঃজেলা ও আন্তঃবিভাগ প্রতিযোগিতা আয়োজনে ব্যবহৃত হয়। বিদ্যালয়ের রয়েছে নিজস্ব ফুটবল, ক্রিকেট, ব্যাডমিন্টন, দাবা, কাবাডি, টেবিল টেনিস, ভলিবল, হ্যান্ডবল দল, যারা বিভিন্ন খেলাধুলায় বিদ্যালয়ের পক্ষ হইতে নিয়মিত অংশ গ্রহণ করে আসছে।
বিদ্যালয়ের ছাত্রদের খেলাধুলায় কৃত্বিতের মধ্যে রয়েছে উপজেলা, জেলা, আন্ত:অঞ্চলে বিভিন্ন খেলায় গৌরভ উজ্জ্বলময় কৃতিত্ব। যার মধ্যে উল্লেখ যোগ্য হল ২০০৭-২০১৪ পর্যন্ত টানা সাতবারের হ্যান্ডবল চ্যাম্পিয়ন, ২০১৪ সালে ফুটবলে উপজেলা চ্যাম্পিয়ন, ২০১২ সালে দাবাতে জেলা চ্যাম্পিয়ন, ২০১১ সালে ভলিবলে উপজেলা চ্যাম্পিয়ন ও জেলাতে রানার্স আপ, ২০১০ সালে বাস্কেটবলে উপজেলা চ্যাম্পিয়ন, ২০০৯ সালে কাবাডিতে জেলা ও উপজেলা চ্যাম্পিয়ন প্রভৃত।


title: মৌলভীবাজার সরকারী উচ্চ বিদ্যালয়

text: বিদ্যালয়ের প্রথাগত শিক্ষার পাশাপাশি পাঠক্রমে যোগ করা হয়েছে শিক্ষার্থীদের মুক্তবুদ্ধির ও মুক্তচিন্তার চর্চার জন্য বিদ্যালয়ে গড়ে উঠেছে বিভিন্ন আন্তঃসংগঠন। বিদ্যালয়ের আন্তঃসংগঠনের মধ্যে স্কাউট, রেডক্রিসেন্ট এবং বিএনসিসি'র কার্যক্রম উল্লেখযোগ্য। এই তিন সংগঠন, বিশেষ করে বিএনসিসি কোরের সদস্যবৃন্দ প্রতি বছর বিজয় দিবসে কুচকাওয়াজে অংশগ্রহণ করে থাকে। এই তিন বাহিনী বিদ্যালয়ের বিভিন্ন অন্তর্বর্তি শৃঙ্খলা রক্ষা ছাড়াও বিভিন্ন জাতীয় ও বিশেষ পরিস্থিতি, দুর্যোগ মোকাবিলায় স্বেচ্ছাসেবক হিসেবেও দায়িত্ব পালন করে থাকে। এছাড়া বিদ্যালয়ের শিক্ষার্থীরা বিভিন্ন সময়ে বিচ্ছিন্নভাবে বিতর্ক প্রতিযোগিতায় অংশগ্রহণ করে।


title: মৌলভীবাজার সরকারী উচ্চ বিদ্যালয়

text: শিক্ষা কার্যক্রমের ফলাফল এই বিদ্যালয়ের বরাবই ঐতিহ্যগত। পূর্বের শিক্ষা পদ্ধতি থেকে বর্তমান শিক্ষা পদ্ধতিতে এ বিদ্যালয়ের ছাত্রদের সাফল্যে প্রশংসনিয়। ২০০১, ২০০২, ২০০৩, ২০০৪, ২০০৫, ২০০৬, ২০০৭, ২০০৮, ২০০৯, ২০১০, ২০১১, ২০১২, ২০১৩ এবং ২০১৪ সালের এসএসসিতে পাশের হার যথাক্রমে ৭৮.৩২%, ৭৭.৭৮%, ৭৫.৩২%, ৬৯.০১%, ৮৬.৬১%, ৮৪.৭৫%, ৮৩.০৯%, ৯১.৮৭%, ৯৬.৫৮%, ৯৯.১৫%, ৯৯.২৪%, ৯৯.২৮%, ৯৮.৯২% এবং ৯৬.৮৫%। ২০০২ সালে এসএসসিতে ১ জন, ২০০৪ সালে এসএসসিতে ৯ জন,২০০৫ সালে এসএসসিতে ১৭ জন,২০০৬ সালে এসএসসিতে ১০ জন, ২০০৭ সালে এসএসসিতে ১৬ জন, ২০০৮ সালে এসএসসিতে ১৪ জন, ২০০৯ সালে এসএসসিতে ৪৭ জন, ২০১০ সালে এসএসসিতে ২৭ জন, ২০১১ সালে এসএসসিতে ৩৬ জন, ২০১২ সালে এসএসসিতে ৩৯ জন, ২০১৩ সালে এসএসসিতে ৪৯ জন, ২০১৪ সালে এসএসসিতে ৫৩ জন শিক্ষার্থী জিপিএ-৫ অর্জন করে।২০১৪ সালের এসএসসি পরীক্ষায় সিলেট বোর্ডের প্রথম ২০টি স্কুলের মধ্যে স্কুলটি স্থান করে নেয়।


title: মৌলভীবাজার সরকারী উচ্চ বিদ্যালয়

text:
বিদ্যালয়ে প্রতি বছর বার্ষিক ক্রীড়া প্রতিযোগিতা, মিলাদ মাহফিল, স্বরস্বতী পূজা অনুষ্ঠিত হয়। এছাড়াও বিভিন্ন উৎসব ও জাতীয় দিবসে বিদ্যালয় প্রাঙ্গনে অনুষ্ঠিত হয় বিশেষ অনুষ্ঠান ও প্রতিযোগিতা। মিলাদ মাহফিল এবং ক্রীড়া প্রতিযোগিতায় বিজয়ীদের জন্য থাকে বিভিন্ন পুরস্কার। এছাড়া বাইরে থেকে আসা বিভিন্ন চ্যারিটি প্রোগ্রাম, বই মেলা, রেড ক্রিসেন্টের রক্ত সংগ্রহ অভিযান, আন্তঃস্কুল বিতর্ক প্রতিযোগিতাও বিদ্যালয় প্রাঙ্গনে অনুষ্ঠিত হয়ে থাকে।প্রতি নির্দিষ্ট সময়ের ব্যাবধানে নবাঙ্কুর নামে একটি বিদ্যালয়ের বার্ষিকী প্রকাশিত হয়।এছাড়াও প্রতি বছর নবম-দশম শ্রেণীরা শিক্ষার্থীরা এসএসসিতে অংশগ্রহণকারী বিদায়ী ছাত্রদের বিদায় উপলক্ষে আয়োজন করে থাকে বিদায় সংবর্ধনা ।এ সকল বিদায়ী শিক্ষার্থীদের জন্য বিদ্যালয় কর্তৃপক্ষ থেকে বিভিন্ন উপহার সামগ্রীর ব্যবস্থা করা হয়ে থাকে।
বিদ্যালয়ে প্রতি শুক্রবার বাংলাদেশ উন্মুক্ত বিশ্ববিদ্যালয়ের(বাউবি)ক্লাস পরিচালিত হয়।বিদ্যালয়ের অডিটরিয়ামটি সামাজিক ও সাংস্কৃতিক কর্মকান্ডে ব্যবহৃত হয়।জেলার বিশ্ব সাহিত্য কেন্দ্রের শাখা এ বিদ্যালয়ে রয়েছে।এছাড়াও স্থানীয় বিভিন্ন প্রয়োজনেও (জানাযার নামায আদায় ইত্যাদি) স্থানীয় লোকজন এবং প্রশাসন বিদ্যালয়ের বড় মাঠটি ব্যবহার করে থাকেন।বিদ্যালয়ের মসজিদটি স্থানীয় জনসাধারনের নামাযের জন্য উন্মুক্ত থাকে।


title: অশ্বঘোষ

text:
অশ্বঘোষ (দেবনাগরী: अश्वघोष; əɕʋəgʰoːʂə) (সম্ভবত ৮০ খ্রিঃ - ১৫০ খ্রিঃ) কুষাণ সম্রাট কণিষ্কের সভাকবি ছিলেন। তিনি বুদ্ধচরিত শীর্ষক গ্রন্থটি রচনা ক'রে ইতিহাসে অমর হ'য়ে আছেন। সংস্কৃত সাহিত্যের উজ্জ্বল জ্যোতিষ্ক অশ্বঘোষ বৌদ্ধ মহাযান সম্প্রদায়ের অন্যতম প্রতিষ্ঠাতা রূপে কীর্তিত হ'য়ে থাকেন। সাধারণভাবে তাঁকে কালিদাসের পূর্বে শ্রেষ্ঠ সংস্কৃত ও প্রথম বৌদ্ধ নাট্যকার হিসেবে গণ্য করা হয়ে থাকে। ইনি সাকেত(অযোধ্যা) নামক স্থানে জন্মগ্রহণ করেছিলেন । মায়ের নাম সুবর্ণাক্ষী। পার্শ্ব বা তাঁর শিষ্য পুণ্যযশা ছিলেন অশ্বঘোষের গুরু। কথিত আছে ইনি ব্রাহ্মণ পরিবারে জন্মগ্রহণ ক'রেও পরবর্তী কালে বৌদ্ধ ধর্ম গ্রহণ করেন এবং তথাগতের বাণী প্রচারে জীবন উৎসর্গ করেন। বৌদ্ধ হিসাবে তিনি প্রথমে সর্বাস্তিবাদী ছিলেন। তাঁর বিশেষ মতবাদ মৈত্রী, করুণা ও বুদ্ধভক্তির উপর প্রতিষ্ঠিত যা প্রধানত মহাযান বৌদ্ধ সম্প্রদায়ের জন্ম দেয় । তিনি কেবল একজন বৌদ্ধ দার্শনিক ছিলেন না, সঙ্গীত শাস্ত্রেও তাঁর অগাধ পাণ্ডিত্য ছিল ।
অশ্বঘোষের জন্মস্থান হল প্রাচীন ভারতের বহুল পরিচিত সরযু নদীর তীরে অবস্থিত সাকেত নগর। বর্তমানে এই অঞ্চলটি অযোধ্যা হিসেবে পরিচিত। জানা যায় তিনি বুদ্ধধর্মে দীক্ষিত হওয়ার আগে পর্যন্ত এই জায়গাতেই বাস করতেন। অবশ্য তাঁর বংশ পরিচয় সম্পর্কে আমরা তেমন কিছুই জানি না। শুধু জানা যায়, তাঁর পিতা ছিলেন একজন সচ্ছল কুলীন ব্রাহ্মণ। প্রাচীন গ্রন্থের সূত্র ধরে ঐতিহাসিক লামা তারানাথ উল্লেখ করেছেন তিনি সংঘগুহ্য নামক এক ধনী ব্রাহ্মণের পুত্র। অতি অল্পবয়সেই তিনি ত্রি-বিদ্যা ও কলাবিদ্যা সমাপ্ত করেছিলেন। তাঁর মায়ের নাম ছিল সুবর্ণাক্ষী।
প্রথম জীবনে তিনি ব্রাহ্মণ হলেও পরে ধর্মান্তরিত হয়ে বৌদ্ধ হন ও সাকেতের বলাকারাম বিহারের প্রধান পুরোহিত শ্রীমৎ ধর্মসেন মহাস্থবিরের কাছে গিয়ে উপসম্পদা গ্রহণ করেন। যতদূর জানা যায়, তিনি তাঁর কাকা ভিক্ষু শুভগুপ্তকে দেখেই এ' বিষয়ে প্রথম আকৃষ্ট বোধ করেন। পরে তিনি উচ্চতর বৌদ্ধ দর্শনের জ্ঞান লাভের জন্য মগধের পাটলিপুত্রে গমন করেন। সে সময় পাটলিপুত্রে প্রাকৃত ও পালি ভাষার পরিবর্তে সংস্কৃত ভাষারই প্রাধান্য বেশি ছিল এবং সেই সাথে ছিল মহাযান ধর্ম দর্শনের প্রবল জোয়ার। অশ্বঘোষও মহাযান বৌদ্ধধর্ম ও সংস্কৃত ভাষা - দু'টিকেই অন্তর থেকে গ্রহণ করেছিলেন। পরে তিনি কুষান সাম্রাজ্যে চলে যান। তাঁর অসীম ব্যক্তিত্ব, জ্ঞান এবং কবিত্বশক্তির কারণে কুষান সম্রাট কনিষ্ক তাঁকে রাজকবি পদে অভিষিক্ত করেন।


title: অশ্বঘোষ

text: সংস্কৃত অলংকারশাস্ত্র অণুযায়ী বিচার করলে তাঁর 'বুদ্ধচরিত'-কে মহাকাব্য বলা যেতেই পারে। পরবর্তীকালে অণুমিত হয় মহাকবি কালিদাসের উপর এই মহাকাব্যের ছায়াপাত ঘটেছে। সংস্কৃত ভাষায় কাব্যটির ১৭ টি সর্গ পাওয়া গেলেও চীনা ও তিব্বতী অনুবাদে এর ২৮টি সর্গ মিলেছে, যদিও এ বিষয়ে বিতর্কের অবকাশ রয়েছে। সংস্কৃতের মূল গ্রন্থটিতে বুদ্ধের প্রথম জীবন হতে ধর্মপ্রচারের আরম্ভ পর্যন্ত কাহিনী বর্ণিত হয়েছে, আবার চীনা-তিব্বতী অনুবাদে গৌতমের বোধিলাভের কাহিনী পর্যন্ত উল্লিখিত হয়েছে। অশ্বঘোষের দ্বিতীয় গ্রন্থ 'সৌন্দরানন্দ' , বুদ্ধদেবের জীবনের কয়েকটি উল্লেখযোগ্য ঘটনার সমবায়ে কাব্যটি রচিত। 'শারিপুত্র প্রকরণ' অশ্বঘোষ রচিত একটি নাটক, এছাড়াও অশ্বঘোষের নামে 'বজ্রসূচী', ও 'সূত্রালঙ্কার' নামক দুটি গ্রন্থ প্রচলিত আছে যা আচার্য অশ্বঘোষের দ্বারা রচিত কিনা তার সুনির্দিষ্ট কোন প্রমাণ নেই।


title: চক্রগতির ব্যাসার্ধ

text: ঘূর্ণন অক্ষের সাপেক্ষে দৃঢ় বস্তুতে এমন একটি বিন্দু আছে, যে স্থানে বস্তর সমস্ত ভর কেন্দ্রীভূত বলে বিবেচনা করা গেলে, ঘূর্ণন অক্ষের সাপেক্ষের ঐ বিন্দুতে বস্তুর জড়তার ভ্রামক দৃঢ় বস্তুর জড়তার ভ্রামকের সমান হবে। ঘূর্ণন অক্ষের সাপেক্ষে ঐ কেন্দ্রীভূত বিন্দুর দূরত্বকে চক্রগতির ব্যাসার্ধ বলা হয়।


title: ইপিজেড থানা

text: ইপিজেড বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন এই থানাটি চট্টগ্রাম রপ্তানি প্রক্রিয়াজাতকরণ এলাকা, চট্টগ্রাম বন্দর ও বেশকিছু শিক্ষা প্রতিষ্ঠানের কারণে বিখ্যাত।


title: ইপিজেড থানা

text: ইপিজেড থানার মোট আয়তন ৯.৮২ বর্গ কিলোমিটার।


title: ইপিজেড থানা

text: ২০১৩ সালের ৩০ মে বন্দর ও পতেঙ্গা থানা থেকে কিছু অংশ নিয়ে ইপিজেড থানা গঠন করা হয়।


title: ইপিজেড থানা

text:
প্রতিষ্ঠাকালীন সময়ের তথ্য অনুসারে ইপিজেড থানার আওতাধীন এলাকার লোকসংখ্যা প্রায় সাড়ে ৩ লাখ।
চট্টগ্রাম সিটি কর্পোরেশনের দক্ষিণ-পশ্চিমাংশে ইপিজেড থানার অবস্থান। এর উত্তরে বন্দর থানা, পূর্বে কর্ণফুলি নদী ও কর্ণফুলি থানা এবং দক্ষিণে ও পশ্চিমে পতেঙ্গা থানা অবস্থিত।


title: ইপিজেড থানা

text: ইপিজেড থানার আওতাধীন চট্টগ্রাম সিটি কর্পোরেশনের এলাকাসমূহ হল:


title: ক্রায়ন শিন-চ্যান: দ্য লিজেন্ড কল্ড বুরি বুরি থ্রি মিনিট্‌স চার্জ

text: হল ২০০৫ সালের আনিমে চলচ্চিত্র। যেটি জাপানি কাটুন ও মাঙ্গা সিরিজ ক্র্যয়ন সিনচ্যানের ১৩তম চলচ্চিত্র


title: ভয়েজার (দ্ব্যর্থতা নিরসন)

text: ভয়েজার শব্দটি দ্বারা নিম্নের যেকোন বিষয় নির্দেশ করা হতে পারে:


title: বোসন গ্যাস

text: বোসন গ্যাস গ্যাস হলো চিরায়ত আদর্শ গ্যাস এর কোয়ান্টাম বলবিদ্যার সংস্করণ। এটি বোসনকণা দ্বারা গঠিত, যার পূর্ণ সংখ্যক ঘূর্ণন(স্পিন) মান রয়েছে এবং এটি বোস-আইনস্টাইন পরিসংখ্যান মেনে চলে। আলোর জন্য বোসন এর এই পরিসংখ্যানিক বলবিদ্যা সত্যেন্দ্রনাথ বসু উন্নতি করেন যা সম্প্রসারিত করেন আলবার্ট আইনস্টাইন, যিনি উপলব্ধি করেন যে বোসনের আদর্শ গ্যাস যথেষ্ট কম তাপমাত্রায় ঘনীভূত হয়, যা চিরায়ত আদর্শ গ্যাস এর মত না। এই ঘনীভবন বোস-আইনস্টাইন ঘনীভবন নামে পরিচিত।


title: আবিদা পারভিন

text: আবিদা পারভিন (জন্ম ১৯৫৪ সাল) একজন পাকিস্তানি সঙ্গীতশিল্পী। বর্তমান সুফি গানের শিল্পীদের মধ্যে তিনি অন্যতম। তিনি প্রধানত গজল, উর্দু প্রেমের গান পরিবেশন করে থাকেন। তিনি উর্দু, সিন্ধি, সারাইকি, পাঞ্জাবি এবং ফার্সি ভাষায় গান গেয়েছেন। তিনি আধুনিক যুগের শ্রেষ্ঠ সূফী গায়ক হিসেবে বিবেচিত হয়ে থাকেন।


title: আবিদা পারভিন

text: আবিদা পারভিন পাকিস্তানের সিন্ধি প্রদেশের লারকানা নামক এক মহল্লায় জন্মগ্রহণ করেন। তার শৈশব কাটে মুসলিম ভাব সুফি ধারায়। কারণ তার পূর্ব পুরুষেরা মুসলিম সুফি সাধকদের সেবা করত। তার বাবা উস্তাদ গোলাম হায়দার এর হাতেই গানে তার হাতেখড়ি।পারভিন প্রায় তার পিতার সাথে বিভিন্ন সুফিদের দরবার বা মাজারে কাওয়ালী পরিবেশন করতেন।সুফি সঙ্গীতের উপর পারভিনের দখল এতই বেশি ছিল যে তার পিতা তার ভাইদরে থেকে তাকেই বেশি পছন্দ করতেন। মাত্র তিন বছর বয়সেই তিনি প্রথম সর্ম্পূণ সুফি গানে কন্ঠ দেন।


title: আবিদা পারভিন

text: সত্তর দশকের শুরুর দিকেই তিনি বিভিন্ন দরগাহ এবং ওরশে সুফি গান পরিবেশন শুরু করেন।১৯৭৩ সালে পারভিন পাকিস্তানের হায়দ্রাবাদে রেডিও পাকিস্তান এ তার পেশাদারি কর্মজীবন শুরু করেন। ১৯৭৭ সালে তিনি রেডিও পাকিস্তান এর সাথে স্থায়ীভাবে চুক্তি করেন। ২০১০ সালে তিনি ভারত-পাকিস্তানের যৌথে উদ্দ্যেগে আয়োজিত সঙ্গীত প্রতিযোগিতা সুর ক্ষেত্র নামক একটি প্রতিযোগিতায় বিচারক হিসেবে অংশগ্রহণ করেন।


title: আবিদা পারভিন

text: আবিদা ২০১০ সালে, আন্তর্জাতিকভাবে প্রশংসিত কোক স্টুডিও পাকিস্তানের শো মৌসুম ৩ তে তিনটি গান গেয়েছিলেন। গান গুলো হল রামোজ - ই - ইশক (Ramooz-e-Ishq) , নিগাহ - ই - দারওয়ায়ি শান ( Nigah-e-Darwaishaan),সুজ - ই- ইশকিন (Soz-e-Ishqin)।গানগুলি তিনি যথাক্রমে পর্ব ১ (কারণ), পর্ব ৩ (ধারণা) এবং পর্ব ৫(রিয়েলাইজেশন)এ পরিবেশন করেন।পারভিন এই স্টুডিওর প্রশংসা করেন ।কারণ হিসেবে তিনি বলেন এর পরিবেশ অনেকটা দরগাহে গান পরিবেশনের মতই।


title: আবিদা পারভিন

text: তিনি ২০১৪ সালেও কোক স্টুডিওতে মৌসুম ৭ এ গান পরিবেশনের জন্য আমন্ত্রিত হয়েছিলেন। তিনি উস্তাদ রাঈস খানের স‍াথে “ মেঁ সুফি হুঁ” গানটি এবং এককভাবে “দোস্ত” গানটি পরিবেশন করেন। কোক স্টুডিওর মৌসুম ৭ এ রাহাত ফাতেহ আলী খানের সাথে “চাপ তিলাক” (বিখ্যাত সূফিধারার কবি আমির খসরুর সুফি কবিতা) গানটিও পরিবেশন করেন।


title: আবিদা পারভিন

text:
পারভিনের একটি ব্যবসায় প্রতিষ্ঠান এ পি গ্যালারি রয়েছে যেখানে জুয়েলারী, তার গানের কালেকশন এবং গার্মেন্টস সামগ্র পাওয়া যায়।এই প্রতিষ্ঠানটি তার মেয়ে পরিচালনা করেন।
প্রতিষ্ঠানটির প্রথম বর্ষপূর্তিতে পারভিনের সর্বশেষ অ্যালবাম "রু-ই-আলী" এর মোড়ক উন্মোচন করা হয়।


title: আবিদা পারভিন

text: ১৯৭৫ সালে রেডিও পাকিস্তানের প্রযোজক গোলাম হোসেন শেখ এর সাথে বিবাহ বন্ধনে আবদ্ধ হন। গোলাম হোসেন শেখের সাথে বিবাহ তার সঙ্গীত জীবনে এক অন্য মাত্রা যোগ করে। পারভীনের সঙ্গীত জীবনকে আরো সুসংহত করার জন্য তার স্বামী ১৯৮০ সালে রেডিও পাকিস্তান থেকে অবসর গ্রহণ করেন।তাদের দাম্পত্য জীবনে দুইটি কন্যা এবং একটি ছেলে জন্ম নেয়।পরিবার থেকে পারভিন সঙ্গীতে প্রচুর অণুপ্রেরণা লাভ করেন।তার পরিবার তার গানের অনুশীলনের ব্যাপারে তার সময়ের প্রয়োজনের কথা খুব গুরুত্ব সহকার চিন্তা করতো। ২০১০ সালে ২৮ নভেম্বরে লাহোরে গান পরিবেশনের সময় হৃদরোগে আক্রান্ত হয়ে অসুস্থ হওয়ার পর থেকে তিনি একজন হৃদরোগে আক্রান্ত রোগীতে পরিণত হয়েছেন।


title: আবিদা পারভিন

text:
আবিদা পারভিন বিভিন্ন সময় বিভিন্ন পুরস্কার ও সম্মাননায় ভূষিত হয়েছেন।
এই তালিকা সম্পূর্ণ নয়


title: খৈয়াছড়া ঝর্ণা

text: খৈয়াছড়া ঝর্ণা বাংলাদেশের চট্টগ্রামের মিরসরাইয়ের পাহাড়ে অবস্থিত একটি জলপ্রপাত। মীরসরাই উপজেলায় অবস্থিত অন্যান্য জলপ্রপাত যেমন কমলদহ ঝর্ণা, নাপিত্তাছড়া ঝর্ণা, সহস্রধারা ঝর্ণা, ঝরঝরি ঝর্ণা প্রভৃতির তুলনায় খৈয়াছড়া ঝর্ণা ও এর ঝিরিপথ অন্যতম বৃহৎ। খৈয়াছড়া ঝর্ণায় মোট ৯টি বড় ঝর্ণার ধাপ (তথা ক্যাসকেড) ও অনেকগুলো বিচ্ছিন্ন ধাপ রয়েছে। মিরসরাই উপজেলার খৈয়াছড়া ইউনিয়নে ঝর্ণারটির অবস্থানের কারণে ঝর্ণাটির নামকরণ করা হয়েছে "খৈয়াছড়া ঝর্ণা"।


title: খৈয়াছড়া ঝর্ণা

text: চট্টগ্রামের মিরসরাই উপজেলার খৈয়াছড়া ইউনিয়নের বড়তাকিয়া বাজারের উত্তর পার্শ্বে ঢাকা-চট্টগ্রাম মহাসড়কের ৪.২ কিলোমিটার পূর্বে এই ঝর্ণার অবস্থান। ঝর্ণাটির অবস্থান পাহাড়ের ভেতরের দিকে হওয়ায় সরসরি কোন যানবাহন ব্যবহার করে ঝর্ণাটির পাদদেশ পর্যন্ত পৌছানো সম্ভব হয় না। ঢাকা-চট্রগ্রাম মহাসড়ক পাশ থেকে পায়ে হেঁটে কিংবা স্থানীয় যানবাহন (যেমনঃ সিএনজি) ব্যবহার করে ঝর্ণাটির কাছাকাছি গ্রামে পৌছানো সম্ভব। কিন্তু পাহাড়ের পাদদেশের গ্রামের ভিতর দিয়ে ঝর্ণার মূল ধারা পর্যন্ত পৌছানোর বাকি পথের জন্য কোন যানবাহনের ব্যবস্থা নেই, শুধুমাত্র পায়ে হেটে পৌছানো সম্ভব।


title: খৈয়াছড়া ঝর্ণা

text: ধারণা করা হয় প্রায় ৫০ বছর আগে থেকেই প্রবাহিত হচ্ছে খৈয়াছড়া ঝর্ণাটি। জনমানহীন পাহাড়ি এলাকা এবং ঝোপ ঝাড়ের আধিক্যের জন্য এটির অবস্থান আবিষ্কারে সময় লেগেছে। আবার অনেকে ধারণা করেন প্রায় ৫০ বছর আগে পাহাড়ি ঢলের ফলে এই ঝর্ণাটি তৈরি হয়েছে, এর পূর্বে এখানে ঝর্ণাটি ছিল না।


title: খৈয়াছড়া ঝর্ণা

text: ২০১০ সালে সরকার বারৈয়াঢালা ব্লক থেকে কুণ্ডের হাট (বড়তাকিয়া) ব্লকের ২৯৩৩.৬১ হেক্টরর পাহাড়কে জাতীয় উদ্যান হিসেবে ঘোষণা করায় খৈয়াছড়া ঝর্ণা জাতীয় উদ্যানের আওতাভুক্ত হয়।


title: খৈয়াছড়া ঝর্ণা

text: গণপ্রজাতন্ত্রী বাংলাদেশ সরকারের পক্ষ থেকে ২০১৭ সালে চট্টগ্রাম উত্তর বন বিভাগের "রামগড়-সীতাকুন্ড- রিজার্ভ ফরেস্টের" খৈয়াছড়া ঝর্ণাকে কেন্দ্র করে ইকো-ট্যুরিজম উন্নয়ন প্রকল্প গ্রহণ করেছে, যার অন্যতম মূল লক্ষ্য হল খৈয়াছড়া ঝর্ণার সংরক্ষণ।


title: লিটন দাস

text: লিটন কুমার দাস (জন্ম: ১৩ অক্টোবর, ১৯৯৪) দিনাজপুরে জন্মগ্রহণকারী বাংলাদেশের উদীয়মান ক্রিকেটার। বাংলাদেশ ক্রিকেট দলের অন্যতম সদস্য লিটন দাস মূলতঃ উইকেট-কিপার। পাশাপাশি ডানহাতে উদ্বোধনী ব্যাটসম্যান হিসেবে মাঠে নেমে থাকেন। বাংলাদেশের অনূর্ধ্ব-১৫, অনূর্ধ্ব-১৯ দলসহ ঢাকা গ্ল্যাডিয়টর্সে খেলেছেন। বাংলাদেশ অনূর্ধ্ব-২৩ দলের অন্যতম সদস্য তিনি। ঘরোয়া ক্রিকেটে রংপুর বিভাগের প্রতিনিধিত্ব করছেন তিনি।


title: লিটন দাস

text: ১৭ অক্টোবর, ২০১১ তারিখে ঢাকা বিভাগের বিপক্ষে তার প্রথম-শ্রেণীর ক্রিকেটে অভিষেক ঘটে। ২০১৪-১৫ মৌসুমে প্রথম-শ্রেণীর ক্রিকেটে ১৫ ইনিংসে ১১৩৬ রান সংগ্রহ করেন তিনি।


title: লিটন দাস

text: সফরকারী পাকিস্তানের বিপক্ষে খেলার জন্য ২২ এপ্রিল বাংলাদেশ দল তাদের টুয়েন্টি২০ আন্তর্জাতিকের জন্য দল ঘোষণা করে। তন্মধ্যে ক্যাপবিহীন অবস্থায় লিটন দাস-সহ মুস্তাফিজুর রহমানকে অন্তর্ভুক্ত করা হয়। এরপর ২৪ এপ্রিল বাংলাদেশ টেস্ট দলের নাম ঘোষণা করা হয়। সৌম্য সরকার ও মোহাম্মদ শহীদের সাথে তিনিও ১৪-সদস্যের দলে অন্তর্ভুক্ত হন। কিন্তু দুই-টেস্টের সিরিজে খেলার সুযোগ ঘটেনি তার। এরপর সফরকারী ভারতের বিপক্ষে নিয়মিত উইকেট-কিপার মুশফিকুর রহিমের আঙ্গুলের চোটের কারণে একমাত্র টেস্ট খেলার জন্য তাকে দলে রাখা হয়।


title: লিটন দাস

text: ১০ জুন, ২০১৫ তারিখে বাংলাদেশের ৭৭তম টেস্ট ক্রিকেটার হিসেবে অভিষেক ঘটে তার। সফরকারী ভারত দলের বিপক্ষে বৃষ্টিবিঘ্নিত অভিষেক টেস্টের প্রথম ইনিংসে লিটন দাস ৪৪ রান তোলেন ৪৫ বলে ৮ চার ও ১ ছক্কার সাহায্যে। খান সাহেব ওসমান আলী স্টেডিয়ামে অনুষ্ঠিত এ টেস্টে তার এ রানটি অভিষেকে বাংলাদেশী উইকেট-কিপারদের মধ্যে সর্বোচ্চ। এছাড়াও তিনি তৃতীয় বাংলাদেশী ক্রিকেটার হিসেবে টেস্ট অভিষেকে উইকেট-রক্ষণের দায়িত্ব পেয়েছেন।


title: লিটন দাস

text: ৫ জুলাই, ২০১৫ তারিখে সফরকারী দক্ষিণ আফ্রিকার বিপক্ষে তার টুয়েন্টি২০ আন্তর্জাতিকে ৪৬তম বাংলাদেশী ক্রিকেটার হিসেবে অভিষেক ঘটে। শের-ই-বাংলা জাতীয় ক্রিকেট স্টেডিয়ামে অনুষ্ঠিত ২ খেলার টি২০আই সিরিজের প্রথমটিতে তিনি নাসির হোসেনের বলে কুইন্টন ডি ককের একমাত্র ক্যাচ নেন। এছাড়াও ব্যাটিংয়ে নেমে ২৬ বল মোকাবেলা করে সাকিব আল হাসানের (২৬) পর দলের পক্ষে দ্বিতীয় সর্বোচ্চ ২২ রান তুলেন এক ছক্কার সাহায্যে। তিনি ডেভিড উইসে’র বলে এবি ডি ভিলিয়ার্সের হাতে ধরা পড়েন। ঐ খেলায় তার দল ৫২ রানে পরাজিত হয়ে সিরিজে ১-০ ব্যবধানে পিছিয়ে পড়ে।


title: লিটন দাস

text: একদিনের ক্রিকেটে লিটন দাশ তার প্রথম সেঞ্চুরি করেন ভারতের বিপক্ষে, ২০১৮ সালের ২৮ সেপ্টেম্বরে।


title: শাজিয়া মির্জা

text: শাজিয়া মির্জা (জন্মঃ ৩ অক্টোবর ১৯৭৭) হলেন পাকিস্তানী বংশোদ্ভুত ইংরেজি স্ট্যান্ড আপ কৌতুকাভিনেতা এবং সংবাদপত্রের বিভাগীয় লেখক।


title: শাজিয়া মির্জা

text: মির্জা ইংল্যান্ডের বার্মিংহামে পরিবারের বড় মেয়ে সন্তান হিসাবে জন্মগ্রহণ করেন। তার তিনটি ভাই রয়েছে; কামরান (জন্মঃ ১৯৭০), যিনি ফিন্যান্স এ কাজ করে থাকেন।; ইমরান (জন্মঃ ১৯৭৪), যিনি একটি আইটি কোম্পানিতে কাজ করেন এবং রিজওয়ান (জন্ম: ১৯৭৬), যিনি একটি ফ্রিল্যান্স ক্রীড়া সাংবাদিক হিসাবে কাজ করছেন।


title: শাজিয়া মির্জা

text: মির্জার প্রাথমিক জীবনে একটি উচ্চ বিদ্যালয়ের শিক্ষক ছিলেন। বর্তমানে তিনি একজন র্যাpপার এবং গানের শিল্পী হিসেবে কাজ করছেন।


title: আনোয়ারা (অভিনেত্রী)

text: আনোয়ারা জামাল (জন্মঃ ১ জুন ১৯৪৮), যিনি আনোয়ারা নামেই অধিক পরিচিত, একজন বাংলাদেশী চলচ্চিত্র ও টেলিভিশন অভিনেত্রী এবং নৃত্যশিল্পী। তিনি মোট ৮ বার জাতীয় চলচ্চিত্র পুরস্কার লাভ করেছেন।


title: আনোয়ারা (অভিনেত্রী)

text: আনোয়ারা ১৯৪৮ সালের ১ জুন কুমিল্লাতে জন্মগ্রহণ করেন। তার বাবা জামাল উদ্দিন ও মা ফরিদুন্নেসা। তার বাড়ি কুমিল্লার দাউদকান্দিতে।


title: আনোয়ারা (অভিনেত্রী)

text: ষাটের দশকে বাংলা চলচ্চিত্রে আনোয়ারার আগমন ঘটে। তার চলচ্চিত্রে অভিষেক ঘটে একজন নৃত্যশিল্পী হিসেবে। ১৯৬১ সালে ১৪-১৫ বছর বয়সে অভিনেতা আজিমের মাধ্যমে তিনি চলচ্চিত্রে আসেন। এসময় তিনি পরিচালক ফজলুল হকের "আজান" চলচ্চিত্রে প্রথম নৃত্যশিল্পী হিসেবে কাজ করেন। নাচ শিখেছেন ওস্তাদ দেব কুমার এর কাছে। চলচ্চিত্রটি মুক্তি দেওয়ার সময় এর নাম পরিবর্তন করে ‘উত্তরণ’ রাখা হয়। তবে ‘উত্তরণ’ চলচ্চিত্রটি পরে মুক্তি পায়নি। তার অভিনীত প্রথম মুক্তিপ্রাপ্ত চলচ্চিত্র ‘নাচঘর’। এ চলচ্চিত্রেও তিনি নৃত্যশিল্পী হিসেবে অংশগ্রহণ করেন। প্রখ্যাত চলচ্চিত্র নির্মাতা আবদুল জব্বার খান ছিলেন এ চলচ্চিত্রের পরিচালক। উর্দু ভাষার এ চলচ্চিত্রটি ১৯৬৩ সালে মুক্তি পায়। একই বছরে মুক্তিপ্রাপ্ত ‘প্রীত না জানে রীত’ চলচ্চিত্রেও নৃত্যশিল্পী হিসেবে ছিলেন। এর পরে তিনি বেশ কিছু উর্দু ও বাংলা চলচ্চিত্রে কাজ করেন। ১৯৬৪ সালে তিনি জহির রায়হানের সংগম চলচ্চিত্র প্রথম সহ-অভিনেত্রী হিসেবে অভিনয় করেন। ১৯৬৫ সালে মুক্তিপ্রাপ্ত ‘জানাজানি’ চলচ্চিত্রটি তার জীবনে একটি উল্লেখযোগ্য ছবি। ওই ছবিতে তার নায়ক ছিলেন শওকত আকবর। ১৯৬২ - ১৯৬৬ সালে তিনি মোট ১৯টি চলচ্চিত্রে বিভিন্ন পার্শ্ব চরিত্রে অভিনয় করেন।


title: আনোয়ারা (অভিনেত্রী)

text: ১৯৬৭ সালে মুক্তিপ্রাপ্ত "বালা" নামের একটি চলচ্চিত্রে নায়িকা হিসেবে আত্মপ্রকাশ করেন। তার বিপরীতে ছিলেন হায়দার শফি। নবাব সিরাজউদ্দৌল্লা চলচ্চিত্রটি ছিল আনোয়ারার জীবনের টার্নিং পয়েন্ট। এ চলচ্চিত্রে তিনি "আলেয়া" চরিত্রে অভিনয় করেন। তার বিপরীতে খ্যাতিমান অভিনেতা আনোয়ার হোসেন নবাব সিরাজউদ্দৌল্লা চরিত্রে অভিনয় করেন। তৎকালীন সমগ্র পাকিস্তান জুড়ে চলচ্চিত্রটি অভাবনীয় ব্যবসা সফলতা লাভ করে। ব্যাপক জনপ্রিয়তার কারণে এ চলচ্চিত্রটি উর্দুতেও চিত্রায়িত হয়। এভাবে, চলচ্চিত্রটি লাহোর, করাচি, কোয়েটা, মুলতান, পেশোয়ারে মুক্তির পরে তত্কালীন পশ্চিম পাকিস্তানেও আনোয়ারার নামধাম ছড়িয়ে পড়ে। এর পরে বহুবার নবাব সিরাজউদ্দৌর মঞ্চায়ন হয়েছে। আলেয়া চরিত্রে তিনি ছিলেন নির্ধারিত।


title: আনোয়ারা (অভিনেত্রী)

text: আনোয়ারার চলচ্চিত্র জীবনের আরও ৩টি উল্লেখযোগ্য চলচ্চিত্র হচ্ছে ১৯৭৮ সালে মুক্তিপ্রাপ্ত "গোলাপী এখন ট্রেনে" , ১৯৮২ মুক্তিপ্রাপ্ত "দেবদাস" ও ১৯৮৭ সালে মুক্তিপ্রাপ্ত "শুভদা"। গোলাপী এখন ট্রেনে চলচ্চিত্রটি ১৯৭৮ সালে জাতীয় চলচ্চিত্র পুরস্কার অণুষ্ঠানে সেরা চলচ্চিত্র সহ ১০টি বিভাগে পুরস্কার লাভ করেন। এর মধ্যে তিনি সেরা পার্শ্বচরিত্রে অভিনেত্রী হিসেবে পুরস্কার লাভ করেন। এ চলচ্চিত্রে তিনি "ময়না বু" চরিত্রে অভিনয় করেন। চাষী নজরুল ইসলামের দেবদাস চলচ্চিত্রে তিনি "চন্দ্রাবতী" চরিত্রে অভিনয় করেন। একই পরিচালকের শুভদা চলচ্চিত্রে তিনি কেন্দ্রীয় চরিত্রে অভিনয় করেন। এ চলচ্চিত্রটি ১৯৮৭ সালে জাতীয় চলচ্চিত্র পুরস্কার অণুষ্ঠানে সেরা চলচ্চিত্রসহ ১১টি বিভাগে পুরস্কার লাভ করেন আনোয়ারা এ চলচ্চিত্রে "সেরা অভিনেত্রী" হিসেবে পুরস্কার লাভ করেন।


title: আনোয়ারা (অভিনেত্রী)

text: ১৯৭২ এর পরে তিনি ভাবী, চাচী, শাশুড়ি ও মায়ের চরিত্রেই বেশি উপস্থিত হয়েছেন। এই চরিত্রগুলোতেই তিনি বেশি সফল হয়েছেন বলে মনে করেন। ১৯৭৬ সালে মুক্তিপ্রাপ্ত নয়নমনি চলচ্চিত্রে আনোয়ারা চাচিমা চরিত্রে প্রথম অভিনয় করেন। অধিকাংশ চলচ্চিত্রেই তিনি অভিনয় করেছেন মায়ের ভূমিকায়। ১৯৮৪ সালে মুক্তিপ্রাপ্ত "অন্তরে অন্তরে" চলচ্চিত্রে আনোয়ারা সর্বপ্রথম দাদীমা চরিত্রে অভিনয় করেন।


title: আনোয়ারা (অভিনেত্রী)

text: আনোয়ারা তার প্রায় পঞ্চাশ বছরের অভিনয়জীবনে সাড়ে ছয়শ'র ও অধিক চলচ্চিত্রে অভিনয় করেছেন। অসংখ্য মঞ্চ নাটকে অভিনয় করেছেন ও বেশকিছু টেলিভিশন নাটকেও কাজ করেছেন। একবার সেরা অভিনেত্রী সহ মোট আটবার জাতীয় চলচ্চিত্র পুরস্কার লাভ করেছেন তিনি। চলচ্চিত্রগুলো হচ্ছে, গোলাপী এখন ট্রেনে (১৯৭৮), সুন্দরী (১৯৭৯), শখিনার যুদ্ধ (১৯৮৪), শুভদা (১৯৮৬), মরণের পরে (১৯৯০), রাধাকৃষ্ণ (১৯৯২), বাংলার বধু (১৯৯৩) ও অন্তরে অন্তরে (১৯৯৪) । এছাড়াও তিনি কিউট-চ্যানেল আই চলচ্চিত্র মেলা পুরস্কার (২০১০) ও টেলিভিশন রিপোর্টার্ন এসোসিয়েশন অব বাংলাদেশ-ট্র্যাব কর্তৃক আয়োজিত "ট্র্যাব অ্যাওয়ার্ড" (২০১১) লাভ করেন। দুটিই থেকেই তাকে আজীবন সম্মাননা প্রদান করে।


title: আনোয়ারা (অভিনেত্রী)

text: ১৯৭২ সালে মুহিতুল ইসলাম মুহিতের সাথে আনোয়ারার বিয়ে হয়। তাদের একমাত্র সন্তানের নাম মুক্তি। তিনিও একজন অভিনেত্রী। তার একমাত্র নাতনী কারিমা ইসলাম দরদী।


title: চট্টগ্রামে পর্তুগিজ উপনিবেশ

text:
পোর্তো গ্র্যান্ডে ডি বেঙ্গলা বা ইংরেজিতে গ্র্যান্ড পোর্ট অফ বেঙ্গল হয়ে পোর্তো গ্র্যান্ডে যা মুলত ১৬'শ এবং ১৭'শ শতকের সময়ে চট্টগ্রামে পর্তুগিজ উপনিবেশ ()
অর্থাৎ চট্টগ্রামে "পর্তুগিজ" বনিক এবং নৌ উপনিবেশকে নির্দেশ করে । বঙ্গোপসাগরের এই অন্যতম বাণিজ্যিক অঞ্চলটি বিভিন্ন সময় বিভিন্ন জাতি-গোষ্ঠির উপনিবেশ ছিল।


title: চট্টগ্রামে পর্তুগিজ উপনিবেশ

text:
১৪৯৮ সালে পর্তুগিজ নাবিক ও পর্যটক ভাস্কো ডা গামার ভারত আগমনের পর ১৫১১ সালে পর্তুগিজরা মালাকা দখল করে নেয় এসময় বাংলার বিভিন্ন সমুদ্র পথে তাদের যাতায়াত বেড়ে যায় । ১৫২৮ সালে চট্টগ্রাম সমুদ্র বন্দরে পর্তুগিজ্রা একটি কারখানা ও কাস্টমস ঘর স্থাপন করে যা খুব দ্রুত প্রায় ৫হাজার পর্তুগিজ বা ইউরেশীয় সম্প্রদায়ের বিস্তার ঘটায় যারা পর্বরতিতে কর্ণফুলী নদীর দুই পাড় এবং পাশ্ববর্তি দ্বীপাঞ্চল সন্দ্বীপের বিশাল এলাকা জুড়ে ছড়িয়ে পড়ে । এসময় পর্তুগিজরা চট্টগ্রামের অদূরে দেয়াঙ এলাকায় বিশাল নৌ এবং সামরিক দুর্গ স্থাপন করে ।
তৎকালীন সময়ে "পোর্তো গ্র্যান্ডে" বাংলা সালতানাতের পৃষ্ঠপোষকততায় পরিচালিত হত । যদিও এ অঞ্চলের ব্যবসা-বানিজ্য করায়ত্ত করার জন্য পর্তুগিজ বণিকগণ আরাকান রাজা ও মগ জলদস্যুদের সাথে মিত্রতা গড়ে তোলে । কিন্তু সময়ের পরিক্রমায় ১৬০৭ সালে পর্তুগিজদের সাথে বৈরিতাপূর্ণ সম্পর্কের দরূন "দেয়াঙে" আরকান রাজা কয়েকশ পর্তুগিজ বণিক ও তাদের পরিবারের উপর হত্যাযজ্ঞ চালায় । পরবর্তিতে ১৬৬৮ সালে মোগল নৌ বাহিনী আরকানদের কাছ থেকে চট্টগ্রাম বন্দর উদ্ধার করে এবং পর্তুগিজদের এ অঞ্চল থেকে বিতাড়িত করে ।


title: চট্টগ্রামে পর্তুগিজ উপনিবেশ

text:
তবুও পর্তুগিজদের বংশধরদের এখনও চট্টগ্রামে দেখা যায় এবং তারা ‘কালা ফিরিঙ্গি’ বা ‘মাটিয়া ফিরিঙ্গি’ নামে পরিচিত। এরা বাংলার প্রাচীনতম রোমান ক্যাথলিক খ্রিস্টান সম্প্রদায় । এবং কথিত আছে, ফিরিঙ্গি বাজার নামে পরিচিত নগরীর একটি এলাকা তাদের নামেই নামকরণ করা হয়েছে ।
পর্তুগিজ উপনিবেশের সর্বাপেক্ষা গুরুত্বপূর্ণ অবদান হচ্ছে বাংলা ভাষায় এমন বহু পর্তুগিজ শব্দের সংযোজন যেগুলি এখনও দৈনন্দিন কাজে প্রচলিত আছে। এসব শব্দের মধ্যে রয়েছে আনারস, পেঁপে, পাদ্রি, ফিতা, আলপিন, বোতাম, চাবি ইত্যাদি ।


title: কধুরখীল উচ্চ বিদ্যালয়

text: কধুরখীল উচ্চ বিদ্যালয় বোয়ালখালী উপজেলার একটি ঐহিত্যবাহী স্বনামধন্য বিদ্যাপীঠ। এটি কধুরখীল ইউনিয়নের সর্বাপেক্ষা প্রাচীন বিদ্যালয়। জেলায় স্কুল পর্যায়ে বাংলাদেশে ভাষা শহীদের স্মরণে শহীদ মিনার স্থাপনে প্রথম উদ্যোগটি বাস্তাবয়িত হয়েছিলো ২০ ফেব্রুয়ারি ১৯৬৫ সালে চট্টগ্রামের বোয়ালখালীর কধুরখীল গ্রামের এই কধুরখীল উচ্চ বিদ্যালয়ে।


title: কধুরখীল উচ্চ বিদ্যালয়

text: ১৯১৭ সালে যখন বিশ্বজুড়ে প্রথম বিশ্বযুদ্ধের দামাম বাজছিল তখন কধুরখীল গ্রামের কিছু সাহসী বিদুৎসাহী ব্যক্তির নিরলস প্রচেষ্টায় ১ জানুয়ারি ১৯১৭ তারিখে বিদ্যালয়ের প্রতিষ্ঠাতা প্রধান শিক্ষক স্বর্গীয় বিধুভূষণ চৌধুরী মহাশয়ের নেতৃত্বে বর্তমান কধুরখীল শ্রী শ্রী দূর্গাবাড়ী সংলগ্ন পুকুরের দক্ষিণপাড়ে স্থাপিত হয় কধুরখীল উচ্চ বিদ্যালয়। ঐ পুকুর পাড়ে দুই কক্ষবিশিষ্ট আকখানা বেড়ার ঘর নির্মাণ করে। ঐ ঘরে ১ জানুয়ারি ১৯১৭ তারিখ থেকে ৭ম ও ৮ম শ্রেণির পাঠদান কার্যক্রম শুরু করা হয়। কধুরখীল মধ্য ইংরেজী বিদ্যালয় থেকে ৬ষ্ঠ শ্রেণি পাশকরা ছাত্রদের ঐ বিদ্যালয়ে ভর্তি করা হতো। প্রতিষ্ঠা লগ্নে ৭ম শ্রেণিতে ১৫ জন এবং ৮ম শেণিতে ১২ জন ছাত্র ভর্তি হয়। প্রধান শিক্ষক বিধুভূষণ চৌধুরী, ইংরেজী উক্ত মধ্য ইংরেজী বিদ্যালয়ের প্রধান শিক্ষক রেবতী রমন ব্যানার্জী ইতিহাস ও ভূগোল, পন্ডিত রমেশ চন্দ্র দত্ত, বাংলা এবং তাঁরই জ্যেষ্ঠপুত্র যোগেশ চন্দ্র দত্ত সংস্কৃত বিষয়ে পাঠদান করতেন। কয়েক মাস পর বঙ্কিম চন্দ্র আইচ মহোদয় গণিত বিষয়ের শিক্ষক হিসাবে এই বিদ্যালয়ে যোগদান করেন। পরবর্তীতে বিদ্যালয়ের প্রতিষ্ঠাতা কধুরখীল নিবাসী দানবীর স্বর্গীয় প্রাণকৃষ্ণ চৌধুরীসহ তাঁর পরিবারের আরও চারজন সদস্য স্কুলের জন্য ভূমি দান করার ১৯১৯ সালে পার্বতীচরণ দীঘির পাড়ে স্কুল গৃহ স্থানান্তরিত হয়। বর্তমান স্কুল ভবনের মাটির তৈরী অংশের নির্মাণ কাজ ১৯১৮ সনে শুরু হয়ে সমাপ্ত হয়েছিল ১৯২০ সালে। বিদ্যালয় ১ জানুয়ারি ১৯১৭ তারিখ থেকে ১ম বারের মত কধুরখীল উচ্চ ইংরেজী বিদ্যালয় নামে কলিকাতা বিশ্ববিদ্যালয়ের সাময়িক স্বীকৃতি লাভ করে ২০ ডিসেম্বর ১৯১৮ তারিখে। বিদ্যালয়ের শিক্ষার মান, পরীক্ষার ফলাফল ও পরিচালনা ইত্যাদি বিষয়ে কৃতিত্বের স্বীকৃতি স্বরুপ এই বিদ্যালয় কলিকাতা বিশ্ববিদ্যালয় থেকে ১৯৪৬ সালে স্থায়ী স্বীকৃতি অর্জনে সমর্থ হয়।


title: কধুরখীল উচ্চ বিদ্যালয়

text:
১। জনাব মঈন উদ্দীন খান বাদল, মাননীয় সংসদ সদস্য, চট্টগ্রাম-০৭ ।
২। ড. সৈয়দ মোহাম্মদ শাহেদ, প্রাক্তন মহা-পরিচালক,বাংলা একাডেমী ।
৩। ড. শিশির কুমার দত্ত ।
৪। ড. বেণু ভূষন চৌধুরী, মেডিসিন বিশেষজ্ঞ ।
৫। ড.আশিষ চৌধুরী, শৈল্য চিকিৎস ।
৬। এস,এম, আশরাফুল ইসলাম,যুগ্ন সচিব, প্রাথমিক ও গণ শিক্ষা মন্ত্রনালয় ।
৭। গৌরাঙ্গ বিজয় দত্ত, এডভোকেট ।
৮। সৈয়দ জালাল উদ্দীন, সমাজসেবী ।
৯। মোসলেম উদ্দিন আহম্মেদ, রাজনীতিবিদ।
১০। আলহাজ্ব মোঃ নুরুল আবছার, প্রাক্তন ডেপুটি চীফ, পরিকল্পনা পরিষদ ।
১১। সৈয়দ আবু লায়েস মুস্তাকীম, কূটনতিক ।
১২। সৈয়দ নুরুল হুদা, সংগটক ।
১৩। ইঞ্জিনিয়ার এস,এম,সাইফুদ্দিন খালেদ, সুপারিনডেন্ট চট্টগ্রাম অঞ্চল ।
১৪। প্রকৌশলী মোহাম্মদ শহীদুল্লাহ, নির্বাহী প্রকৌশলী বিদ্যৎ, চট্টগ্রাম সিটি কর্পোরেশন ।
১৫ ।ডাঃ রজত কুমার বিশ্বাস, সিভিল সার্জন, ভোলা ।


title: কধুরখীল উচ্চ বিদ্যালয়

text: ১. বিশ্বজিৎ বড়ুয়া- প্রধান শিক্ষক, ২. ফিরোজ আহমদ-সহকারী প্রধান শিক্ষক, ৩. আলপনা পাল-সিনিয়র শিক্ষিকা (গনিত), ৪. মোঃ আমির হোসেন-সিনিয়র শিক্ষক(মরীর চর্চা), ৫. প্রভাকর চক্রবর্তী-সিনিয়র শিক্ষক( হিন্দু ধর্ম), ৬. শাহীন আকতার-সিনিয়র শিক্ষিকা ( কৃষি শিক্ষা), ৭. মোঃ নুরুল আকতার-সিনিয়র শিক্ষক ( কম্পিউটার শিক্ষা), ৮. সুপ্তোত্থিতা মিত্র-সিনিয়র শিক্ষকা ( ব্যবসায় মিক্ষা), ৯. ডেজী সাহা-সিনিয়র শিক্ষিকা (বিজ্ঞান), ১০. মোঃ জমীর উদ্দীন-সিনিয়র শিক্ষক (ইসলাম শিক্ষা), ১১. মোঃ আবদুস ছোবাহান ভুঁঞা-সিনিয়র শিক্ষিকা ( ইংরেজী)


title: কধুরখীল উচ্চ বিদ্যালয়

text: ১. জনাব মঈন উদ্দীন খান বাদল, এ.পি- সভাপতি, ২. বাবু বিশ্বজিৎ বড়ুয়া, প্রধান শিক্ষক- সদস্য সচিব, ৩. জনাব এস.এম ওমর ফারুক - দাতা সদস্য, ৪. জনাব জসিম উদ্দিন - অভিভাবক সদস্য, ৫. জনাব পার্থ াসরথী- অভিভাবক সদস্য, ৬. জনাব স্বপন কুমার শীল- অভিভাবক সদস্য, ৭. জনাব শাহাদাত হোসেন শরীফ অভিভাবক সদস্য, ৮. জনাবা জোবাইদা রুনু (সংরক্ষিত)- অভিভাবক সদস্য, ৯. জনাব মোঃ জমির উদ্দিন- শিক্ষক প্রতিনিধি সদস্য, ১০. জনাব আবদুস ছোবাহান ভূঁঞা- শিক্ষক প্রতিনিধি সদস্য, ১১. জনাবা শাহিন আকতার (সংরক্ষিত)- মহিলা শিক্ষক প্রতিনিধি সদস্য, ১২. জনাব এস.এম জসিম- কো-অপ্ট সদস্য


title: কধুরখীল উচ্চ বিদ্যালয়

text: এস.এস.সি পরীক্ষা: ২০১০ সাল-৮৩.৯৫%, ২০১১ সাল- ৯৮.৬৮%, ২০১২ সাল- ৯৬.৭৭%, ২০১৩ সাল- ১০০%, ২০১৪ সাল- ৯৭.২০%, ২০১৫ সাল- ৯৪.৬৬%, ২০১৬ সাল-৮৬%


title: কধুরখীল উচ্চ বিদ্যালয়

text: ১। কধুরখীল ইংরেজী বিদ্যালয় নামে কলিকাতা বিশ্ববিদ্যালয়ের সাময়িক স্বীকৃতি লাভ করে ২০/১২/১৯৯৮ তারিখে ।


title: কধুরখীল উচ্চ বিদ্যালয়

text: ২। বিদ্যালয়ের শিক্ষার মান পরীক্ষার ফলাফল ও পরিচালনা ইত্যাদি বিষয়ে কৃতিত্বের স্বীকৃতি স্বরুপ এই বিদ্যালয় কলিকাতা বিশ্ববিদ্যালয় থেকে ১৯৪৬ সালে স্থায়ী স্বীকৃতি অর্জন করে ।


title: কধুরখীল উচ্চ বিদ্যালয়

text: ৩। ২৩/০৫/২০০৩ বিদ্যালয়ের অনুষ্টানে বৃটিশ বিরোধী আন্দোলনের অন্যতম সৈনিক বিপ্লবী বিনোদ বিহরী চৌধুরীর আগমন ।


title: কধুরখীল উচ্চ বিদ্যালয়

text: ৪। ১৯/০২/২০০৪ থেকে ২১/০২/২০০৪ তিন দিন ব্যাপী একুশে মেলায় ভাষা সৈনিক শ্রদ্ধেয় আবদুল মতিন সাহেবের আগমন ।


title: কধুরখীল উচ্চ বিদ্যালয়

text: ৫। বিদ্যালয় পর্যায়ে প্রথম শহীদ মিনার নির্মাণে গর্বিত শিক্ষা প্রতিষ্টান কধুরখীল উচ্চ বিদ্যালয়ের কালচারাল ফাউন্ডেশনের সভাপতি ও সদস্যের বিদ্যালয় পরিদর্শন ।


title: কধুরখীল উচ্চ বিদ্যালয়

text: ৬। ০২/০২/২০০৯ নেদারল্যান্ডের মাননীয় রাষ্ট্রদূত Mrs. Bea Ten Tusscher এর বিদ্যালয়ের Wash কার্যক্রম পরিদর্শন ।


title: কধুরখীল উচ্চ বিদ্যালয়

text: ৭। ডেনমার্ক প্রতিনিধির বিদ্যালয় পরিদর্শন ।


title: কধুরখীল উচ্চ বিদ্যালয়

text: ৮। ১৩/০২/২০১০ চট্টগ্রাম-৭ আসনের মাননীয় সংসদ সদস্য জনাব মঈন উদ্দিন খান বাদল সাহেবের বিদ্যালয় ম্যানেজিং কমিটির সভাপতি হিসাবে দায়িত্ব গ্রহন । বিদ্যালয় ম্যানেজিং কমিটির সভাপতি হিসেবে কোন সংসদ সদস্যের মনোনয়ন অত্র বিদ্যালয়ের ইতিহাসে এটাই প্রথম।


title: কধুরখীল উচ্চ বিদ্যালয়

text: ৯। ০১/০৬/২০১০ বৃক্ষরোপনে জাতীয় পর্যায়ে ১ম স্থান অধিকার করে প্রধানমন্ত্রীর পুরস্কার প্রাপ্তি ।


title: কধুরখীল উচ্চ বিদ্যালয়

text: ১০। ২০১২ সালে জাতীয় শিশু নাট্য অনুষ্টান প্রতিযোগিতায় জেলা পর্যায়ে ২য় স্থান ও বিভাগীয় পর্যায়ে ৩য় স্থান লাভ ।


title: কধুরখীল উচ্চ বিদ্যালয়

text: ১১। আহম্মদউল্লা যতুমা ট্রাস্ট আয়োজিত সংসদীয় বিতর্ক প্রতিযোগিতায় চ্যাম্পিয়ন হওয়ার গৌরব অর্জন ।


title: কধুরখীল উচ্চ বিদ্যালয়

text: ১২। জাতীয় মেধা অন্বেষণ প্রতিযোগিতা-২০১৩ সালে ১ জন এবং ২০১৫ সালে তিনজন, ২০১৬ সালে ৪ জন শিক্ষার্থী উপজেলা পর্যায়ে সেরা শিক্ষার্থী নির্বাচন ।


title: কধুরখীল উচ্চ বিদ্যালয়

text: ১৩। ২০১৩, ২০১৪, ২০১৫ সালে বাংলা নববর্ষ উদযাপনে বোয়ালখালী উপজেলা মঞ্চে অনুষ্ঠানমালা পরিবেশনা।


title: কধুরখীল উচ্চ বিদ্যালয়

text: ১৪। বিজয় দিবস, শহিদ দিবস ও স্বাধিনতা দিবসের কুচকাওয়াজ এবং ডিসপ্লে প্রদর্শনীতে বোয়ালখালী উপজেলায় প্রথম স্থান অর্জন।


title: কধুরখীল উচ্চ বিদ্যালয়

text: ১৫। ২০১৬ সালে উপজেলা পর্যায়ে শ্রেষ্ঠ শিক্ষা প্রতিষ্ঠান নির্বাচিত।


title: কধুরখীল উচ্চ বিদ্যালয়

text: শিক্ষার গুণগত মান বৃদ্ধির কার্যকরী পদক্ষেপ গ্রহন , জে,এস,সি এবং এস,এস,সি পরীক্ষায় শতভাগ পাসের ধারাবাহিকতা রক্ষা করা, শিক্ষার্থীদের ঝরে পড়া রোধ করা, শতভাগ ভর্তির শতভাগ পাস নিশ্চিত করা, সহ-শিক্ষাক্রমিক কার্যাবলীগুলো সক্রিয় রাখা, বিভিন্ন প্রতিযোগিতামূলক পরীক্ষায় অংশ গ্রহণ এবং সাফল্য লাভ । বিদ্যালয় ক্যাম্পাসকে পরিবেশ বান্ধব করা এবং যৌন হয়রানী মুক্ত আদর্শ শিক্ষা প্রতিষ্টান হিসেবে গড়ে তোলা ।


title: কধুরখীল উচ্চ বিদ্যালয়

text: শহীদ মিনার এবং স্মৃতিস্বম্ভ আমাদের ভাষা আন্দোলনের প্রতীক, আমাদের বিপ্লবের প্রতীক, রক্তের স্মৃতিচিহ্ন, ইতিহাস-ঐতিহ্য। পথের ধারে কোন শহীদ মিনার দেখলেই হৃদয়ে মোচড় দিয়ে উঠে। স্বজন হারানো ব্যাথা। পৃথিবীতে এমন কোন দেশ নাই যারা ভাষার জন্য রক্ত দিয়েছে। যদি এমন কোন ট্রাজেডি থেকে থাকে তা কেবল আমাদের। বলা যায়, বাংলা ভাষা জাতীয় এবং আন্তর্জাতিক মর্যাদা পেলেও সর্বস্তরে যাদের ত্যাগের বিনিময়ে আজ এই বিরল সম্মান তাদের জন্য এখনো অনেক স্থানে গড়ে উঠেনি শহীদ মিনার। লক্ষণীয় বিষয় হল, বিশ্বকাপ ফুটবল কিংবা বিশ্বকাপ ক্রিকেট খেলা হলে ঘরে বাইরে দেখা যায় বিদেশী পতাকা। অথচ সেদিক থেকে জাতীয় দিবসগুলোতে ক্বচিৎ চোখে পড়ে হাতে গোনা চারটি জাতীয় পতাকা, এ বিষয়ে সরকারিভাবেও কোন পদক্ষেপ নেওয়া হয় না। এ দূর্ভাগ্যও আমাদের যার বাস্তব উদাহরণ বোয়ালখালীর বিভিন্ন স্কুল, কলেজ ও বিভিন্ন স্থানে নির্মিত শহীদ মিনারগুলো। সবদিক থেকে ভালো অবস্থানে আছে বাংলাদেশের স্কুল পর্যায়ে প্রথম শহীদ মিনার নির্মাণের গর্বিত বিদ্যাপীঠ কধুরখীল উচ্চ বিদ্যালয়ের শহীদ মিনার। জানা যায়, ১৯৬৫ সালের ঘটনা বাংলাদেশের কমিউনিস্ট পার্টির নেতা সৈয়দ জালাল উদ্দিনের পরিকল্পনায় এগিয়ে এলেন ছাত্র ইউনিয়ন বোয়ালখালী থানা শাখার সাধারণ সম্পাদক বর্তমানে জাসদের অন্যতম নেতা সৈয়দুল আলম ও সাংস্কৃতিক সংগঠক মো. আলী। ২০ ফেব্রুয়ারি রাতে শহীদ মিনার নির্মাণের সকল প্রস্তুতি সমাপ্ত হল সিদ্ধান্ত মোতাবেক সৈয়দ জালাল উদ্দিনের প্রদত্ত ইট ও তৎকালীন ছাত্র ইউনিয়নের জেলা কমিটির সভাপতি আবদুল্লাহ আল নোমান শহীদ মিনার নির্মাণ কাজে পাথর দিয়ে সহযোগিতার হাত বাড়িয়ে দেন। শহীদ মিনার নির্মাণকারী দলের অন্যতম সদস্য মো. আলী বলেন, শহীদ মিনার নির্মাণ কাজে যারা প্রত্যক্ষ ও পরোক্ষভাবে সহযোগিতায় ছিলেন তারা হলেন, শাহজাদা সৈয়দ রেজাউল আকবরী, মরহুম আবুল হোসেন, সৈয়দ নুরুল হুদা, মাহাবুব উল আলম, মরহুম ফরিদ উদ্দিন জালাল, পিযুষ চৌধুরী, মিলন নাথ, যোগব্রত বিশ্বাস, আবদুস সাত্তার, দুলাল মজুমদার, আবুল কালাম আজাদ, মো. ওসমান, এস.এম. ইউছুফ, তসলিম উদ্দিন, জাকির হোসেন। সার্বিক সহযোগিতায় ছিলেন, কধুরখীল উচ্চ বিদ্যালয়ের তৎকালীন প্রয়াত শিক্ষক কাজী আব্দুল গণি ছাবেরী। সরেজমিনে দেখা যায়, এই শহীদ মিনারটি দেখতে অনেকটা পিরামিডের মত। মহান ২১ ফেব্রুয়ারি, ২৬ মার্চ, ১৬ ডিসেম্বর ও জাতীয় দিবসগুলোতে এ শহীদ মিনারে শহীদের প্রতি শ্রদ্ধা নিবেদন করে কধুরখীল উচ্চ বিদ্যালয়, প্রত্যাশী পরিচালিত আকাশ লিটল টিউটোরিয়াল হোম, হোমল্যান্ড গ্রামার স্কুল, কধুরখীল উ/বি সংলগ্ন সরকারি প্রাথমিক বিদ্যালয়, কধুরখীল জগদানন্দ মিশন, আকুবদ-ী নাথপাড়া সমাজ কল্যাণ সমিতি, আকুবদ-ী ক্রীড়া সমিতি, আকুবদ-ী গীতা প্রশিক্ষণ কেন্দ্র ও আকুবদ-ী একতা সংঘ। শহীদদের প্রতি শ্রদ্ধ নিবেদনের জন্য সেদিন হতেই সূচনা হয়েছিল সমগ্র বোয়ালখালীতে শহীদ মিনার নির্মাণ।


title: কধুরখীল উচ্চ বিদ্যালয়

text: বোয়ালখালী উপজেলার পোপাদিয়া ইউনিয়নের আকুবদন্ডী গ্রাম। এ গ্রামের শেষ সীমানায় অবস্থিত ঐতিহ্যবাহী কধুরখীল উচ্চ বিদ্যালয় ও কধুরখীল জগদানন্দ মিশন সংলগ্ন উপজেলার একমাত্র বড় জলাশয় পার্ব্বতী চরণ দিঘী। এদিকে এখন অতিথি পাখিদের কুঞ্জনে মুখরিত। এই মাঘ মাসের হাড় কাঁপানো শীতে সুদূর সাইবেরিয়া থেকে আসা অতিথি পাখির ঝাঁক উড়ছে বোয়ালখালী জুড়ে। সারাদিন অতিথি পাকি দিঘীর স্বচ্ছ পানিতে বিচরণ করছে। গত মঙ্গলবার বিকালে সরেজমিনে দেখা গেছে, সবুজ গাছপালা ঘেরা এ দিঘীর পানিতে অতিথি পাখির কিচিরমিচির ডাক, কখনো ডানা মেলে উড়া, আবার কখনো পানিতে ডুব দিয়ে দিঘীর এক প্রান্ত থেকে অন্য প্রান্তে ভেসে ওঠা, সাঁতার কাটা, এসব মনোমুগ্ধকর দৃশ্য দেখকে প্রতিদিন দূর-দূরান্ত থেকে ছুটে আসেন পাখিপ্রেমীরা। প্রকৃতি প্রেমীদের কাছে শীতে পাখির আগমনের বিষয়টি সর্বত্র প্রচারিত হয়ে গেছে। এ খবরটি বোয়ালখালীবাসিদের মাঝে এক প্রাণ চাঞ্চল্যের সৃষ্টি করেছে। কারণ অনেকেই এখন সকাল কিংবা বিকালে দল বেঁধে পাখি দেখতে আকুবদ-ী এলাকায় পার্ব্বতী চরণ দিঘীর পাড়ে ভ্রমণে আসছে। কেউ কেউ মুঠোফোনে পাখির সাথে সেলফিও তুলছেন। দিঘীতে আগমনী পাখিরা বিলে-ঝিলে, গাছের ডালে রং বেরংয়ের পাখিদের কিচিরমিচির ডাক শোনা যাচ্ছে। দুই মাস ধরে এ দৃশ্য চোখে পড়ছে এলাকাবাসীসহ শতবর্ষের দ্বারপ্রান্ডে উপনীত ঐতিহ্যবাহী কধুরখীল উচ্চ বিদ্যালয়ে অধ্যায়নরত প্রায় নয়শত শিক্ষার্থীদের। প্রায় ৩০০-৪০০টি পাখির কিচিরমিচির রবে চারপাশ মুখর করে রেখেছে। বাসা-বাড়ির ছাদ, বাড়ির উঠান থেকে শুরু করে সবখানে অতিথি পাখির অবাধ বিচরণ। খাবারের খোঁজে এসব পাখি, বাড়ির জলাশয় বিল ঝিল, পরিত্যক্ত জায়গা ও ডোবায় অনুসন্ধান করছে। পার্ব্বতী চরণ দিঘীর পাশ দিয়ে চলে গেছে আলী আহমদ কমিশনার সড়ক। এ সড়ক দিয়ে চলাচল করার সময় খুব সহজে অতিথি পাখি দেখা যায়। শীত প্রধান দেশ থেকে হরেক রকমের অতিথি পাখি আমাদের দেশে আসে। পরিচিত কয়েকটি পাখির মধ্যে সারলী হাঁস, পানকৌড়ি উল্লেখযোগ্য। প্রতিবছর শীত এলেই এ দেশে এসে বিভিন্ন জলাশয়, যেমন- খালবিল, নদী নালা, পুকুর-ডোবায় চলে অতিথি পাখির বিচরণ। এখন অতিথি পাখি তেমন একটা যায় না। দিন দিন কমে যাচ্ছে অতিথি পাখিসহ দেশীয় পাখি। অতিথি পাখি না আসার কারণ, পাহাড়ে আগুন দেয়া, অবাধে বৃক্ষ নিধন, ইট-ভাঁটার কালো ধোঁয়া ও পানি দূষিত হওয়ার কারণে এ দেশ থেকে মুখ ফিরিয়ে নিয়েছে। পার্ব্বতী চরণ দিঘি সংলগ্ন মানুষের দিন শুরু হয় পাখির কলকাকলিতে। মানুষের ঘুম ভাঙ্গার অনেক আগেই পাখিগুলোর কর্মব্যস্ততা শুরু হয়ে যায়। দিঘীর পানিতে তাকালে দেখা যায় কর্মব্যস্ত অসংখ্য পাখি। কিছু পাখি খাবার খুঁজতে ব্যস্ত, কিছু পাখি গোসলে ব্যস্ত, কিছু সাঁতার কাটে, কিছু চুপচাপ পানির ওপর ভেসে চলে। আবার কিছু পাখি ঝাঁকে ঝাঁকে কিচিরমিচির ডাকাডাকি করে ওড়ে যাচ্ছে এক স্থান থেকে অন্যস্থানে। পার্ব্বতী চরণ দিঘীতে অতিথি পাখির আগমন প্রসঙ্গে কধুরখীল উচ্চ বিদ্যালয়ের প্রধান শিক্ষক বিশ্বজিৎ বড়–য়া বলেন, তীব্র শীতের প্রকোপ থেকে বাঁচতে সাইবেরিয়া থেকে নানা জাতের পাখি উড়ে এসে স্কুল সংলগ্ন পার্ব্বতী চরণ দিঘীতে অস্থায়ী বসতি তৈরী করেছে। নিরাপদ জলাশয় বিধায় বিগত ৫ বছরের ন্যায় এ বছরেও অতিথি পাখির আগমন ঘটেছে।


title: তেইরা কাঁটা

text: তেইরা কাঁটা, (বৈজ্ঞানিক নাম: "Mimosa diplotricha") () হচ্ছে Fabaceae পরিবারের একটি উদ্ভিদ। এদের লতা কাষ্ঠল ও খুব শক্ত। লতায় জড়া জড়া কাঁটা। জলাশয়ের ধারে জন্মায়।


title: সিটি ব্যাংক লিমিটেড

text: "দি সিটি ব্যাংক লিমিটেড"' বাংলাদেশ এর একটি প্রতিষ্ঠিত বেসরকারি ব্যাংক। দি সিটি ব্যাংক তাদের আনুষ্ঠানিক যাত্রা শুরু করে ২৭ মার্চ, ১৯৮৩ সালে। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ -এ নিবন্ধিত।


title: সিটি ব্যাংক লিমিটেড

text: দি সিটি ব্যাংক তাদের ব্যাংকিং কার্যক্রম শুরু করে ২৭ মার্চ ১৯৮৩ সালে। এখন পর্যন্ত এই ব্যাংক সারা দেশে ৯৪টি শাখা, ১টি এসএমই শাখা ও ১১টি এসএমই/কৃষি শাখার মাধ্যমে তাদের ব্যাংকিং সেবা দিয়ে আসছে।


title: সিটি ব্যাংক লিমিটেড

text: দি সিটি ব্যাংকের ২২৪টি এটিএম আছে।


title: ভিএলসি মিডিয়া প্লেয়ার

text: ভিএলসি মিডিয়া প্লেয়ার (ভিএলসি নামে পরিচিত) ভিডিওল্যান প্রজেক্টের অধীনে তৈরিকৃত একটি উন্মুক্ত মিডিয়া প্লেয়ার সফটওয়্যার। ভিএলসি মিডিয়া প্লেয়ার বিভিন্ন ধরনের ডাটা কম্প্রেশন ও ফাইল ফরম্যাট সমর্থন করে, যেমন ডিভিডি-ভিডিও, ভিডিও সিডি এবং স্ট্রিমিং ভিডিও। এটি কম্পিউটার নেটওয়ার্কের স্ট্রিমিং ভিডিও চালাতে পারে।


title: ভিএলসি মিডিয়া প্লেয়ার

text: ভিডিওল্যান প্রজেক্ট ১৯৯৬ সালে একাডেমিক প্রজেক্ট হিসাবে যাত্রা শুরু করে। ভিএলসি বলতে ভিডিওল্যান ক্লায়েন্ট বুঝানো হয়, যখন ভিএলসি ভিডিওল্যানের একটি ক্লায়েন্ট ছিল। কিন্তু ভিএলসি এখন আর একটি ক্লায়েন্ট নয়।


title: ভিএলসি মিডিয়া প্লেয়ার

text: এটি একটি ক্যাম্পাসের নেটওয়ার্ক জুড়ে সার্ভার এবং ক্লায়েন্ট ভিডিও স্ট্রিমের একটি প্রকল্প হিসাবে ছাত্র École Centrale Paris এটি তৈরি করে। এটা এখন বিশ্বব্যাপী অবদানকারী দ্বারা বিকশিত এবং ভিডিওল্যান, একটি অলাভজনক সংস্থা এটি সমন্বয় করে।


title: ভিএলসি মিডিয়া প্লেয়ার

text: প্রধান নির্মাতা École Centrale Paris এর অনুমোদন সাপেক্ষে, ১ ফেব্রুয়ারি ২০০১, গনু জেনারেল পাবলিক লাইসেন্সের অধীনে প্রকাশ করা হয়। সার্ভার প্রোগ্রাম এর কার্যকারিতা, ভিডিওল্যান সার্ভার (ভিএলএস), অধিকাংশ ক্ষেত্রে ভিএলসি মধ্যে অন্তর্ভুক্ত এবং অবচিত হয়েছে। প্রকল্পের নাম পরিবর্তন করা হয়েছে ভিএলসি মিডিয়া প্লেয়ার নামে কারণ পরিবর্তন করা হয়েছে কারণ এখন আর একটি ক্লায়েন্ট / সার্ভার পরিকাঠামো নাই।


title: ভিএলসি মিডিয়া প্লেয়ার

text: উন্নয়নের ১৩ বছর পর ভিএলসি মিডিয়া প্লেয়ার এর সংস্করণ ১.০.০ ৭ জুলাই, ২০০৯ সালে মুক্তি পায়, ভিএলসি মিডিয়া প্লেয়ার এর সংস্করণ ২.০.০ ১৮ ফেব্রুয়ারী, ২০১২ সালে মুক্তি পায়


title: ভিএলসি মিডিয়া প্লেয়ার

text: sourceforge.net ভিএলসি-এর সামগ্রিক ডাউনলোড গণনা প্রথম শুরু করে এবং এখন পর্যন্ত ১.৩ বিলিয়ন বার ডাউনলোড হয়েছে।


title: ভিএলসি মিডিয়া প্লেয়ার

text: অপারেটিং সিস্টেমের উপর ভিত্তি করে ভিএলসি বিভিন্ন ফরম্যাটের ফাইল চালাতে পারে, যার মধ্যে আছে:


title: ভিএলসি মিডিয়া প্লেয়ার

text: VLC can transcode or stream audio and video into several formats depending on the operating system, including:


title: আইটিসি গ্র্যান্ড চোল হোটেল

text:
দি আই টি সি গ্র্যান্ড চোলা চেন্নাই-এর একটি পাঁচ তারকা বিলাসবহুল হোটেল। মুম্বাই এর "রেনেসাঁ মুম্বাই কনভেনশন সেন্টার" এবং "গ্র্যান্ড হায়াত" হোটেলের পর ভারতের তৃতীয় বৃহত্তম হোটেল। এই হোটেলটি চেন্নাই এর গিন্দী অঞ্চল এ অবস্থিত। এটি বিখ্যাত স্টারউড হোটেলস গ্রুপের "লাক্জারী কালেকশন" হোটেল গুলোর মধ্যে একটি। ১,৬০০,০০০ বর্গ ফুট জায়গার ওপর তৈরী এই হোটেলটি ভারতের সব চেয়ে বড় স্বতন্ত্র হোটেল। এই হোটেলটি বানাতে ১২ মিলিয়ন ভারতীয় মুদ্রা খরচা হযেছিল। ১০০,০০০ বর্গ ফুট জায়গার মধ্যে ৩০,০০০ বর্গ ফুট জায়গা জুড়ে একটি স্তম্ভ বিহীন বলরুম নিয়ে দেশের বৃহত্তম কনভেনশন সেন্টার আছে এই হোটেলটিতে।
২০০০ সালে আই টি সি হোটেলস গ্রুপ আন্না সালাই অঞ্চলে কাম্পা কোলা ক্যাম্পাস এর মধ্যে ৮ একর জমি কেনে ৮০০ মিলিয়ন ভারতীয় মুদ্রা দিয়ে। প্রাথমিক ভাবে হোটেলটি নির্মাণের জন্য ৮,০০০-১০,০০০ মিলিয়ন ভারতীয় মুদ্রা খরচের পরিকল্পনা করা হযেছিল। ১৫ সেপ্টেম্বর, ২০১২ সালে তামিল নাডুর মুখ্য-মন্ত্রী, জয়ালালিতা, এই ১২,০০০ মিলিয়ন ভারতীয় মুদ্রা মূল্যর হোটেলটির উদ্বোধন করেন।
হোটেলটির নির্মাণ, দক্ষিণ ভারতের মন্দির শিল্পর অণুকরণে বানানো হযেছে। দক্ষিণ ভারতের মন্দির গুলোর মতন এই হোটেলটিতে চারটে প্রবেশ দ্বার আছে যার নামকরণ করা হযেছে যথাক্রমে 'বলবান' [উত্তর], 'সেম্বিয়ান' [পূর্ব], 'কিল্লি' [পশ্চিম], এবং 'চোলা' [দক্ষিণ]।


title: আইটিসি গ্র্যান্ড চোল হোটেল

text:
স্থাপত্য শিল্পের ভিত্তিতে এই হোটেল এ ৪৬২ খানা স্তম্ভ আছে, যার মধ্যে বেশির ভাগ স্তম্ভতে হস্ত শিল্পর নকশার কাজ করা আছে যেটা কিনা তান্জোর এর বৃহদীশ্বারা মন্দিরের থেকে অণুপ্রাণিত। ৫৭ রকমের পাথরের সাথে হোটেলটিতে ১ মিলিয়ন বর্গ ফুটের ওপর মার্বেল পাথর ব্যবহার করা হযেছে যার জন্য এই কম্পানি ইতালি তে একটা মার্বেল এর খাদ কিনে নিয়েছিল এবং জাহাজ করে টন-টন পাথর চেন্নাই এ হোটেল নির্মাণের জন্য আমদানি করেছিল। মামাল্লাপুরাম এর ৪০০০ কারিগর এই হোটেলের জটিল পাথুরে কাজ গুলো সম্পন্ন করে। সামগ্রিক রূপে হোটেলটির নির্মাণ কার্য সম্পন্ন করতে পাঁচ বছর সময় লাগে।
হোটেলটি তৈরী করার সময় গাছ কাটা এড়ানোর জন্য প্রথম থেকেই তারা সব বিদ্যমান গাছকে তাদের জমির চারিদিকে রোপণ করে। পুরো হোটেল এর শক্তির প্রয়োজনীয়তা নবায়নযোগ্য উত্স মাধ্যমে পূরণ করা হয় যার মধ্যে বর্জ্য জলও একটি উত্স।
হোটেলটির ৬০০ খানা ঘর এর মধ্যে ৫২২টি ঘর এবং ৭৮ খানা সার্ভিস অ্যাপার্টমেন্ট রয়েছে। এই ঘর গুলোর মধ্যে ৩২৬ টি এক্সিকিউটিভ ক্লাব ঘর, ৩১ টি ইভা ঘর, ১৩২ টি টাওয়ার ঘর, ৪৮ টি আই টি সি ওয়ান ঘর, ১৪ টি ডিলাক্স সুট, একটি প্রেসিডেনশিয়াল সুট এবং একটি গ্র্যান্ড প্রেসিডেনশিয়াল সুট আছে। ৬১৫ বর্গ ফুটের ওপর বিস্তৃত টাওয়ার ঘর গুলোর একটি বিশেষ প্রবেশদ্বার আছে এবং এটা দ্বিতীয় তলা থেকে সপ্তম তলা অবধি বিস্তারিত। ৪০৫ বর্গ ফুট বিস্তারিত এক্সিকিউটিভ ক্লাব ঘর গুলো তৃতীয় তলা থেকে এগারো তলা অবধি প্রথম উইং এ রয়েছে। হোটেলটিতে মোট ১০টি খাদ্য ও পানীয় গণ্তব্যস্থল আছে যেমন পেশাবারী, রয়াল ভেগা, মাদ্রাস প্যাভিলিয়ান, ক্যাফে মের্কারা, নাটমেগ, প্যান এশিয়ান, ইত্যাদি। হোটেলটিতে আউটডোর পুল, ৩টে উইং এ জিম এর ব্যবস্থা, জাকুজি, স্পা এবং একটি শপিং এর এলাকা সহ আরও অনেক অবসর সুবিধার ব্যবস্থাপনা আছে। হোটেলটিতে ৩টে সুইমিং পুল আছে যেগুলো ব্যাঙ্কেট হলের উপর অবস্থিত।


title: আইটিসি গ্র্যান্ড চোল হোটেল

text:
হোটেলের বাণিজ্যিক সুবিধার মধ্যে রেস্টুরেন্ট, হেল্থ স্পা, ৩০,০০০ বর্গ ফুটের ওপর তৈরী করা একটি ব্যাঙ্কেট হল আছে যেখানে ৬০০ অতিথির ব্যবস্থাপনা করা সম্ভব। এ ছাড়াও একটি প্রদর্শনী স্থান, একটি ২,৬২৫ বর্গ ফুট বড় প্রেক্ষাগৃহ, ৪টে মিটিং রুম, ১০০ টি অতিথি আসন সম্পন্ন একটি প্রাইভেট মাল্টিপ্লেক্স এবং ১,০০০ গাড়ির জন্য ভূগর্ভস্থ পার্কিং এর ব্যবস্থা আছে এখানে। এছাড়াও প্রাথমিকভাবে, হোটেলের ছাদের উপর একটি হেলিপ্যাডে অবতরণ নির্মাণের পরিকল্পনা করা হযেছিল যেটা পরে অক্টোবর, ২০১১ সালে খারিজ হয়ে যায়।
ফেব্রুয়ারী, ২০১৩ সালে হোটেলটিকে ৫ তাঁরার তকমা দেওয়া হয় যেটা প্রাকৃতিক সমবায় ভবন গুলোর মধ্যে দেওয়া সর্বোচ্চ জাতীয় মূল্যনির্ধারণ এবং এই পুরস্কারে সম্মানিত করেন স্বয়ং রাষ্ট্রপতি, প্রণব মুখার্জী। হোটেলটা তাঁর দুটো রেস্তোরাঁর জন্য টাইমস ফুড গাইড পুরস্কার ও পায়।


title: ভিডিওল্যান

text: ভিডিওল্যান () লোকাল এরিয়া নেটওয়ার্কের (LAN) মাধ্যমে ভিডিও ও অন্যান্য মিডিয়া ফাইল প্রদর্শনের সফটওয়্যার তৈরির একটি প্রজেক্ট। এটি মূলত দুইটি কম্পিউটার প্রোগ্রাম দিয়ে তৈরি একটি ভিডিওল্যান ক্লায়েন্ট (ভিএলসি) এবং অন্যটি ভিডিওল্যান সার্ভার (ভিএলএস), কিন্তু ভিএলএস-এর প্রায় সকল ফিচার ভিএলসি-তে যুক্ত হয়েছে এবং নাম হয়েছে ভিএলসি মিডিয়া প্লেয়ার


title: ভিডিওল্যান

text: এই প্রজেক্ট পারিসের ছাত্র École Centrale Paris শুরু করেন এবং ফ্রি সফটওয়্যার হিসাবে মুক্তির পর এটি এখন বহুজাতিক প্রকল্প এবং এখন প্রায় ২০ টি দেশ এর সঙ্গে জড়িত।


title: ভিডিওল্যান

text: ভিএলসি (ভিডিওল্যান ক্লায়েন্ট) একটি বহনযোগ্য মাল্টিমিডিয়া প্লেয়ার, এনকোডার এবং স্ট্রিমিং সফটওয়্যার, যেটি বিভিন্ন ধরনের অডিও ও ভিডিও সমর্থন করে যার মধ্যে আছে ডিভিডি ও ভিডিও সিডি


title: ভিডিওল্যান

text: ভিএলএমসি (ভিডিওল্যান মুভি ক্রিয়েটর) ভিএলসি মিডিয়া প্লেয়ার ভিত্তিক ভিডিও সম্পাদনা সফটওয়্যার।


title: ভিডিওল্যান

text: ভিএলএস (ভিডিওল্যান সার্ভার) স্ট্রিমিং সফটওয়্যার হিসাবে চালু হয়েছিলো কিন্তু এটি এখন ভিএলসি মিডিয়া প্লেয়ারের সঙ্গে একীভূত।


title: ভিডিওল্যান

text: ভিডিওল্যান প্রকল্প বিভিন্ন অডিও / ভিডিও ডিকোডিং এবং ডিক্রিপশন লাইব্রেরি হোস্ট হিসসাবে কাজ করে।


title: ভিডিওল্যান

text:
একটি নতুন প্রকল্প চালু হয়েছে যার নাম, ভিএলএম-এ (ভিডিওল্যান মানেজার)। ভিএলএম-এ ভু এবং উপগ্রহের মাধ্যমে প্রাপ্ত টিভি চ্যানেলের সম্প্রচার পরিচালনা করার একটি সফটওয়্যার।
ভিএলসি মিডিয়া প্লেয়ার স্কিন এডিটর ভিডিওল্যানের তৈরি একটি সহজ প্রোগ্রাম। এটি দিয়ে সহজেই ভিএলসি মিডিয়া প্লেয়ারের ইন্টারফেস স্কিন তৈরি করা যায়।


title: ব্সাম-স্দিংস-র্দো-র্জে-ফাগ-মো

text: ব্সাম-স্দিংস-র্দো-র্জে-ফাগ-মো () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান মহিলা অবতারী লামার উপাধি বিশেষ। এই উপাধিধারী নারীরা তিব্বতের সর্বোচ্চ সম্মানপ্রাপ্ত নারী অবতারী লামা বলে গণ্য হন। শুধু তাই নয়, তিব্বতী বৌদ্ধধর্মের দ্গে-লুগ্স ধর্মসম্প্রদায়ের দলাই লামা ও পাঞ্চেন লামা নামক সর্বপ্রধান দুইটি উপাধির পরের ক্রমেই এই উপাধিকে স্থান দেওয়া হয়।


title: ফ্রিটজফ স্যাচুন

text: ফ্রিটজফ স্যাচুন /ˈʃuːɒn/; German: ˈfʀiːtˌjoːfˈ ʃuː.ɔn; (জুন ১৮, ১৯০৭- মে ৫, ১৯৯৮) ছিলেন জার্মান পিতা-মাতার সন্তান। জন্মগ্রহণ করেন সুইজারল্যান্ডের ব্রাসেলসে। তিনি ছিলেন একজন আধ্যাত্মবাদী দার্শনিক। আধ্যাত্মিক ও ধর্মীয় প্রবন্ধের লেখক হিসাবে ছিলেন বহুল পরিচিত।


title: ফ্রিটজফ স্যাচুন

text: তিনি জুন ১৮, ১৯০৭ খৃষ্টাব্ধে সুইজারল্যান্ডের ব্রাসেলসে জন্ম গ্রহণ করেন। তার বাবা ছিলেন জার্মানির দক্ষিণাঞ্চলের একজন বাসিন্দা আর মা এ্যালসাটিন বংশদ্ভূত।


title: ফ্রিটজফ স্যাচুন

text: পিতার অকাল মৃত্যু পর্যন্ত স্যাচুন ব্রাসেলসের একটি বিদ্যালয়ে পড়াশুনা করতেন এর পর তার মা দুই সন্তান সহ ফ্রান্সে বসবাস করতে শুরু করেন। এভাবে স্যাচুন ফ্রান্সের নাগরিক হিসাবে বেড়ে উঠেন। ফলে শুরুতে জার্মান ও পরে ফ্রেঞ্চ বা ফরাসি ভাষায় তার শিক্ষা লাভের সুযোগ হয় এবঙ্গি উভয় ভাষায় দক্ষতা অর্জন করেন।


title: ফ্রিটজফ স্যাচুন

text: স্যাচুন ১৯৪৯ সালে জার্মান বঙ্গিশদ্ভূত একজন প্রতিভাধর সুইস চিত্রশিল্পীর সাথে বিবাহ বন্ধনে আবদ্ধ হন।


title: ফ্রিটজফ স্যাচুন

text: ছোটবেলা হতেই আধ্যাত্মবাদের প্রতি স্যাচুনের ছিল ঝোঁক। তিনি প্রথম দিকেই উপনিসদ ও বেদ অধ্যয়ন করেন। ম্যালহাউসে বসবাসকালে তিনি ফ্রেঞ্চ দার্শনিক ও প্রাচ্যভাষাবিদ রেন জুনুন এবঙ্গি তার লেখনি সম্পর্কে জানতে পারেন। এ লেখনি সমূহের সূত্র ধরেই আধ্যাত্মবাদে তার পথ চলা শুরু হয়।


title: ফ্রিটজফ স্যাচুন

text: ফ্রেঞ্চ সেনা বাহিনীতে দেড় বছর কাজ করার পর তিনি প্যারিসে চলে আসেন। সেখানে একজন টেক্সটাইল ডিজাইনার হিসাবে কাজ করার পাশাপাশি একটি মসজিদে আরবী ভাষা শিখা আরম্ভ করেন। এ সময়ে তিনি বিভিন্ন ধরনের বুনিয়াদি মতাদর্শের মানুষের সঙ্গ লাভ করেন। এরই ফলশ্রুতিতে তিনি ১৯৩২ সালে প্রথমবারের মত আলজেরিয়ায় ভ্রমন করেন। এ যাত্রায় তিনি আলজেরীয়ার তৎকালীন বিখ্যাত ছুফি দার্শনিক আহমেদ আল আলাউয়্যির নিকট তার ছুফি তরীকায় বাইয়্যাত বা দীক্ষ গ্রহণ করেন।


title: ফ্রিটজফ স্যাচুন

text: ১৯৩৫ খৃষ্টাব্ধে উত্তর আফ্রিকায় দ্বিতীয় সফরে তিনি আলজেরীয়া ও মরক্কো ভ্রমণ করেন। পরবর্তীতে ১৯৩৮ ও ১৩৯ সালে তিনি ভ্রমণ করেন মিশর। সেখানে সাক্ষাৎ হয় রেন জুনুনের, যার সাথে তার যোগাযোগ চলতে থাকে একটানা ২৭ বছর ধরে। ১৯৩৯ সালে ভারতের পাই অঞ্চল ভ্রমনের কিয়দকাল পরেই দ্বিতীয় বিশ্ব যুদ্ধ শুরু হয়। ফলে তাকে ইউরোপ ফিরে আসেতে বাধ্য করা হয়। ফ্রেঞ্চ সেনা বাহিনীতে কাজ করার দরুন জার্মান বাহিনী তাকে গ্রেফতার করে। তখন তিনি সুইজারল্যান্ডে রাজনৈতিক আশ্রয় চান ফলে তিনি সুইস নাগরিকত্ব লাভ করেন এবং সেখানেই পরবর্তী ৪০ বছর তিনি স্থায়িভাবে সববাস করেন। দ্বিতীয় বিশ্বযুদ্ধের পরে তিনি আমেরীকার পশ্চিমাঞ্চলে আমন্ত্রিত হলে সেখানে তার পছন্দের সাধারণ ভারতীয়দের সাথে কয়েক মাস অবস্থান করেন।


title: ফ্রিটজফ স্যাচুন

text:
ফরাসি ভাষায় বিদ্যার্জনের পর হতে তিনি তার প্রায় সকল বিখ্যাত লেখা সমূহ এ ভাষায়ই রচনা করেন যা ১৯৫৩ সাল হতে ইংরেজী অনুবাদ হতে আরম্ভ হয়। তার প্রথম বই ট্রানসেন্ডেন্ট ইউনিটি অব রিলিজিয়ন The Transcendent Unity of Religions (London, Faber & Faber) সম্পের্কে টি এস ইলিয়ট (T. S. Eliot) মন্তব্য করেন, ইতি পূর্বে প্রাচ্য ও পাশ্চাত্য ধর্মের তুলনা ও সমন্বয়মূলক এত প্রভাব সৃষ্টিকারী গ্রন্থ ইতঃপূর্বে আমি আর পড়িনি।
লেখালেখির পাশাপাশি স্যাচুন ও তার স্ত্রী ব্যাপক ভ্রমনে অভ্যস্ত ছিলেন। তিনি ১৯৫৯ ও ১৯৬৩ সালে অমেরীকার পশ্চিমাঞ্চলে আরও দুইবার ভ্রমণ করেন। ১৯৫৯ সালে তরা স্বামী স্ত্রী জেমস রেড ক্লাউডের সাইওক্স পরিবারের সাথে একাত্ব হন। ভ্রমনের অন্যান্য পর্যায়ে ১৯৬৮ সালে তিনি আন্দালুসিয়া ও মরক্কোতে যান। তার অসংখ্য বই এবং নিবন্ধের মাধ্যমে তিনি আধ্যাত্ম বা ছুফি তরীকার একজন দার্শনিক ও দীক্ষগুরু হিসাবে খ্যাতি অর্জন করেন।


title: ফ্রিটজফ স্যাচুন

text: স্যাচুন ও তার স্ত্রী ১৯৮০ সালে আমেরীকাতে বসতি স্থাপন করেন এবং ১৯৯৮ সালে তার মৃত্যুর পূর্ব পর্যন্ত তিনি সেখানেই বসবাস ও লেখালেখি করতে থাকেন।


title: ছোস-ক্যি-স্গ্রোন-মে

text: ছোস-ক্যি-স্গ্রোন-মে () (১৪২২-১৪৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণী ছিলেন।


title: ছোস-ক্যি-স্গ্রোন-মে

text: ছোস-ক্যি-স্গ্রোন-মে ১৪২২ খ্রিষ্টাব্দে তিব্বতের মাং-য়ুল গুং-থাং অঞ্চলে জন্মগ্রহণ করেন। তাঁর পিতা খ্রি-ল্হা-দ্বাং-র্গ্যাল-ম্ত্শান () এই অঞ্চলের শাসক ছিলেন। তাঁর মাতার নাম ছিল ম্দো-সদে () এবং ভ্রাতার নাম ছিল খ্রি-র্নাম-র্গ্যাল-ল্দে ()। তাঁর জন্মের পরে রাজসভার পুরোহিত তাঁর নাম রাখেন দ্কোন-ম্ছোগ-র্গ্যাল-মো ()।


title: ছোস-ক্যি-স্গ্রোন-মে

text: ১৪৩৮ খ্রিষ্টাব্দে রাজ্যের কৌশলগত সুবিধার্থে রাজ-অমাত্যদের উপদেশে লা-স্তোদ-ল্হো () রাজ্যের শাসকের সঙ্গে দ্কোন-ম্ছোগ-র্গ্যাল-মোর বিবাহ স্থির করা হয়। ১৪৪০ খ্রিষ্টাব্দে তিনি একজন কন্যাসন্তানের জন্ম দেন। এক বছর পরে গুং-থাং রাজ্যে একটি বিবাদের মীমাংসা করতে পিতাকে সাহায্য করতে যাওয়ার পরে তাঁর কন্যার মৃত্যু হয়। এই কারণে তিনি পিতা ও শ্বশুরের ইচ্ছার বিরুদ্ধে গিয়ে বৌদ্ধ ভিক্ষুণী হিসেবে ধর্মীয় জীবনযাপন করার সিদ্ধান্ত নেন।